
shrI-shrI-kRRiShNa-chaitanya-chandrAya namaH
shrImad-Ishvara-rUpeNa rasAmRRita-kRRitA kRRitA |

stava-mAlAnujIvena jIvena samagRRihyata ||1||

pUrvaM chaitanya-devasya kRRiShNa-devasya tat-param |

shrI-rAdhAyAstataH kRRiShNa-rAdhayorlikhyate stavaH ||2||

virudAvalI tato nAnA-chChandobhiH keli-saMhatiH |

tatash chitra-kavitvAni tato gItAvalI tataH ||3||

lalitA-yamunA-vRRiShNi-purI-shrI-hari-bhUbhRRitAm |

vRRindATavI-kRRiShNa-nAmnoH krameNa stava-paddhatiH ||4||

atha shrI-chaitanya-devasya prathamAShTakam

sadopAsyaH shrImAn dhRRita-manuja-kAyaiH praNayitAM
vahadbhirgIrvANairgirisha-parameShThi-prabhRRitibhiH |

sva-bhaktebhyaH shuddhAM nija-bhajana-mudrAm upadishan

sa chaitanyaH kiM me punarapi dRRishoryAsyati padam ||1||

sureshAnAM durgaM gatiratishayenopaniShadAM
munInAM sarva-svaM praNata-paTalInAM madhurimA |

viniryAsaH premNo nikhila-pashu-pAlAmbuja-dRRishAM
sa chaitanyaH kiM me punarapi dRRishoryAsyati padam ||2||

svarUpaM bibhrANo jagad-atulam advaita-dayitaH
prapanna-shrIvAso janita-paramAnanda-garimA
harirdInoddhArI gaja-pati-kRRipotseka-taralaH
sa chaitanyaH kiM me punarapi dRRishoryAsyati padam ||3||

rasoddAmA kAmArbuda-madhura-dhAmojjvala-tanur

yatInAm uttaMsastaraNi-kara-vidyoti-vasanaH
hiraNyAnAM lakShmI-bharam abhibhavann A~Ngika-ruchA
sa chaitanyaH kiM me punarapi dRRishoryAsyati padam ||4||

hare kRRiShNety uchchaiH sphurita-rasano nAma-gaNanA-

kRRita-granthi-shreNI-subhaga-kaTi-sUtrojjvala-karaH
vishAlAkSho dIrghArgala-yugala-khelA~nchita-bhujaH
sa chaitanyaH kiM me punarapi dRRishoryAsyati padam ||5||

payorAshestIre sphurad-upavanAlI-kalanayA
muhurvRRindAraNya-smaraNa-janita-prema-vivashaH
kvachit kRRiShNAvRRitti-prachala-rasano-bhakti-rasikaH
sa chaitanyaH kiM me punarapi dRRishoryAsyati padam ||6||

rathArUDhasyArAd adhipadavi nIlAchala-pater

adabhra-premormi-sphurita-naTanollAsa-vivashaH
sa-harShaM gAyadbhiH parivRRita-tanurvaiShNava-janaiH
sa chaitanyaH kiM me punarapi dRRishoryAsyati padam ||7||

bhuvaM si~nchann ashru-shrutibhirabhitaH sAndra-pulakaiH
parItA~Ngo nIpa-stabaka-nava-ki~njalka-jayibhiH
ghana-sveda-stoma-stimita-tanurutkIrtana-sukhI
sa chaitanyaH kiM me punarapi dRRishoryAsyati padam ||8||

adhIte gaurA~Nga-smaraNa-padavI-ma~NgalataraM
kRRitI yo vishrambha-sphurad-amala-dhIraShTakam idam

parAnande sadyastad-amala-padAmbhoja-yugale

parisphArA tasya sphuratu nitarAM prema-laharI ||9||

atha shrI-chaitanya-devasya dvitIyAShTakam

kalau yaM vidvAMsaH sphuTam abhiyajante dyuti-bharAd

akRRiShNA~NgaM kRRiShNaM makha-vidhibhirutkIrtanamayaiH |

upAsyaM cha prAhuryam akhila-chaturthAshrama-juShAM
sa devash chaitanyAkRRitiratitarAM naH kRRipayatu ||1||

charitraM tanvAnaH priyam aghavadAhlAdana-padaM
jayodghoShaiH samyag-virachita-shachI-shoka-haraNaH |

uda~nchan-mArtaNDa-dyuti-hara-dukUlA~nchita-kaTiH 

sa devash chaitanyAkRRitiratitarAM naH kRRipayatu ||2||

apAraM kasyApi praNayi-jana-vRRindasya kutukI
rasa-stomaM hRRitvA madhuram upabhoktuM kam api yaH |

ruchiM svAm Avavre dyutim iha tadIyAM prakaTayan

sa devash chaitanyAkRRitiratitarAM naH kRRipayatu ||3||

anArAdhyaH prItyA chiram asura-bhAva-praNayinAM
prapannAnAM daivIM prakRRitim adhidaivaM trijagati |

ajasraM yaH shrImAn jayati sahajAnanda-madhuraH 

sa devash chaitanyAkRRitiratitarAM naH kRRipayatu ||4||

gatiryaH pauNDrANAM prakaTita-navadvIpa-mahimA
bhavenAlaMkurvan bhuvana-mahitaM shrotriya-kulam |

punAty a~NgIkArAd bhuvi paramahaMsAshrama-padaM
sa devash chaitanyAkRRitiratitarAM naH kRRipayatu ||5||

mukhenAgre pItvA madhuram iha nAmAmRRita-rasaM
dRRishordvArA yastaM vamati ghana-bAShpAmbu-miShataH |

bhuvi premNastattvaM prakaTayitum ullAsita-tanuH
sa devash chaitanyAkRRitiratitarAM naH kRRipayatu ||6||

tanUm AviShkurvan nava-puraTa-bhAsaM kaTi-lasat-

kara~NkAla~NkArastaruNa-gaja-rAjA~nchita-gatiH |

priyebhyo yaH shikShAM dishati nija-nirmAlya-ruchibhiH 

sa devash chaitanyAkRRitiratitarAM naH kRRipayatu ||7||

smitAlokaH shokaM harati jagatAM yasya parito

girAM tu prArambhaH kushalI-paTalIM pallavayati |

padAlambaH kaM vA praNayati nahi prema-nivahaM
sa devash chaitanyAkRRitiratitarAM naH kRRipayatu ||8||

shachIsUnoH kIrit-stavaka-nava-saurabhya-niviDaM
pumAn yaH prItAtmA paThati kila padyAShTakam idam |

sa lakShmIvAn etaM nija-pada-saroje praNayitAM
dadAnaH kalyANIm anupadam abAdhaM sukhayatu ||9||

atha shrI-chaitanya-devasya tRRitIyAShTakam

upAsita-padAmbujastvam anurakta-rudrAdibhiH
prapadya puruShottamaM padam adabhram udbhrAjitaH |

samasta-nata-maNDalI-sphurad-abhIShTa-kalpa-drumaH
shachI-suta mayi prabho kuru mukunda mande kRRipAm ||1||

na varNayitum Ishate gurutarAvatArAyitA
bhavantam uru-buddhayo na khalu sArvabhaumAdayaH |

paro bhavatu tatra kaH paTurato namaste paraM
shachI-suta mayi prabho kuru mukunda mande kRRipAm ||2||

na yat katham api shrutAv upaniShadbhirapy AhitaM
svayaM cha vivRRitaM na yad gurutarAvatArAntare |

kShipann asi rasAmbudhe tad iha bhAkta-ratnaM kShitau 

shachI-suta mayi prabho kuru mukunda mande kRRipAm ||3||

nija-praNaya-visphuran-naTana-ra~Nga-vismApita

trinetra-nata-maNDala-prakaTitAnurAgAmRRita |

aha~NkRRiti-kala~Nkitoddhata-janAdi-durbodha he 

shachI-suta mayi prabho kuru mukunda mande kRRipAm ||4||

bhavanti bhuvi ye narAH kalita-duShkulotpattayas

tvam uddharasi tAn api prachura-chAru-kAruNyataH |

iti pramuditAntaraH sharaNam AshritastvAm ahaM
shachI-suta mayi prabho kuru mukunda mande kRRipAm ||5||

mukhAmbuja-pariskhalan-mRRidula-vA~N-madhUlI-rasa-

prasa~Nga-janitAkhila-praNata-bhRRi~Nga-ra~Ngotkara |

samasta-jana-ma~Ngala-prabhava-nAma-ratnAmbudhe

shachI-suta mayi prabho kuru mukunda mande kRRipAm ||6||

mRRigA~Nka-madhurAnana sphurad-anidra-padmekShaNa

smita-stavaka-sundarAdhara visha~NkaToras-taTe |

bhujoddhata-bhuja~Ngama-prabha manoja-koTi-dyute

shachI-suta mayi prabho kuru mukunda mande kRRipAm ||7||

ahaM kanaka-ketakI-kusuma-gaura duShTaH kShitau

na doSha-lava-darshitA vividha-doSha-pUrNe.api te |

ataH pravaNayA dhiyA kRRipaNa-vatsala tvAM bhaje

shachI-suta mayi prabho kuru mukunda mande kRRipAm ||8||

idaM dharaNi-maNDalotsava bhavat-padA~NkeShu ye

niviShTa-manaso narAH paripaThanti padyAShTakam |

shachI-hRRidaya-nandana prakaTa-kIrti-chandra prabho

nija-praNaya-nirbharaM vitara deva tebhyaH shubham ||9||

Ananda-nAmaka-stotram

shrI-kRRiShNaH paramAnando govindo nanda-nandanaH |

tamAla-shyAmala-ruchiH shikhaNDa-kRRita-shekharaH ||1||

pIta-kausheya-vasano madhura-smita-shobhitaH |

kandarpa-koTi-lAvaNyo vRRindAraNya-mahotsavaH ||2||

vaijayantI-sphurad-vakShAH kakShAtta-laguDottamaH |

ku~njApitaratirgu~njA-pu~nja-ma~njula-kaNThakaH ||3||

karNikArADhya-karNa-shrI-dhRRiti-svarNAbha-varNakaH |

muralI-vAdana-paTurvallavI-kula-vallabhaH ||4||

gAndharvApti-mahA-parvA rAdhArAdhana-peshalaH |

iti shrI-kRRiShNa-chandrasya nAma viMshati-saMj~nitam ||5||

AnandAkhyaM mahA-stotraM yaH paThech ChRRiNuyAch cha yaH |

sa paraM saukhyam AsAdya kRRiShNa-prema-samanvitaH ||6||

sarva-loka-priyo bhUtvA sad-guNAvali-bhUShitaH |

vraja-rAja-kumArasya sannikarSham avApnuyAt ||7||

iti shrI-mahAnandAkhya-stotraM samAptam 

shrI-kRRiShNasya shrI-lIlAmRRita-nAmaka-dasha-nAma-stotram

rAdhikA-hRRidayonmAdi-vaMshI-kvANa-madhu-chChaTaH |

rAdhA-parimalodgAra-garimAkShipta-mAnasaH ||1||

kamra-rAdhA-mano-mIna-vaDishIkRRita-vibhramaH |

prema-garbAndha-gAndharvA-kilaki~nchita-ra~njitaH ||2||

lalitA-vashya-dhIrA-dhAmAnAbhAsa-vashIkRRitaH |

rAdhA-vakrokti-pIyUSha-mAdhurya-bhara-lampaTaH ||3||

mukhendu-chandrikodgIrNa-rAdhikA-rAga-sAgaraH |

vRRiShabhAnu-sutA-kaNTha-hAri-hAra-harin-maNiH ||4||

phulla-rAdhA-kamalinI-mukhAmbuja-madhuvrataH |

rAdhikA-kucha-kastUrI-patra-sphurad-uraH-sthalaH ||5||

iti gokula-bhUpAlI-sUnu-lIlA-manoharam |

yaH paThen nAma-dashakaM so.asya vallabhatAM vrajet ||6||

shrI-premendu-sAgara-saMj~naka-shrI-kRRiShNAShTottara-shata-nAma-mAlikA 

kalahAntaritA-vRRittA kAchid vallava-sundarI |

virahottApa-khinnA~NgI sakhIM sotkaNTham abravIt ||1||

hanta gauri sa kiM gantA panthAnaM mama netrayoH |

shrI-kRRiShNaH karuNA-sindhuH kRRiShNo gokula-vallabhaH ||2||

govindaH paramAnando nanda-mandira-ma~Ngalam |

yashodA-khani-mANikyaM gopendrAmbhodhi-chandramAH ||3||

navAmbhodhara-saMrambha-viDambi-ruchi-DambaraH |

kShipta-hATaka-shauTIrya-paTTa-pItAmbarAvRRitaH ||4||

kandarpa-rUpa-sandarpa-hAri-pAda-nakha-dyutiH |

dhvajAmbhoruha-dambholi yavA~Nkusha-lasat-padaH ||5||

pada-pa~njara-si~njAna-ma~nju-ma~njIra-kha~njanaH |

masAra-sampuTAkAra-dhAri jAnu-yugojjvalaH ||6||

shauNDa-stamberamoddaNDa-shuNDAramyoru-sauShThavaH |

maNi-ki~NkiNi-saMkIrNa-visha~NkaTa-kaTi-sthalaH ||7||

madhyamAdhurya-vidhvasta-divya-siMha-madoddhatiH |

gArutmata-giri-grAva-gariShThoras-taTAntaraH ||8||

kambu-kaNTha-sthalAlambi-maNi-samrAD ala~NkRRitiH |

AkhaNDala-maNi-stambha-spardhi-dor-daNDa-chaNDimA ||9||

khaNDitAkhaNDa-koTIndu-saundarya-mukha-maNDalaH |

lAvaNya-laharI-sindhuH sindUra-tulitAdharaH ||10||

phullAravinda-saundarya kandalI-tundilekShaNaH |

gaNDAnta-tANDava-krIDA-hiNDan-makara-kuNDalaH ||11||

navIna-yauvanArambha-jRRimbhitojjvala-vigrahaH |

apA~Nga-tu~NgitAna~Nga-koTi-kodaNDa-vikramaH ||12||

sudhA-niryAsa-mAdhurya-dhurINodAra-bhAShitaH |

sAndra-vRRindATavI-ku~nja-kandarA-gandha-sindhuraH ||13||

dhanya-govardhanottu~Nga-shRRi~Ngotsa~Nga-navAmbudhaH |

kalinda-nandinI-keli-kalyANa-kalahaMsakaH ||14||

nandIshvara-dhRRitAnando bhANDIra-taTa-tANDavI |

sha~NkhachUDa-haraH krIdA-geNDUkRRita-girIshvaraH ||15||

vArIndrArbudha-gambhIraH pArIndrArbuda-vikramI |

rohiNI-nandanAnandI shrIdAmoddAma-sauhRRidaH ||16||

subala-prema-dayitaH suhRRidAM hRRidaya~NgamaH |

nanda-vraja-janAnanda-sandIpana-mahA-vratI ||17||

shRRi~NginI-sa~Ngha-saMgrAhi-veNu-saMgIta-maNDalaH |

uttu~Nga-pu~NgavArabdha-sa~NgarAsa~Nga-kautukI ||18||

visphurad-vanya-shRRi~NgAraH shRRi~NgArAbhIShTa-daivatam |

uda~nchat-pi~nCha-vi~nCholI-lA~nChitojjvala-vigrahaH ||19||

sa~ncharach-cha~ncharIkAli-pa~ncha-varNa-srag-a~nchitaH |

sura~Nga-ra~NgaNa-svarNa-yUthi-grathita-mekhalaH ||20||

dhAtu-chitra-vichitrA~Nga-lAvaNya-laharI-bharaH |

gu~njA-pu~nja-kRRitAkalpaH keli-talpita-pallavaH ||21||

vapur-Amoda-mAdhvIka-vardhita-pramadA-madaH |

vRRindAvanAravindAkShI-vRRinda-kandarpa-dIpanaH ||22||

mInA~Nka-sa~NkulAbhIrI-kucha-ku~Nkuma-pa~NkilaH |

mukhendu-mAdhurI-dhArA-ruddha-sAdhvI-vilochanaH ||23||

kumArI-paTa-luNThAkaH prauDha-narmokti-karmaThaH |

amanda-mugdha-vaidagdhI-digdha-rAdhA-sudhAmbudhi ||24||

chAru-chandrAvalI-buddhi-kaumudI-sharad-AgamaH |

dhIra-lAlitya-lakShmIvAn kandarpAnanda-bandhuraH ||25||

chandrAvalI-chakorendro rAdhikA-mAdhavI-madhuH |

lalitA-keli-lalito vishAkhoDu-nishAkaraH ||26||

padmA-vadana-padmAliH shaivyA-sevya-padAmbujaH |

bhadrA-hRRidaya-nidrAluH shyAmalA-kAma-lAlasaH ||27||

lokottara-chamatkAra-lIlA-ma~njari-niShkuTaH |

prema-sampad-ayaskAnta-kAnta-kRRita-kRRiShNAyasa-vrataH ||28||

muralI-chaura-gaurA~NgI-kucha-ka~nchuka-lu~nchanaH |

rAdhAbhisAra-sarvasvaH sphAra-nAgaratA-guruH ||29||

rAdhA-narmokti-shushrUShA-vIrun-nIruddha-vigrahaH |

kadamba-ma~njarI-hAri-rAdhikA-rodhanoddhuraH ||30||

kuDu~Nga-kroDa-saMgUDha-rAdhA-sa~Ngama-ra~NgavAn |

krIDoDDAmara-dhIrAdhA-tADa~Nkotpala-tADitaH ||31||

ana~Nga-sa~NgarodgAri-kShuNNa-ku~Nkuma-ka~NkaTaH |

tribha~Ngi-la~NgimAkAro veNu-sa~NgamitAdharaH ||32||

veNu-vistRRita-gAndharva-sAra-sandarbha-sauShThavaH |

gopI-yUtha-sahasrendraH sAndra-rAsa-rasonmadaH ||33||

smara-pa~ncha-sharI-koTi-kShobha-kAri-dRRig-a~nchalaH |

chaNDAMshu-nandinI-tIra-maNDalArabdha-tANDavaH ||34||

vRRiShabhAnu-sutA-bhRRi~NgI-kAmadhuk-kamalAkaraH |

gUDhAkUta-parIhAsa-rAdhikA-janita-smitaH ||35||

nArI-vesha-nigUDhAtmA vyUDha-chitta-chamatkRRitiH |

karpUrAlambi-tAmbUla-karambita-mukhAmbujaH ||36||

mAni-chandrAvalI-dUtI-kLLipta-sandhAna-kaushalaH |

Chadma-ghaTTa-taTI-ruddha-rAdhA-bhrU-kuTi-ghaTTitaH ||37||

dakSha-rAdhA-sakhI-hAsa-vyAjopAlambha-lajjitaH |

mUrti-mad-vallavI-premA kShemAnanda-rasAkRRitiH ||38||

abhisArollasad-bhadrA-ki~NkiNI-ninadonmukhaH |

vAsa-sajjIbhavat-padmA-prekShyamANAgra-paddhatiH ||39||

utkaNThitArta-lalitA-vitarka-padavIM gataH |

vipralabdha-vishAkhoru-vilApa-bhara-vardhanaH ||40||

kalahAntaritA-shyAmA-mRRigyamANa-mukhekShaNaH |

khaNDitochchaNDadhI-shaivyA-roShokti-rasikAntaraH ||41||

vishleSha-viklavach-chandrAvalI-sandesha-nanditaH |

svAdhIna-bhartRRikotphulla-rAdhA-maNDana-paNDitaH ||42||

chumba-veNu-glaha-dyuti-jayi-rAdhA-dhRRitA~nchalaH |

rAdhA-prema-rasAvarta-vibhrama-bhramitAntaraH ||43||

ity eShonmatta-dhIH premnA shaMsantI kaMsa-mardanam |

sphurantaM purataH prekShya prauDhAnandotsavaM yayau ||44||

premendu-sAgarAkhye.asmin nAmnAm aShTottare shate |

vigAhayantu vibudhAH prItyA rasana-mandaram ||45||

shrI-keshavAShTakam

nava-priyaka-ma~njarI-rachita-karNa-pUra-shriyaM
vinidratara-mAlatI-kalita-shekhareNojjvalam |

darochChvasita-yUthikA-grathita-valgu-vaikakShakRRit

vraje vijayinaM bhaje vipina-deshataH keshavam ||1||

pisha~Ngi maNika-stani praNata-shRRi~Ngi pi~NgekShaNe

mRRida~Nga-mukhi dhUmale shavali haMsi vaMshI-priye |

iti svasurabhi-kulaM taralam AhvayantaM mudA 

vraje vijayinaM bhaje vipina-deshataH keshavam ||2|| 

ghana-praNaya-medurAn madhura-narma-goShThI-kalA
vilAsa-nilayAn milad-vividha-vesha-vidyotinaH |

sakhIn akhila-sArayA pathiShu hAsayantaM girA
vraje vijayinaM bhaje vipina-deshataH keshavam ||3|| 

shramAmbu-kaNikAvalI-dara-vilIDha-gaNDAntaraM
samUDhAgiri-dhAtubhirlikhita-chAru-patrA~Nkuram |

uda~nchad-ali-maNDalI-dyuti-viDambi-vakrAlakaM
vraje vijayinaM bhaje vipina-deshataH keshavam ||4|| 

nibaddha-nava-tarNakAvali-vilokanotkaNThayA
naTat-khura-puTA~nchalairalaghubhirbhuvaM bhindatIm |

kalena dhavalA-ghaTAM laghu nivartayantaM puro

vraje vijayinaM bhaje vipina-deshataH keshavam ||5|| 

padmA~Nka-tatibhirvarAM virachayantam adhva-shriyaM
chalat-tarala-naichikI-nichaya-dhUli-dhUmra-srajam |

marul-lahari-cha~nchalI-kRRita-dukUla-chUDA~nchalaM
vraje vijayinaM bhaje vipina-deshataH keshavam ||6|| 

vilAsa-muralI-kala-dhvanibhirullasan-mAnasAH
kShaNAd akhila-vallavIH pulakayantam antargRRihe |

muhurvidadhataM hRRidi pramuditAM cha goShTheshvarIM
vraje vijayinaM bhaje vipina-deshataH keshavam ||7|| 

upetya pathi sundarI-tatibhirAbhirabhyarchitaM
smitA~Nkura-karambitairnaTad-apA~Nga-bha~NgI-shataiH |

stana-stavaka-saMcharan-nayana-cha~ncharIkA~nchalaM
vraje vijayinaM bhaje vipina-deshataH keshavam ||8|| 

idaM nikhila-vallavI-kula-mahotsavollAsanaM
krameNa kila yaH pumAn paThati suShThu padyAShTakam |

tam ujjvala-dhiyaM sadA nija-padAravinda-dvaye

ratiM dadad-acha~nchalAM sukhayatAd vishAkhA-sakhaH ||9||

iti shrI-keshavAShTakaM sampUrNam

prathamaM shrI-ku~nja-vihAry-aShTakam

namaH ku~nja-vihAriNe

indranIla-maNi-ma~njula-varNaH
phulla-nIpa-kusumA~nchita-karNaH |

kRRiShNalAbhira-kRRishorasi hArI 

sundaro jayati ku~nja-vihArI ||1||

rAdhikA vadana-chandra-chakoraH
sarva-vallava-vadhU-dhRRiti-choraH |

charcharI-chaturatA~nchita-chArI
chAruto jayati ku~nja-vihArI ||2|| 

sarvataH prathita-kaulika-parva

dhvaMsanena hRRita-vAsava-garvaH |

goShTha-rakShaNa-kRRite giridhArI
lIlayA jayati ku~nja-vihArI ||3||

rAga-maNDala-vibhUShita-vaMshI
vibhrameNa madanotsava-shaMsI |

stUyamAna-charitaH shuka-shArI
shreNibhirjayati ku~nja-vihArI ||4||

shAtakumbha-ruchi-hAri-dukUlaH
koka-chandraka-virAjita-chUlaH |

navya-yauvana-lasad-vraja-nArI
ra~njano jayati ku~nja-vihArI ||5||

sthAsakI-kRRita-sugandhi-paTIraH
svarNa-kA~nchi-parishobhi-kaTIraH |

rAdhikonnata-payodhara-vArI
ku~njaro jayati ku~nja-vihArI ||6||

gaura-dhAtu-tilakojjvala-bhAlaH
keli-cha~nchalita-champaka-mAlaH |

adri-kandara-gRRiheShv abhisArI
subhruvAM jayati ku~nja-vihArI ||7||

vibramochchala-dRRig-a~nchala-nRRitya-

kShipta-gopa-lalanAkhila-kRRityaH |

prema-matta-vRRiShabhAnu-kumArI
nAgaro jayati ku~nja-vihArI ||8||

aShTakaM madhura-ku~nja-vihArI
krIDayA paThati yaH kila hAri |

sa prayAti vilasat-para-bhAgaM
tasya pAda-kamalArchana-rAgam ||9||

iti shrI-ku~nja-vihAriNaH prathamAShTakaM samAptam

dvitIyaM shrI-ku~nja-vihAry-aShTakam

namaH ku~nja-vihAriNe

avirata-rati-bandhu-smeratA-bandhura-shrIH
kavalita iva rAdhApA~Nga-bha~NgI-tara~NgaiH |

mudita-vadana-chandrash chandrakApIDa-dhArI
mudira-madhura-kAntirbhAti ku~nje vihArI ||1||

tata-shuShira-ghanAnAM rAgam Anaddha-bhAjAM
janayati taruNInAM maNDale maNDitAnAm |

taTa-bhuvi naTarAja-krIDayA bhAnu-putryA
vidadhad-atula-chArIrbhAti ku~nje vihArI ||2||

shikhini kalita-ShaDje kokile pa~nchamADhye

svayam api nava-vaMshyoddAmayan grAma-mukhyam |

dhRRita-mRRiga-mada-gandhaH suShThu gAndhAra-saMj~naM
tribhuvana-dhRRiti-hArI bhAti ku~nje vihArI ||3||

anupama-kara-shAkhopAtta-rAdhA~NgulIko

laghu laghu kusumAnAM paryaTan bATikAyAm |

sarabhasam anugItash chitra-kaNThIbhiruchchair

vraja-nava-yuvatIbhirbhAti ku~nje vihArI ||4||

ahiripu-kRRita-lAsye kIchakArabdha-vAdye

vraja-giri-taTa-ra~Nge bhRRi~Nga-sa~NgIta-bhAji |

virachita-paricharyAsh chitra-tauryatrikeNa 

stimita-karaNa-vRRittirbhAti ku~nje vihArI ||5||

dishi dishi shuka-shArI-maNDalairgUDha-lIlAH
prakaTam anupaThadbhirnirmitAsh charya-pUraH |

tad atirahasi vRRittaM preyasI-karNa-mUle

smita-mukham abhijalpan bhAti ku~nje vihArI ||6||

tava chikura-kadambaM stambhate prekShya kekI
nayana-kamala-lakShmIrvandate kRRiShNa-sAraH |

aliralam alakAntaM nauti pashyeti rAdhAM
sumadhuram anushaMsan bhAti ku~nje vihArI ||7||

madana-tarala-bAlA-chakravAlena viShvag-

vividha-vara-kalAnAM shikShayA sevyamAnaH | 

skhalita-chikura-veshe skandha-deshe priyAyAH
prathita-pRRithula-bAhurbhAti ku~nje vihArI ||8||

idam anupama-lIlA-hAri ku~nja-vihArI
smaraNa-padam adhIte tuShTa-dhIraShTakaM yaH |

nija-gaNa-vRRitayA shrI-rAdhayA rAdhitastaM
nayati nija-padAbjaM ku~nja-sadmAdhirAjaH ||9||

iti shrI-ku~nja-vihAry-aShTakaM dvitIyam

shrI-mukundAShTakam

shrI-mukundAya namaH |

balabhid-upala-kAnti-drohiNi shrImad-a~Nge

ghusRRiNa-rasa-vilAsaiH suShThu gAndharvikAyAH |

sva-madana-nRRipa-shobhAM vardhayan deha-rAjye

praNayatu mama netrAbhIShTa-siddhiM mukundaH ||1||

udita-vidhu-parArdha-jyotirulla~Nghi-vaktro

nava-taruNima-rajyad-bAlya-sheShAtiramyaH |

pariShadi lalitAlIM dolayan kuNDalAbhyAM
praNayatu mama netrAbhIShTa-siddhiM mukundaH ||2||

kanaka-nivaha-shobhAnandi pItaM nitambe

tad-upari navaraktaM vastram itthaM dadhAnaH |

priyam iva kila varNaM rAga-yuktaM priyAyAH 

praNayatu mama netrAbhIShTa-pUrtiM mukundaH ||3||

surabhi-kusuma-vRRindhairvAsitAmbhaH-samRRiddhe

priya-sarasi nidAghe sAyam AlI-parItAm |

madana-janaka-sekaiH khelayann eva rAdhAM
praNayatu mama netrAbhIShTa-siddhiM mukundaH ||4||

paramalam iha labdhvA hanta gAndharvikAyAH 

pulakita-tanuruchchairunmadastat-kShaNena |

nikhila-vipina-deshAn vAsitAn eva jighran

praNayatu mama netrAbhIShTa-siddhiM mukundaH ||5||

praNihita-bhuja-daNDaH skandha-deshe varA~NgyAH
smita-vikasita-gaNDe kIrtidA-kanyakAyAH |

manasija-jani-saukhyaM chumbanenaiva tanvan

praNayatu mama netrAbhIShTa-siddhiM mukundaH ||6||

pramada-danuja-goShThyAH ko.api saMvarta-vahnir

vraja-bhuvi kila pitrormUrtimAn sneha-pu~njaH |

prathama-rasa-mahendraH shyAmalo rAdhikAyAH
praNayatu mama netrAbhIShTa-siddhiM mukundaH ||7||

svakadana-kathayA~NgIkRRitya mRRidvIM vishAkhAM
kRRita-chaTu lalitAM tu prArthan prauDha-shIlAm |

praNaya-vidhura-rAdhA-mAna-vidhvaMsanAya 

praNayatu mama netrAbhIShTa-siddhiM mukundaH ||8||

paripaThati mukundasyAShTakaM kAkubhiryaH
sakala-viShaya-sa~NgAt saMniyamyendriyANi |

vraja-nava-yuva-rAjo darshayan svaM sa-rAdhe

svajana-gaNana-madhye taM priyAyAstanoti ||9||

iti shrI-rUpa-gosvAmi-virachita-stava-mAlAyAM 

shrI-mukundAShTakaM samAptam

shrI-vraja-nava-yuva-rAjAShTakam

shrI-vraja-nava-yuvarAjAya namaH
mudira-madam udAraM mardayann a~Nga-kAntyA
vasana-ruchi-nirastAmbhoja-ki~njalka-shobhaH |

taruNima-taraNIkShAviklavad-bAlya-chandro

vraja-nava-yuva-rAjaH kA~NkShitaM me kRRipIShTa ||1||

pituranishama-gaNya-prANa-nirmanthanIyaH
kalita-tanurivAddhA mAtRRi-vAtsalya-pu~njaH |

anuguNa-guru-goShThI-dRRiShTi-pIyUSha-vartir

vraja-nava-yuva-rAjaH kA~NkShitaM me kRRipIShTa ||2||

akhila-jagati jAgran-mugdha-vaidagdhya-charyA-

prathama-gururudagra-sthAm avishrAma-saudhaH |

anupama-guNa-rAjI-ra~njitAsheSha-bandhur

vraja-nava-yuva-rAjaH kA~NkShitaM me kRRipIShTa ||3||

api madana-parAardhairduShkaraM vikriyormiM
yuvatiShu nidadhAno bhrU-dhanurdhUnanena |

priya-sahachara-varga-prANa-mInAmbu-rAshir

vraja-nava-yuva-rAjaH kA~NkShitaM me kRRipIShTa ||4||

nayana-shRRiNim-vinoda-kShobhitAna~NganAgo-

nmathita-gahana-rAdhA-chitta-kAsAra-garbhaH |

praNaya-rasa-marandAsvAda-lIlA-ShaD-a~Nghrir

vraja-nava-yuva-rAjaH kA~NkShitaM me kRRipIShTa ||5||

anupadam udayantyA rAdhikAsa~Nga-siddhyA
sthagita-pRRithurathA~Nga-dvandva-rAgAnubandhaH |

madhurima-madhu-dhArA-dhoraNInAm udanvAn

vraja-nava-yuva-rAjaH kA~NkShitaM me kRRipIShTa ||6||

alaghu-kuTila-rAdhA-dRRiShTi-vArI-niruddha-

trijagad-aparatantroddAma-cheto-gajendraH |

sukha-mukhara-vishAkhA-narmaNA smera-vaktro

vraja-nava-yuva-rAjaH kA~NkShitaM me kRRipIShTa ||7||

tvayi rahasi milantyAM sambhramanyAsabhugnApy

uShasi sakhi tavAlI-mekhalA pashya bhAti |

iti vivRRita-rahasyairhrepayann eva rAdhAM
vraja-nava-yuva-rAjaH kA~NkShitaM me kRRipIShTa ||8||

vraja-nava-yuva-rAjasyAShTakaM tuShTa-buddhiH
kalita-vara-vilAsaM yaH prayatnAd adhite |

parijana-gaNanAyAM nAma tasyAnurajyan

vilikhati kil vRRindAraNya-rAj~nI-rasaj~naH ||9||

iti shrI-vraja-nava-yuva-rAjAShTakaM samAptam |

praNAma-praNayAkhya-stavaH
shrI-kRRiShNAya namaH 

kandarpa-koTi-ramyAya sphurad-indIvara-tviShe |

jagan-mohana-lIlAya namo gopendra-sUnave ||1||

kRRiShNalA-kRRita-hArAya kRRiShNa-lAvaNya-shAline |

kRRiShNAkUla-karIndrAya kRRiShNAya karavai namaH ||2||

sarvAnanda-kadambAya kandamba-kusuma-sraje |

namaH premAvalambAya pralambAri-kanIyase ||3||

kuNDala-sphurad-aMsAya vaMshAyatta-mukha-shriye |

rAdhA-mAnasa-haMsAya vrajottaMsAya te namaH ||4||

namaH shikhaNDa-chUDAya daNDa-maNDita-pANaye |

kuNDalI-kRRita-puShpAya puNDarIkekShaNAya te ||5||

rAdhikA-prema-mAdhvIka-mAdhurI-muditAntaram |

kandarpa-vRRinda-saundaryaM govindam abhivAdaye ||6||

shRRi~NgAra-rasa-shRRi~NgAraM karNikArAtta-karNikam |

vande shriyA navAbhrANAM bibhrANaM vibhramaM harim ||7||

sâdhvI-maNi-vrAta-pashyato-hara-veNave |

kahlAra-kRRita-chUDAya sha~Nkha-chUDa-bhide namaH ||8||

rAdhikAdhara-bandhUka-makaranda-madhuvratam |

daitya-sindhura-pArIndraM vande gopendra-nandanam ||9||

barhendrAyudha-ramyAya jagaj-jIvana-dAyine |

rAdhA-vidyud-vRRitA~NgAya kRRiShNAmbhodAya te namaH ||10||

premAndha-vallavI-vRRinda-lochanendrIvarendave |

kAshmIra-tilakADhyAya namaH pItAmbarAya te ||11||

gIrvANesha-madoddAma dAva-nirvANa-nIradam |

kandUkI-kRRita-shailendraM vande gokula-bAndhavam ||12||

dainyArNave nimagno.asmi mantu-grAva-bharArditaH |

duShTe kAruNya-pArINa mayi kRRiShNa kRRipAM kuru ||13||

AdhAro.apy aparAdhAnAm aviveka-hato.apy aham |

tvat-kAruNya-pratIkSho.asmi prasIda mayi mAdhava ||14||

iti praNAma-praNayAkhyaH stavaH |

shrI-shrI-hari-kusuma-stavaH 

gati-ga~njita-mattatara-dviradaM
rada-nindita-sundara-kunda-madam |

madanArbuda-rUpa-mada-ghna-ruchiM
ruchira-smita-ma~njari ma~nju-mukham ||1||

mukharIkRRita-veNu-hRRita-pramadaM
mada-valgita-lochana-tAmarasam |

rasa-pUra-vikAsaka-keli-paraM
paramArtha-parAyaNa-loka-gatim ||2||

gati-maNDita-yAmuna-tIra-bhuvaM
bhuvaneshvara-vandita-chAru-padam |

padakojjvala-komala-kaNTha-ruchaM
ruchakAtta-visheShaka-valgutaram ||3||

tarala-prachalAka-parIta-shikhaM
shikharIndra-dhRRiti pratipanna-bhujam |

bhujagendra-phaNA~NgaNa-ra~Nga-dharaM
dhara-kandara-khelana-lubdha-hRRidam ||4||

hRRidayAlu-suhRRid-gaNa-datta-mahaM
mahanIya-kathA-kula-dhUta-kalim |

kalitAkhila-durjaya-bAhu-balaM
bala-vallava-shAvaka-saMnihitam ||5||

hita-sAdhu-samIhita-kalpa-taruM 

taruNI-gaNa-nUtana-puShpa-sharam |

sharaNAgata-rakShaNa-dakShatamaM 

tam asAdhu-kulopala-chaNDa-karam ||6||

kara-padma-milat-kusuma-stavakaM
baka-dAnava-matta-karIndra-harim |

hariNI-gaNa-hAraka-veNu-kalaM
kala-kaNTha-ravojjvala-kaNTha-raNam ||7||

raNa-khaNDita-durjana-puNya-janaM
jana-ma~Ngala-kIrti-latA-prabhavam |

bhava-sAgara-kumbha-janAm aguNaM
guNa-sa~Nga-vivarjita-bhakta-gaNam ||8||

gaNanAtiga-divya-guNollasitaM
smita-rashmi-sahodara-vaktra-varam |

vara-dRRipta-vRRiShAsura-dAra-ghanaM
ghana-vibhrama-vesha-vihAramayam ||9||

maya-putra-tamaH-kShaya-pUrNa-vidhuM
vidhurIkRRita-dAnava-rAja-kulam |

kula-nandanam atra namAmi harim ||10||

urasi parisphurad-indiram indindira-mandira-shrajollasitam |

harim a~NganAtima~Ngala-ma~Ngala-sach-chandanaM vande ||11||

iti shrI-hari-kusuma-stavakam 

gAthA-ChandaH-stavaH
paritoShita-gopa-vadhU-paTalaM
paTala~Nghita-kA~nchana-sAra-chayam |

rachayantam udAra-vilAsa-kalAM
sakalA~nchita-pAdam agAdha-balam

dhavalaM nava-kIrti-kulairamitam ||1||

tribha~NgI-pa~nchakam

namaH shrI-kRRiShNAya

yamalArjuna-bha~njanam Ashrita-ra~njanam ahiga~njana-ghana-lAsya-bharaM
pashupAla-purandaram abhisRRita-kandaram atisundaram aravinda-karam |

vara-gopa-vadhU-jana-virachita-pUjanam Uru-kUjana-nava-veNu-dharaM
smara-narma-vichakShaNam akhila-vilakShaNa-tanu-lakShaNam atidakShataram ||1||

praNatAshani-pa~njaram nambara-pi~njaram ariku~njara-harim indumukhaM
go-maNDala-rakShiNam anukRRita-pakShiNam atidakShiNam aimtAtma-sukham |

guru-gairika-maNDitam anunaya-paNDitam avakhaNDita-puruhUta-makhaM
vraja-kamala-virochanam alika-surochana-gorochanam atitAmra-nakham ||2||

unmada-rati-nAyaka-shANita-shAyaka-vinidhAyaka-chala-chilli-latam

uddhata-sa~Nkochanam ambuja-lochanam agha-mochanam amarAli-natam |

nikhilAdhika-gauravam ujjvala-saurabham atigaurabha-pashupIShu rataM
komala-pada-pallavam abhram u vallabha-ruchi-durlabha-sa-vilAsa-gatam ||3||

bhuja-mUrdhni visha~NkaTam adhigata-sha~NkaTa-nata-ka~NkaTam aTavIShu chalaM
navanItpa-karambita-vana-rolambitam avalambita-kala-kaNTha-kalam |

durjana-tRRiNa-pAvakam anuchara-shAvaka-nikarAvakam aruNoShTha-dalaM
nija-vikrama-charchita-bhuja-guru-garvita-gandharvita-danujArdi-balam ||4||

shruti-ratna-vibhUShaNa-ruchi-jita-pUShaNam alidUShaNa-nayanAnta-gatiM
yamunA-taTa-talpita-puShpam analpita-mada-jalpita-dayitApta-ratim |

vandemahi vandita-mandam amandita-kulam andhita-khala-kaMsa-matiM
tvAm iha dAmodara haladhara-sodara hara no daram anubaddha-ratim ||5||

iti tribha~NgI-pa~nchakam |

virachaya mayi daNDaM dIna-bandho dayAM vA
gatiriha na bhavattaH kAchid anyA mamAsti |

nipatatu shatakoTirnirbharaM vA navAmbhas
tad api kila payodaH stUyate chAtakena ||1||

prAchInAnAM bhajanam atulaM duShkaraM shRRiNvato me

nairAshyena jvalati hRRidayaM bhakti-leshAlasasya |

vishvadrIchIm aghahara tavAkarNya kAruNya-vIchIm

AshA-bindUkShitam idam upaity antare hanta shaityam ||2||

shrI-mukunda-muktAvalIPRIVATE 

shrI-vraja-nAgarAya namaH 

nava-jaladha-varNaM champakodbhAsi-karNaM
vikasita-nalinAsyaM visphuran-manda-hAsyam |

kanaka-ruchi-dukUlaM chAru-barhAva-chUlaM
kam api nikhila-sAraM naumi gopa-kumAram ||1||

mukha-jita-sharad-induH kel-lAvaNya-sindhuH
kara-vinhita-kandurvallavI-prANa-bandhuH |

vapurupasRRita-reNuH kakSha-nikShipta-veNur

vachana-vashaga-dhenuH pAtu mAM nanda-sUnuH ||2||

||mAlinI||

dhvasta-duShTa-sha~Nkha-chUDa vallavI-kulopagUDha

bhakta-mAnasAdhirUDha nIla-kaNTha-pi~nCha-chUDa |

kaNTha-lambi-ma~nju-gu~nja keli-labdha-ramya-ku~nja

karNa-varti-phulla-kunda pAhi deva mAM mukunda ||3||

yaj~na-bha~Nga-rauShTa-shatru-nunna-ghora-megha-chakra

vRRiShTi-pura-khinna-gopa-vIkShaNopajAta-kopa |

kShipra-savya-hasta-padma-dhAritochcha-shaila-sadma

gupta-goShTha rakSha rakSha mAM tathAdya pa~NkajAkSha ||4||

||chitrA||

muktA-hAraM dadhad-uDu-chakrAkAraM
sAraM gopI-manasi manojAropI |

kopI kaMse khala-nikurambottaMse

vaMshe ra~NgI dishatu naH shAr~NgI ||5||

lIloddAmA jaladhara-mAlA-shyAmA
kShAmAH kAmAd abhirachayantI rAmAH |

sA mAm avyAd akhila-munInAM stavyA
gavyA-pUrtiH prabhuraghashatrormUrtiH ||6||

||jaladhara-mAlA||

parva-vartula-sharvarI-pati-garva-rIti-harAnanaM
nanda-nandanam indirAkRRita-vandanaM dhRRita-chandanam |

sundarI-rati-mandirIkRRita-kandaraM dhRRita-mandaraM
kuNDala-dyuti-maNDala-pluta-kandharaM bhaja sundaram ||7||

gokulA~Ngana-maNDanaM kRRita-pUtanA-bhava-mochanaM
kunda-sundara-dantam ambuja-vRRinda-vandita-lochanam |

saurabhAkara-phulla-puShkara-visphurat-kara-pallavaM
daivata-vraja-durlabhaM bhaja vallavI-kula-vallabham ||8||

||ra~NginI||

tuNDa-kAnti-daNDitoru-pANDurAMshu-maNDalaM
gaNDa-pAlitANDa-bAlishAli-ratna-kuNDalam |

phulla-puNDarIka-ShaNDa-kLLipta-mAlya-maNDanaM
chaNDa-bAhu-daNDam atra naumi kaMsa-khaNDanam ||9||

uttara~Ngad-a~Nga-rAga-sa~NgamAti-pi~Ngalas

tu~Nga-shRRi~Nga-sa~Ngi-pANi-ra~NganAtima~NgalaH |

dig-vilAsi-malli-hAsi kIrti-valli-pallavas

tvAM sa pAtu phulla-chAru-chilliradya vallavaH ||10||

||tUNakam||

indra-nivAraM vraja-pati-vAraM
nirdhuta-vAraM hRRita-ghana-vAram |

rakShita-gotraM prINita-gotraM
tvAM dhRRita-gotraM naumi sa-gotram ||11||

kaMsa-mahIpati-hRRid-gata-shUlaM
santata-sevita-yAmuna-kUlam |

vande sundara-chandraka-chUlaM
tvAm aham akhila-charAchara-mUlam ||12||

malayaja-ruchirastanu-jita-mudiraH
pAlita-vidhustoShita-vasudhaH |

mAm atirasikaH kelibhiradhikaH
sita-subhaga-radaH kRRipayatu varadaH ||13||

urarIkRRita-murarI-ruta-bha~NgaM
nava-jala-dhara-kiraNollasad-a~Ngam |

yuvati-hRRidaya-dhRRita-madana-tara~NgaM
praNamata yAmuna-taTa-kRRita-ra~Ngam ||14||

||pajjhaTikA||

navAmbhoda-nIlaM jagat-toSha-shIlaM
mukhAsa~Ngi-vaMshaM shikhaNDAvataMsam |

karAlambi-vetraM varAmbhoja-netraM
dhRRita-sphIta-gu~njaM bhaje labdha-ku~njam ||15||

hRRita-kShauNi-bhAraM kRRita-klesha-hAraM
jagad-gIta-sAraM mahA-ratna-hAram |

mRRidu-shyAma-keshaM lasad-vAmya-veshaM
kRRipAbhirnadeshaM bhaje vallavesham ||16||

||bhuja~Nga-prayAtam||

ullasad-vallavI-vAsasAM taskaras

tejasA nirjita-prasphurad-bhAskaraH |

pIna-doH-stambhayorullasach-chandanaH
pAtu vaH sarvato devakI-nandanaH ||17||

saMsRRitestArakaM taM gavAM chArakaM
veNunA maNDitaM krIDane paNDitam |

dhAtRRibhirveShiNaM danava-dveShiNaM
chintaya svAminaM vallavI-kAminam ||18||

||sragviNI||

upAtta-kavalaM parAga-shabalaM
sad-eka-sharaNaM saroja-charaNam |

ariShTa-dalanaM vikRRiShTa-lalanaM
namAmi sa-mahaM sadaiva tam aham ||19||

vihAra-sadanaM manoj~na-radanaM
praNIta-madanaM shasha~Nka-vadanam |

uraHstha-kamalaM yashobhiramalaM
karAtta-kamalaM bhajasva tam alam ||20||

||jaloddhata-gatiH||

duShTa-dhvaMsaH karNikArAvataMsaH
khelad-vaMshI pa~nchama-dhvAna-shaMsI |

gopI-chetaH-keli-bha~Ngi-niketaH
pAtu svairI hanta vaH kaMsa-vairI ||21||

vRRindATavyAM kelim Ananda-navyAM
kurvan-nArI-chitta-kandarpa-dhArI |

narmodgArI mAM dukUlApahArI
nIpArUDhaH pAtu barhAvachUDaH ||22||

||shAlinI||

ruchira-nakhe rachaya sakhe

valita-ratiM bhajana-tatim |

tvam aviratistvarita-gatir

nata-sharaNe hari-charaNe ||23||

ruchira-paTaH pulina-naTaH
pashupa-gatirguNa-vasatiH |

sa mama shuchirjalada-ruchir

manasi parisphuratu hariH ||24||

||tvarita-gatiH||

keli-vihita-yamulArjuna-bha~njana

sulalita-charita-nikhila-jana-ra~njana |

lochana-nartana-jita-chala-kha~njana

mAM paripAlaya kAliya-ga~njana ||25||

bhuvana-visRRitvara-mahimADambara

virachita-nikhila-khalotkara-saMvara |

vitara yashodA-tanaya varaM varam

abhilaShitaM me dhRRita-pItAmbara ||26||

chikura-karambita chAru-shikhaNDaM
bhAla-vinirjita-vara-shashi-khaNDam |

rada-ruchirnirdhUta-mudrita-kundaM
kuruta budhA hRRidi sapadi mukundam ||27||

yaH parirakShita-surabhI-lakShas

tad api cha surabhI-mardana-dakShaH |

muralI-vAdana-khuralI-shAlI
sa dishatu kushalaM tava vana-mAlI ||28||

||pajjhaTikA||

ramita-nikhila-Dimbe veNu-pItoShTha-bimbe

hata-khala-nikurambe vallavI-datta-chumbe |

bhavatu mahita-nande tatra vaH keli-kande

jagad-avirala-tunde bhaktirurvI mukunde ||29||

pashupa-yuvatI-goShThI-chumbita-shrImad-oShThI
smara-taralita-dRRiShTi-nirmitAnanda-vRRiShTiH |

nava-jala-dhara-dhAmA pAtu vaH kRRiShNa-nAmA
bhuvana-madhura-veshA mAlinI muktireShA ||30||

||mAlinI||

iti shrI-mukunda-muktAvalIPRIVATE 
 

shrI-shrI-rAdhA-kRRiShNAbhyAM namaH 

dhyAnaH
a~Nga-shyAmalima-chChaTAbhirabhito mandIkRRitendIvaraM
jADyaM jAguDa-rochiShAM vidadhataM paTTAmbarasya shriyA |

vRRindAraNya-vilAsinaM hRRidi lasad-dAmAbhirAmodaraM
rAdhA-skandha-niveshitojjvala-bhujaM dhyAyema dAmodaram ||

shrI-rAdhikAyA Ananda-chandrikA-stotram

shrI-rAdhikAyai namaH
rAdhA-dAmodara-preShThA rAdhikA vArShabhAnavI |

samasta-vallavI-vRRinda-dhammillottaMsa-mallikA ||1||

kRRiShNa-priyAvalI-mukhyA gAndharvA lalitA-sakhI |

vishAkhA-sakhya-sukhinI hari-hRRid-bhRRi~Nga-ma~njarI ||2||

imAM vRRindAvaneshvaryA dasha-nAma-manoramAm |

Ananda-chandrikAM nAma yo rahasyAM stutiM paThet ||3||

sa klesha-rahito bhUtvA bhUri-saubhAgya-bhUShitaH |

tvaritaM karuNA-pAtraM rAdhA-mAdhavayorbhavet ||4||

ity Ananda-chandrikA-stotraM samAptam |

shrI-prema-sudhA-satraM
shrI-vRRindAvaneshvaryA aShTottara-shata-nAma-stotram

namo vRRindAvaneshvaryai

mAnasaM mAnasaM tyAgAd utkaNThArtaM nirundhatIm |

rAdhAM saMvidya vidyADhyA tu~Ngavidyedam abravIt ||1||

vimu~ncha bandhure mAnaM nirbandhaM shRRiNu me vachaH |

purA kandarpa-sundaryai yAny utkaNThita-chetase ||2||

bhagavatopadiShTAni tava sakhyopalabdhaye |

i~NgitAbhij~nayA tAni sindUreNAdya vRRindayA ||3||

vilikhya sakhi dattAni sa jIvita-suhRRittamaH |

virahArtastavemAni japan nAmAni shAmyati ||4||

rAdhA kRRiShNa-vanAdhIshA mukunda-madhu-mAdhavI |

govinda-preyasI-vRRinda-mukhyA vRRindAvaneshvarI ||5||

brahmANDa-maNDalottaMsa-kIritH kArtika-devatA |

dAmodara-priya-sakhI rAdhikA vArShabhAnavI ||6||

bhAnu-bhakti-bharAbhij~nA vRRiShabhAnu-kumArikA |

mukharA-prANa-dauhitrI kIrtidA-kIrti-dAyinI ||7||

kRRiShNa-premAbdhi-karI vatsalAchyuta-mAtRRikA |

sakhI-maNDala-jIvAturlalitA-jIvitAdhikA ||8||

vishAkhA-prANa-sarvasvaM kAruNyAmRRita-medurA |

paurNamAsI-pRRithu-prema-pAtrI subala-nanditA ||9||

kRRiShNAdhirAja-mahiShI vRRindAraNya-vihAriNI |

vishAkhA-sakhya-vikhyAtA lalitA-prema-lAlitA ||10||

sadA kishorikA goShTha-yuvarAja-vilAsinI |

govinda-prema-shikShArtha-naTI-kRRita-nijAMshakA ||11||

prabodhinI-nishAnRRitya-mAhAtmya-bhara-darshinI |

chandrakAnti-charI sarva-gandharva-kula-pAvanI ||12||

svajanma-bhUShitottu~Nga-vRRiShabhAnu-kula-sthitiH |

lAsya-vidyA-vrata-snAtA rAsa-krIDAdi-kAraNam ||13||

rAsotsavaya-pura-gaNyA kRRiShNa-nIta-rahaH-sthalA |

govinda-bandha-kavarI kRRiShNottaMsita-kuntalA ||14||

vyakta-goShThAravindAkShi vRRindotkarShAti-harShiNI |

anna-tarpita-durvAsA gAndharvA shruti-vishrutA ||15||

gAndharvikA svagAndharva-vismApita-balAchyutA |

sha~NkhachUDAri-dayitA gopI-chUDAgra-mAlikA ||16||

chAru-gorochanA-gaurI gArutmata-nibhAmbarA |

vichitra-paTTa-chamarI-chAru-veNI-shikhA-ruchiH ||17||

padmendu-jaitra-vaktra-shrI-niruddha-mura-mardanA |

chakorikA-chamatkArI-hari-hAri-vilochanA ||18||

kAliya-damanotkampi-bha~Ngura-bhrU-bhuja~NgamA |

nAsikA-shikharAlambi-lavalI-sthala-mauktikA ||19||

bandhurAdhara-bandhUka-vikRRiShTa-madhusUdanA |

danta-nirdhUta-shikharA shikharIndra-dhara-priyA ||20||

kapola-maNDalAndoli-maNi-kuNDala-maNDitA |

pItAMshuka-shukAkarShi-nistala-stana-dADimA ||21||

maNi-ki~NkiNy-ala~NkAra-jha~NkAri-shroNi-maNDalA |

sthalAravinda-vi~nCholI-nirma~nChita-pada-dyutiH ||22||

ariShTa-vadha-narmArtha-nirmApita-sarovarA |

gandhonmAdita-govindo mAdhava-dvandvatA~NkitA ||23||

kAlindI-kUla-ku~nja-shrIrbhANDIra-taTa-maNDanA |

dhRRita-nandIshvara-sthemA govardhana-darI-priyA ||24||

vaMshI-baDishikA-biddha-rasottarSha-mano-jhaShA |

vaMshikA-dhvani-vishraMsi-nIvI-bandha-grahAturA ||25||

mukunda-netra-shapharI vihArAmRRita-dIrghikA |

nija-kuNDa-kuDu~NgAntastu~NgAna~Nga-rasonmadA ||26||

kRRiShNa-bhrU-chaNDa-kodaNDoDDIna-dhairya-viha~NgamA |

anurAga-sudhA-sindhu-hindolAndolitAchyutA ||27||

vrajendra-nandanAsyendu-tu~NgitAna~Nga-sAgarA |

ana~Nga-sa~NgarottRRiShNa-kRRiShNa-lu~nchita-ka~nchukA ||28||

lIlA-padma-hatoddAma-narma-lampaTa-keshavA |

hari-vakSho-hari-grAva-haritAlIya-rekhikA ||29||

mAdhavotsa~Nga-parya~NkA kRRiShNa-bAhUpadhAnikA |

rati-keli-visheShoha-sakhI-smita-vilajjitA ||30||

AlI-puro-rahaH-keli-jalpotka-hari-vandinI |

vaijayantI kalAbhij~nA vana-srak-shilpa-kalpinI ||31||

dhAtu-chitrAtivaichitrI-visRRiShTi-parameShThinI |

viadagdhI-prathamAchAryA chAru-chAturya-chitritA ||32||

asAdhAraNa-saubhAgya-bhAgyAmRRita-tara~NginI |

maugdhya-pragalbhatA-ramyA dhIrAdhIrA~Nka-bhUShitA ||33||

shyAmala-prachChada-paTI mUka-nUpura-dhAriNI |

niku~nja-dhAma-saMskAra-mAdhavAdhvekShaNa-kriyA ||34||

prAdurbhUta-ghanotkaNThA vipralambha-viShaNNa-dhIH |

prAtarutprAsitopendrA chandrAvali-kaTAkShiNI ||35||

anAkarNita-kaMsAri-kAkU-vAdA manasvinI |

chATukAra-hari-tyAga-jAtAnushaya-kAtarA ||36||

dhRRita-kRRiShNekShaNotsukyA lalitA-bhIti-mAninI |

viprayoga-vyathA-hAri-hari-sandesha-nanditA ||37||

madAlpa-jalpitAdhIna-puNDarIkAkSha-maNDitA |

bhrU-lIlA-mohitopendra-hastAgra-hRRita-vaMshikA ||38||

atulAchyuta-mAdhurya-svAdanAdvaita-bhAgya-bhUH |

niyuddha-shrAnti-nidrANa hari-hArApahAriNI ||39||

dyUta-nirjita-vaMshArthi-kaMsAri-parihAsinI |

nija-prANArbuda-preShTha-kRRiShNa-pAda-nakhA~nchalA ||40||

iti rAdhA sakhI-vAcham Achamya pulakA~nchitA |

ChadmanA padmanAbhasya latA-sadmAntikaM gatA ||41||

yaH sevate jano rAdhA-nAmnAm aShTottaraM shatam |

nAmnA prema-sudhA-satraM lihyAt prema-sudhAm asau ||42||

iti premendu-sudhA-satra-nAmaka-shrI-rAdhikAShTottara-shata-nAma samAptam |

shrI-shrI-rAdhAShTakam

shrI-shrI-vRRindAvaneshvaryai namaH
dishi dishi rachayantI sa~ncharan-netra-lakShmI-

vilasita-khuralIbhiH kha~njarITasya khelAm |

hRRidaya-madhupa-mallIM vallavAdhIsha-sUnor

akhila-guNa-gabhIrAM rAdhikAm archayAmi ||1||

pituriha vRRiShabhAnoranvavAya-prashastiM
jagati kila samaste suShThu vistArayantIm |

vraja-pati-kumAraM khelayantIM sakhIbhiH 

surabhiNi nija-kuNDe rAdhikAm archayAmi ||2||

sharad-upachita-rAkA-kaumudI-nAtha-kIrti-

prakara-damana-dIkShA-dakShiNa-smera-vaktrAm |

naTad-aghabhid-apA~Ngottu~NgitAna~Nga-ra~NgAM
kalita-ruchi-tara~NgAM rAdhikAm archayAmi ||3||

vividha-kusuma-vRRindotphulla-dhammilla-ghATI-

vighaTita-mada-ghUrNat-keki-pichCha-prashastim |

madhuripu-mukha-bimbodgIrNa-tAmbUla-rAga-

sphurad-amala-kapolAM rAdhikAm archayAmi ||4||

amalina-lalitAntaH-sneha-siktAntarA~NgAm

akhila-vidha-vishAkhA-sakhya-vikhyAta-shIlAm |

sphurad-aghabhid-anargha-prema-mANikya-peTIM
dhRRita-madhura-vinodAM rAdhikAm archayAmi ||5||

atula-mahasi vRRindAraNya-rAjye.abhiShiktAM
nikhila-samaya-bhartuH kArtikasyAdhidevIm |

aparimita-mukunda-preyasI-vRRinda-mukhyAM
jagad-aghahara-kIrtiM rAdhikAm archayAmi ||6||

hari-pada-nakha-koTI-pRRiShTha-paryanta-sImA-

taTam api kalayantIM prANa-koTerabhIShTAm |

pramudita-madirAkShI-vRRinda-vaidagdhya-dIkShA-

gurum ati-guru-kIrtiM rAdhikAm archayAmi ||7||

amala-kanaka-paTTodghRRiShTa-kAshmIra-gaurIM
madhurima-laharIbhiH samparItAM kishorIm |

hari-bhuja-parirabdhAM labdha-romA~ncha-pAliM
sphurad-aruNa-dukUlAM rAdhikAm archayAmi ||8||

tad-amala-madhurimNAM kAmam AdhAra-rUpaM
paripaThati variShThaM suShThu rAdhAShTakaM yaH |

ahima-kiraNa-putrI-kUla-kalyANa-chandraH
sphuTam akhilam abhIShTaM tasya tuShTastanoti ||9||

iti shrI-rAdhAShTakam |

prArthanA-paddhatiH
shrI-rAdhikAyai namaH |

shuddha-gA~Ngeya-gaurA~NgIM kura~NgI-la~NgimekShaNAm |

jita-koTIndu-bimbAsyAm ambudAmbara-saMvRRitAm ||1||

navIna-vallavI-vRRinda-dhammillotphulla-mallikAm |

divya-ratnAdy-ala~NkAra-sevyamAna-tanu-shriyam ||2||

vidagdha-maNDala-guruM gaNa-gaurava-maNDitAm |

atipreShTha-vayasyAbhiraShTAbhirabhiveShTitAm ||3||

cha~nchalApA~Nga-bha~Ngena vyAkulIkRRita-keshavAm |

goShThendra-suta-jIvAtu-ramya-bimbAdharAmRRitAm ||4||

tvAm asau yAchate natvA viluThan yamunA-taTe |

kAkubhirvyAkula-svAnto jano vRRindAvaneshvari ||5||

kRRitAgaske.apy ayogye.api jane.asmin kumatAv api |

dAsya-dAna-pradAnasya lavam apy upapAdaya ||6||

yuktastvayA jano naiva duHkhito.ayam upekShitum |

kRRipAd-dyota-dravach-chitta-navanItAsi yat sadA ||7||

iti prArthanA-paddhatiH
chATu-puShpA~njaliH
shrI-rAdhikAyai namaH 

nava-gorochanA-gaurI pravarendrIvarAmbarAm |

maNi-stavaka-vidyoti-veNI-vyAlA~NgaNA-phaNAm ||1||

upamAna-ghaTamAna-prahAri-mukha-maNDalAm |

navendu-nindi-bhAlodyat-kasturI-tilaka-shriyam ||2||

bhrU-jitAna~Nga-kodaNDAM lola-nIlAlakAvalim |

kajjalojjvalatA-rAjach-chakorI-chAru-lochanAm ||3||

tila-puShpAbha-nAsAgra-virAjad-vara-maulikAm |

adharodbhUta-bandhUkAM kundAlI-bandhura-dvijAm ||4||

sa-ratna-svarNa-rAjIva-karNikA-kRRita-karNikAm |

kastUrI-bindu-chibukAM ratna-graiveyakojjvalAm ||5||

divyA~Ngada-pariShva~Nga-lasad-bhuja-mRRiNAlikAm |

balAri-ratna-valaya-kalAlambi-kalAvikAm ||6||

ratnA~NgurIyakollAsi-varA~Nguli-karAmbujAm |

manohara-mahA-hAra-vihAri-kucha-kuTmalAm ||7||

romAli-bhujagI-mUrdha-ratnAbha-taralA~nchitAm |

vali-trayI-latA-baddha-kShINa-bha~Ngura-madhyamAm ||8||

maNi-sArasanAdhAra-visphAra--shroNi-rodhasam |

hema-rambhA-madArambha-stambhanoru-yugAkRRitim ||9||

jAnu-dyuti-jita-kShulla-pIta-ratna-samudrakAm |

sharan-nIraja-nIrAjya-ma~njIra-viraNat-padAm ||10||

rAkendu-koTi-saundarya-jaitra-pAda-nakha-dyutim |

aShTAbhiH sAttvikairbhAvairAkulI-kRRita-vigrahAm ||11||

mukundA~Nga-kRRipApA~NgAm ana~Ngormi-tara~NgitAm |

tvAm Arabdha-shriyAnandAM vande vRRindAvaneshvari ||12||

ayi prodyan-mahA-bhAva-mAdhurI-vihvalAntare |

asheSha-nAyikAvasthA-prAkaTyAdbhuta-cheShTite ||13||

sarva-mAdhurya-vi~njolI-nirmA~nChita-padAmbuje |

indirA-mRRigya-saundarya-sphurad-a~Nghri-nakhA~nchale ||14||

gokulendu-mukhI-vRRinda-sImantottaMsa-ma~njari |

lalitAdi-sakhI-yUtha-jIvAtu-smita-korake ||15||

chaTulApA~Nga-mAdhurya-bindUnmAdita-mAdhave |

tAta-pAda-yashaH-stoma-kairavAnanda-chandrike ||16||

apAra-karuNA-pUra-pUritAntar-mano-hrade |

prasIdAsmin jane devi nija-dAsya-spRRihA-juShi ||17||

kachchit tvaM chATu-paTunA tena goShThendra-sUnunA |

prArthyamAna-chapAlA~Nga-prasAdA drakShyase mayA ||18||

tvAM sAdhu mAdhavI-puShpairmAdhavena kalAvidA |

prasAdhyamAnAM svidyantIM bIjayiShyAmy ahaM kadA ||19||

keli-visraMsino baka-kesha-vRRindasya sundari |

saMskArAya kadA devi janam etaM nidekShyasi ||20||

kadA bimboShThi tAmbUlaM mayA tava mukhAmbuje |

arpyamANaM vrajAdhIsha-sUnurAchChidya bhokShyate ||21||

vraja-rAja-kumAra-vallabhA-kula-sImanta-maNi prasIda me |

parivAra-gaNasya te yathA padavI me na davIyasI bhavet ||22||

karuNAM muhurarthaye paraM tava vRRindAvana-chakravartini |

api keshariporyathA bhavet sa chaTu-prArthana-bhAjanaM janaH ||23||

imaM vRRindAvaneshvaryA jano yaH paThati stavam |

chATu-puShpA~njaliM nAma sa syAd asyAH kRRipAspadam ||24||

iti shrI-rUpa-gosvAmi-virachita-stava-mAlAyAM 

shrI-chATu-puShpA~njaliH sampUrNaH |

shrI-gAndharvA-samprArthanAShTakam

shrI-shrI-gAndharvikAyai namaH |

vRRindAvane viharatoriha kile-ku~nje

matta-dvipa-pravara-kautuka-vibhrameNa |

sandarshayasva yuvayorvadanAravinda-

dvandvaM vidhehi mayi devi kRRipAM prasIda ||1||

hA devi kAku-bhara-gadgadayAdya vAchA
yAche nipatya bhuvi daNDavad udbhaTArtiH |

asya prasAdam abudhasya janasya kRRitvA
gAndharvike nija-gaNe gaNanAM vidhehi ||2||

shyAme ramA-ramaNa-sundaratA-variShTha-

saundarya-mohita-samasta-jagaj-janasya |

shyAmasya vAma-bhuja-baddha-tanuM kadAhaM
tvAm indirA-virala-rUpa-bharAM bhajAmi ||3||

tvAM prachChadena mudira-chChavinA pidhAya

ma~njIra-mukta-charaNAM cha vidhAya devi |

ku~nje vrajendra-tanayena virAjamAne

naktaM kadA pramuditAm abhisArayiShye ||4||

ku~nje prasUna-kula-kalpita-keli-talpe

saMviShTayormadhura-narma-vilAsa-bhAjoH |

loka-trayAbharaNayosh charaNAmbujAni 

saMvAhayiShyati kadA yuvayorjano.ayam ||5||

tvat-kuNDa-rodhasi vilAsa-parishrameNa

svedAmbu-chumbi-vadanAmbu-ruha-shriyo vAm |

vRRindAvaneshvari kadA taru-mUla-bhAjo

saMvIjayAmi chamarI-chaya-chAmareNa ||6||

lInAM niku~nja-kuhare bhavatIM mukunde

chitraiva sUchitavatIM ruchirAkShi nAham |

bhugnAM bhruvaM na rachayeti mRRiShAruShAM tvAm

agre vrajendra-tanayasya kadA nu neShye ||7||

vAg-yuddha-keli-kutuke vraja-rAja-sUnuM
jitvonmadAm adhika-darpa-vikAsi-jalpAm |

phullAbhirAlibhiranalpam udIryamANa-

stotrAM kadA nu bhavatIm avalokayiShye ||8||

yaH ko.api suShThu vRRiShabhAnu-kumArikAyAH
samprArthanAShTakam idaM paThati prapannaH |

sA preyasA saha sametya dhRRita-pramodA 

tatra prasAda-laharIm urarIkaroti ||9||

iti shrI-gAndharvA-samprArthanAShTakam sampUrNam |

shrI-shrI-rAdhA-mAdhavayornAma-yugalAShTakam

shrI-shrI-rAdhA-kRRiShNAbhyAM namaH
rAdhA-mAdhavayoretad vakShye nAma-yugAShTkam |

rAdhA-dAmodarau pUrvaM rAdhikA-mAdhavau tataH ||1||

vRRiShabhAnu-kumArI cha tathA gopendra-nandanaH |

govindasya priya-sakhI gAndharvA-bAndhavastathA ||2||

niku~nja-nAgarau goShTha-kishora-jana-shekharau |

vRRindAvanAdhipau kRRiShNa-vallabhArAdhikA-priyau ||3||

iti shrI-rAdhA-mAdhavayornAma-yugAShTakam ||

shrI-vraja-navIna-yuva-dvandvAShTakam

shrI-rAdhA-kRRiShNau jayataH |

adurvidha-vidagdhatAspada-vimugdha-vesha-shriyor

amanda-shikhi-kandharA-kanaka-nindi-vAsastviShoH |

sphurat-puraTa-ketakI-kusuma-vibhramAbhra-prabhA
nibhA~Nga-mahasorbhaje vraja-navIna-yUnoryugam ||1||

samRRiddha-vidhu-mAdhurI-vidhuratA-vidhAnoddhurair

navAmburuha-ramyatA-mada-viDambanArambhibhiH |

vilimpad iva karNakAvali-sahodarairdik-taTI
mukha-dyuti-bharairbhaje vraja-navIna-yUnoryugam ||2||

vilAsa-kalahoddhati-skhalad-amanda-sindUra-bhAg-

akharva-madanA~Nkusha-prakara-vibrhamaira~Nkitam |

madoddhuram ivobhayormithunam ullasad-vallarI-

gRRihotsava-rataM bhaje vraja-navIna-yUnoryugam ||3||

ghana-praNaya-nirjhara-prasara-labdha-pUrtermano

hradasya parivAhitAm anusaradbhirasraiH plutam |

sphurat-tanu-ruhA~Nkurairnava-kadamba-jRRimbha-shriyaM
vrajattad anishaM bhaje vraja-navIna-yUnoryugam ||4||

ana~Nga-raNa-vibhrame kim api vibhrad-AchAryakaM
mithash chala-dRRig-a~nchala-dyuti-shalAkayA kIlitam |

jagaty atula-dharmabhirmadhura-narmabhistanvator

mitho vijayitAM bhaje vraja-navIna-yUnoryugam ||5||

adRRiShTa-chara-chAturI-chala-charitra-chitrAyitaiH 

saha praNayibhirjanairvihara-mAnayoH kAnane |

paraspara-mano-mRRigaM shravaNa-chAruNA charcharI-

chayena rajayad bhaje vraja-navIna-yUnoryugam ||6||

maranda-bhara-mandira-prati-navAravindAvali-

sugandhini vihArayorjala-vihAra-visphUrjitaiH |

tape sarasi vallabhe salila-vAdya-vidyA-vidhau

vidagdha-bhujayorbhaje vraja-navIna-yUnoryugam ||7||

mRRiShA-vijaya-kAshibhiH prathita-ch¨turIrAshIbhir

glahasya haraNaM haThAt prakaTayadbhiruchchairgirA |

tad-akSha-kali-dakShayoH kalita-pakShayoH sAkShibhiH 

kulaiH sva-suhRRidAM bhaje vraja-navIna-yUnoryugam ||8||

idaM valita-tuShTayaH paripaThanti padyAShTakaM
dvayorguNa-vikAshi ye vraja-navIna-yUnorjanAH |

muhurnavanavodayAM praNaya-mAdhurIm etayor

avApya nivasanti te pada-saroja-yugmAntike ||9||

dhyAnaH |

koNenAkShNoH pRRithu-ruchiH mitho hAriNA lihyamAnAv

ekaikena prachura-pulakenopaguDhau bhujena |

gaurI-shyAmau vasana-yugalaM shyAma-gauraM vasAnau

rAdhA-kRRiShNau smara-vilasitoddAma-tRRiShNau smarAmi ||1||

shrI-kArpaNya-pa~njikA-stotram

shrI-vRRindAvaneshau jayataH
tiShThan vRRindATavI-ku~nje vij~naptiM vidadhaty asau |

vRRindATavIshayoH pAda-padmeShu kRRipano janaH ||1||

navendIvara-sandoha-saundaryAskandana-prabham |

chAru-gorochanA-garva-gaurava-grAsi-gaurabhAm ||2||

shAtakumbha-kadamba-shrI-viDambi-sphurad-ambaram |

haratA kiMshukasyAMshUn aMshukena virAjitAm ||3||

sarva-kaishoravad-vRRinda-chUDArUDha-hariN-maNim |

goShThAsheSha-kishorINAM dhammillottaMsa-mallikAm ||4||

shrIsha-mukhyAtma-rUpaNAM rUpAtishayi-vigraham |

ramojjvala-vraja-vadhU-vraja-vismApi-sauShThavAm ||5||

saurabhya-hRRita-gAndharvaM gandhonmAdita-mAdhavAm |

rAdhA-rodhana-vaMshIkaM mahatI-mohitAchyutAm ||6||

rAdhA-dhRRiti-dhana-stena-lochanA~nchala-chApalam |

dRRig-a~nchala-kalA-bhRRi~NgI-daShTa-kRRiShNa-hRRid-ambujAm ||7||

rAdhA-gUDha-parIhAsa-prauDhi-nirvachanI-kRRitam |

vrajendra-suta-narmokti-romA~nchita-tanU-latAm ||8||

divya-sad-guNa-mANikya-shreNI-rohaNa-parvatam |

umAdi-ramaNI-vyUha-spRRihaNIya-guNotkarAm ||9||

tvAM cha vRRindAvanAdhIsha tvAM cha vRRindAvaneshvari |

kAkubhirvandamAno'yaM mandaM prARRithayate janaH ||10||

||dashabhiH kulakam||

yogyatA me na kAchid vAM kRRipA-lAbhAya yady api |

mahA-kRRipAlu-maulitvAt tathApi kurutaM kRRipAm ||11||

ayogye sAparAdhe'pi dRRishyante kRRipayAkulAH |

mahA-kRRipAlavo hanta loke lokesha-vanditau ||12||

bhaktervAM karuNA-hetorleshAbhAso'pi nAsti me |

mahA-lIlesha-ratayA tad apy atra prasIdatam ||13||

jane duShTe'py abhakte'pi prasIdanto vilokitAH |

mahA-lIlA-maheshAsh cha hA nAthau bahavo bhuvi ||14||

adhamo'py uttamaM matvA svam aj~ne'pi manIShiNam |

shiShTaM duShTo'py ayaM janturmantuM vyadhita yadyapi ||15||

tathApy asmin kadAchid vAm adhIshau nAma-jalpini |

avadya-vRRinda-nistAri-nAmAbhAsau prasIdatam ||16||

yad akShamyaM nu yuvayoH sakRRid-bhakti-lavAd api |

tad-AgaH kvApi nAsty eva kRRitAshAM prArthaye tataH ||17||

hanta klIbo'pi jIvo'yaM nItaH kaShTena dhRRiShTatAm |

muhuH prArthayate nAthau prasAdaH ko'py uda~nchatu ||18||

eSha pApI rudann uchchairAdAya radanaistRRiNam |

hA nAthau nAtheti prANI sIdaty atra prasIdatam ||19||

hAhA-rAvam asau kurvan durbhago bhikShate janaH |

etAM me shRRiNutaM kAkuM kAkuM shRRiNutam Ishvarau ||20||

yAche phutkRRitya phutkRRitya hA hA kAkubhirAkulaH |

prasIdatam ayogye'pi jane'smin karuNArNavau ||21||

kroshaty Arta-svarairAsye nyasyA~NguShTham asau janaH |

kurutaM kurutaM nAthau karuNA-kaNikAm api ||22||

vAcheha dInayA yAche sAkrandam ati-manda-dhIH |

kirataM karuNa-svAntau karuNormi-chChaTAm api ||23||

madhurAH santi yAvanto bhAvAH sarvatra chetasaH |

tebhyo'pi prema-madhuraM prasAdI-kurutaM nijam ||24||

sevAm evAdya vAM devAv Ihe  ki~nchana nAparam |

prasAdAbhimukhau hanta bhavantau bhavatAM mayi ||25||

nAthitaM param evedam anAtha-jana-vatsalau |

svaM sAkShAd-dAsyam evAsmin prasAdI-kurutaM jane ||26||

a~njaliM mUrdhni vinyasya dIno'yaM bhikShate janaH |

asya siddhirabhIShTasya sakRRid apy upapAdyatAm ||27||

amalo vAM pArimalaH kadA parimalan vane |

anargheNa pramodena ghrANaM me ghUrNayiShyati ||28||

ra~njayisyati karNau me haMsa-gu~njita-ga~njanam |

ma~njulaM kiM nu yuvayorma~njIra-kala-si~njitam ||29||

saubhAgyA~Nka-rathA~NgAdi-lakShitAni padAni vAm |

kadA vRRindAvane pashyann unmadiShyaty ayaM janaH ||30||

sarva-saundarya-maryAdA-nIrAjya-pada-nIrajau |

kim apUrvANi parvANi hA mamAkShNorvidhAsyatha ||31||

suchirAshA-phalAbhoga-padAmbhoja-vilokanau |

yuvAM sAkShAj-janasyAsya bhavetAm iha kiM bhave ||32||

kadA vRRindATavI-ku~nja-kandare sundarodayau |

khelantau vAM vilokiShye suratau nAtidUrataH ||33||

gurvAyattatayA kvApi durlabhAnyonya-vIkShaNau |

mithaH sandesha-sIdhubhyAM nandayisyAmi vAM kadA ||34||

gaveShayantAv anyo'nyaM kadA vRRindAvanAntare |

sa~Ngamayya yuvAM lapsye hAriNaM pAritoShikam ||35||

paNIkRRita-mitho-hAra-lu~nchana-vyagra-hastayoH |

kaliM dyUte vilokiShye kadA vAM jita-kAshinoH ||36||

ku~nje kusuma-shayyAyAM kadA vAm arpitA~NgayoH |

pAda-saMvAhanaM hanta jano'yaM rachayiShyati ||37||

kandarpa-kalahodghaTTa-truTitAnAM latA-gRRihe |

kadA gumphAya hArANAM bhavantau mAM niyokShyataH ||38||

keli-kallola-visrastAn hanta vRRindAvaneshvarau |

karhi barhi-patatrairvAM maNDayiShyAmi kuntalAn ||39||

kandarpa-keli-pANDitya-khaNDitAkalpayoraham |

kadA vAm alika-dvandvaM kariShye tilakojjvalam ||40||

devArambhe vana-sragbhirdRRishau te devi kajjalaiH |

ayaM janaH kadA ku~nja-maNDape maNDayiShyati ||41||

jAmbUnadAbha-tAmbUlI-parNAnya-vadalayya vAm |

vadanAmbujayoreSha nidhAsyati janaH kadA ||42||

kvAsau duShkRRita-karmAhaM kva vAm abhyarthanedRRishI |

kiM vA kaM vA na yuvayorunmAdayati mAdhurI ||43||

yayA vRRindAvane janturanarho'py eSha vAsyate |

tayaiva kRRipayA nAthau siddhiM kurutam Ipsitam ||44||

kArpaNya-pa~njikAm etAM sadA vRRindATavI-naTau |

giraiva jalpato'py asya jantoH sidhyatu vA~nChitam ||45||

iti shrI-rUpa-gosvAmi-virachita-stava-mAlAyAM 

shrI-kArpaNya-pa~njikA-stotram samAptam

atha utkalikA-vallarIH
shrI-vRRindAraNya-vihAriNe namaH |

prapadya vRRindAvana-madhyam ekaH
kroshann asAv utkalikAkulAtmA |

udghATayAmi jvalataH kaThorAM
bAShpasya mudrAM hRRidi mudritasya ||1||

aye vRRindAraNya tvaritam iha te sevana-parAH
parAm ApuH ke vA na kila paramAnanda-padavIm |

ato nIchairyAche svayam adhipayorIkShaNa-vidher

vareNyAM me chetasy upadisha dishaM hA kuru kRRipAm ||2||

tavAraNye devi dhruvam iha murAriporviharate

sadA preyasyeti shrutirapi virauti smRRitirapi |

iti j~nAtvA vRRinde charaNam abhivande tava kRRipAM
kuruShva kShipraM me phalatu nitarAM tarSha-viTapI ||3||

hRRidi chira-vasad-AshA-maNDalAlamba-pAdau

guNavati tava nAthau nAthituM jantureShaH |

sapadi bhavad-anuj~nAM yAchate devi vRRinde

mayi kira karuNArdrAM dRRiShTim atra prasIda ||4||

dadhataM vapuraMshu-kandalIM
dalad-indIvara-vRRinda-bandhurAm |

kRRita-kA~nchana-kAnti-va~nchanaiH
sphuritAM chAru-marIchi-sa~nchayaiH ||5||

nichitaM ghana-cha~nchalA-tater

anukUlena dukUla-rochiShA |

mRRiga-nAbhi-ruchaH sa-nAbhinA
mahitAM mohana-paTTa-vAsasA ||6||

mAdhurIM prakaTayantam ujjvalAM
shrIpaterapi variShTha-sauShThavAm |

indirA-madhura-goShTha-sundarI-

vRRinda-vismaya-kara-prabhonnatAm ||7||

itara-jana-durghaTodayasya

sthira-guNa-ratna-chayasya rohaNAdrim |

akhila-guNavatI-kadamba-chetaH 

prachura-chamatkRRiti-kAri-sad-guNADhyam ||8||

nistula-vraja-kishora-maNDalI-

mauli-maNDana-harinmaNIshvaram |

vishva-visphUrita-gokulollasan-

navya-yauvata-vataMsa-mAlikAm ||9||

svAnta-sindhu-makarIkRRita-rAdhaM
hRRin-nishAkara-kura~Ngita-kRRiShNAm |

preyasI-parimalonmada-chittaM
preShTha-saurabha-hRRitendriya-vargAm ||10||

prema-mUrti-vara-kArttika-devI
kIrti-gAna-mukharI-kRRita-vaMsham |

vishva-nandana-mukunda-samaj~nA-

vRRinda-kIrtana-rasaj~na-rasaj~nAm ||11||

nayana-kamala-mAdhurI-niruddha-

vraja-nava-yauvata-mauli-hRRin-marAlam |

vrajapati-suta-chitta-mIna-rAja-

grahaNa-paTiShTha-vilochanAnta-jAlAm ||12||

gopendra-mitra-tanayA-dhruva-dhairya-sindhu-

pAna-kriyA-kalasa-sambhava-veNu-nAdam |

vidyA-mahiShTha-mahatI-mahanIya-gAna-

saMmohitAkhila-vimohana-hRRit-kura~NgAm ||13||

kvApy Anusa~Ngikatayodita-rAdhikAkhyA-

vismAritAkhila-vilAsa-kalA-kalApam |

kRRiShNeti-varNa-yugala-shravaNAnubandha-

prAdurbhavaj-jaDima-Dambara-saMvitA~NgIm ||14||

tvAM cha vallava-purandarAtmaja 

tvAM cha gokula-vareNya-nandini |

eSha mUrdhni rachitA~njalirnayan

bhikShate kim api durbhago janaH ||15||

hanta sAndra-karuNA-sudhA-jharI-

pUrNa-mAnasa-hradau prasIdatam |

durjane'tra dishataM rate nija-

prekShaNa-pratibhuvash ChaTAm api ||16||

shyAmayornava-vayaH-suShamAbhyAM
gaurayoramala-kAnti-yashobhyAm |

kvApi vAm akhila-valgu-vataMsau 

mAdhurI hRRidi sadA sphuratAn me ||17||

sarva-vallava-vareNya-kumArau

prArthaye bata yuvAM praNipatya |

lIlayA vitarataM nija-dAsyaM
lIlayA vitarataM nija-dAsyam ||18||

praNipatya bhavantam arthaye

pashupAlendra-kumAra kAkubhiH |

vraja-yauvata-mauli-mAlikA-

karuNA-pAtram imaM janaM kuru ||19||

bhavatIm abhivAdya chATubhir

varam Urjeshvari varyam arthaye |

bhavadIyatayA kRRipAM yathA
mayi kuryAd adhikAM bakAntakaH ||20||

dishi vidishi vihAram AcharantaH
saha pashupAla-vareNya-nandanAbhyAm |

praNayi-jana-gaNAstayoH kurudhvaM
mayi karuNAM bata kAkum Akalayya ||21||

giri-ku~nja-kuTIra-nAgarau

lalite devi sadA tavAshravau |

iti te kila nAsti duShkaraM
kRRipayA~NgIkuru mAm ataH svayam ||22||

bhAjanaM varam ihAsi vishAkhe

gaura-nIla-vapuShoH praNayAnAm |

tvaM nija-praNayinormayi tena

prApayasva karuNArdra-kaTAkSham ||23||

subala vallava-varya-kumArayor

dayita-sakhastvam asi vraje |

iti tayoH purato vidhuraM janaM
kShaNam amuM  kRRipayAdya nivedaya ||24||

shRRiNuta kRRipayA hanta prANeshayoH praNayoddhurAH
kim api yad ayaM dInaH prANI nivedayati kShaNam |

pravaNita-manAH kiM yuShmAbhiH samaM tilam apy asau

yugapad anayoH sevAM premNA kadApi vidhAsyati ||25||

kva jano'yam atIva pAmaraH
kva durApaM ratibhAgbhirapy adaH |

iyam ullayaty ajarjarA gurur
uttarSha-dhurA tathApi mAm ||26||

dhvanta-brahma-marAla-kUjita-bharairUrjeshvarI-nUpura-

kvAnairUrjita-vaibhavastava vibho vaMshI-prasUtaH kalaH |

labdhaH shasta-samasta-nAda-nagarI-sAmrAjya-lakShmIM parAm

ArAdhyaH praNayAt kadA shravaNayordvandvena mandena me ||27||

stambhaM prapa~nchayati yaH shikhi-pi~nCha-mauli-

veNorapi pravalayan svara-bha~Ngam uchchaiH |

nAdaH kadA kShaNam avApsyati te mahatyA
vRRindAvaneshvari sa me shravaNAtithitvam ||28||

kasya sambhavati hA tad aharvA
yatra vAM prabhu-varau kala-gItiH |

unnaman madhurimormi-samRRiddhA
duShkRRitaM shravaNayorvidhunoti ||29||

parimala-saraNirvAM gaura-nIlA~Nga-rAjan-

mRRigamada-ghusRRiNAnugrAhiNI nAgareshau |

sva-mahima-paramANu-prAvRRitAsheSha-gandhA
kim iha mama bhavitrI ghrANa-bhRRi~NgotsavAya ||30||

pradeshinIM mukha-kuhare vinikShipan

jano muhurvana-bhuvi phutkaroty asau |

prasIdataM kShaNam adhipau prasIdataM
dRRishoH puraH sphuratu taDid-ghana-chChaviH ||31||

vraja-madhura-jana-vrajAvataMsau

kim api yuvAm abhiyAchate jano'yam |

mama nayana-chamatkRRitiM karotu

kShaNam api pAda-nakhendu-kaumudI vAm ||32||

atarkita-samIkShaNollasitayA mudA shliShyator

niku~nja-bhavanA~Ngane sphurita-gaura-nIlA~NgayoH |

ruchaH prachurayantu vAM puraTa-yUthikA-ma~njarI-

virAjad-ali-ramyayormama chamatkRRitiM chakShuShoH ||33||

sAkShAtkRRitiM bata yayorna mahattamo'pi 

kartuM manasy api manAk prabhutAm upaiti |

ichChann ayaM nayanayoH pathi tau bhavantau

janturvijitya nijagAra bhiyaM hriyaM cha ||34||

athavA mama kiM nu dUShaNaM 

bata vRRindAvana-chakravartinau |

yuvayorguNa-mAdhurI navA
janam unmAdayatIva kaM na vA ||35||

ahaha samayaH so'pi kShemo ghaTeta narasya kiM
vraja-naTa-varau yatroddIptA kRRipA-sudhayojjvalA |

kRRita-parijana-shreNi-chetash-chakora-chamatkRRitir

vrajati yuvayoH sA vaktrendu-dvayI nayanAdhvani ||36||

priya-jana-kRRita-pArShNi-grAha-charyonnatAbhiH
sugahana-ghaTanAbhirvakrimADambareNa |

praNaya-kalaha-keli-kShvelibhirvAm adhIshau

kim iha rachayitavyaH karNayorvismayo me ||37||

nibhRRitam apahRRitAyAm etayA vaMshikAyAM
dishi dishi dRRisham utkAM prerya sampRRichChamAnaH |

smita-shavala-mukhIbhirvipralabdhaH sakhIbhis

tvam aghahara kadA me tuShTim akShNorvidhatse ||38||

kShatam adhara-dalasya svasya kRRitvA tvad-AlI-

kRRitam iti lalitayAM devi kRRiShNe bruvANe |

smita-shavala-dRRig-antA ki~nchid uttambhita-bhrUr

mama mudam upadhAsyaty Asya-lakShmIH kadA te ||39||

katham idam api vA~nChituM nikRRiShTaH
sphuTam ayam arhati janturuttamArham |

guru-laghu-gaNanojjhitArta-nAthau

jayatitarAm athavA kRRipA-dyutirvAm ||40||

vRRitte daivAd vraja-pati-suhRRin-nandinI-vipralambhe

saMrambheNollalita lalitA-sha~NkayodbhrAnta-netraH |

tvaM shArIbhiH samaya-paTubhirdrAg upAlabhyamAnaH 

kAmaM dAmodara mama kadA modam akShNorvidhAtA ||41||

rAsArambhe vilasati parityajya goShThAmbujAkShI-

vRRindaM vRRindAvana-bhuvi rahaH keshavenopanIya |

tvAM svAdhIna-priyatama-pada-prApaNenArchitA~NgIM
dUre dRRiShTvA hRRidi kim achirAd arpayiShyAmi darpam ||42||

ramyA shoNa-dyutibhiralakairyAvakenorja-devyAH
sadyastandrI-mukula-dala-sa-klAnta-netrA vrajesha |

prAtash chandrAvalI-parijanaiH sAchi dRRiShTA vivarNair

Asya-shrIste praNayati kadA saMmadaM me mudaM cha ||43||

vyAtyukShI-rabhasotsave'dhara-sudhA-pAna-glahe prastute

jitvA pAtum athotsukena hariNA kaNThe dhRRitAyAH puraH |

IShach-ChoNima-mIlitAkSham anRRiju-bhrU-valli-helonnataM
prekShiShye tava sa-smitaM sa-ruditaM tad devi vaktraM kadA ||44||

AlIbhiH samam abhupetya shanakairgAndharvikAyAM mudA
goShThAdhIsha-kumAra hanta kusuma-shreNIM harantyAM tava |

prekShiShye purataH pravishya sahasA gUDha-smitAsyaM balAd

AchChindAnam ihottarIyam urasastvAM bhAnumatyAH kadA ||45||

uda~nchati madhUtsave sahacharI-kulenAkule kadA
tvam avalokyase vraja-purandarasyAtmaja |

smitojjvala-mad-IshvarI-chala-dRRig-a~nchala-preraNAn

nilIna-guNa-ma~njarI-vadanam atra chumban mayA ||46||

kalinda-tanayA-taTi-vana-vihArataH shrAntayoH
sphuran-madhura-mAdhavI-sadana-sImni vishrAmyatoH |

vimuchya rachayiShyate sva-kacha-vRRindam atrAmunA
janena yuvayoH kadA pada-saroja-san-mArjanam ||47||

parimilad-upabarhaM pallava-shreNibhirvAM
madana-samara-charyA-bhAra-paryAptam atra |

mRRidubhiramala-puShpaiH kalpayiShyAmi talpaM
bhramara-yuji niku~nje hA kadA ku~nja-rAjau ||48||

ali-dyutibhirAhRRitairmihira-nandinI-nirjharAt

puraH puraTa-jharjharI-paribhRRitaiH payobhirmayA |

nija-praNayibhirjanaiH saha vidhAsyate vAM kadA
vilAsa-shayana-sthayoriha padAmbuja-kShAlana ||49||

lIlA-talpe kalita-vapuShorvyAvahAsIm analpAM
smitvA smitvA jaya-kalanayA kurvatoH kautukAya |

madhye ku~njaM kim iha yuvayoH kalpayiShyAmy adhIshau

sandhArambhe laghu laghu padAmbhoja-saMvAhanAni ||50||

pramada-madana-yuddhArambha-sambhAvukAbhyAM
pramudita-hRRidayAbhyAM hanta vRRindAvaneshau |

kim aham iha yuvAbhyAM pAna-lIlonmukhAbhyAM
chaShakam upahariShye sAdhu mAdhvIka-pUrNam ||51||

kadAhaM seviShye vratati-chamarI-chAmara-marud-

vinodena krIDA-kusuma-shayane nyasta-vapuShau |

daronmIlan-netrau shrama-jala-kaNa-klidyad-alakau

bruvANAv anyonyaM vraja-nava-yuvAnAv iha yuvAm ||52||

chyuta-shikhara-shikhaNDaM ki~nchid-utsraMsamAnAM
viluThad-amala-puShpa-shreNim unmuchya chUDAm |

danuja-damana devyAH shikShayA te kadAhaM
kamala-kalita-koTiM kalpayiShyAmi veNIm ||53||

kamala-mukhi vilAsairaMsayoH sraMsitAnAM
tulita-shikhi-kalApaM kuntalAnAM kalApam |

tava kavaratayAvirbhAvya modAt kadAhaM
vikacha-vichakilAnAM mAlayAla~NkariShye ||54||

mithaH-spardhAbaddhe balavati valaty akSha-kalahe

vrajesha tvAM jitvA vraja-yuvati-dhammilla-maNinA |

dRRigantena kShiptAH paNam iha kura~NgaM tava kadA
grahIShyAmo baddhA kalayati vayaM tat-priya-gaNe ||55||

kiM bhaviShyati shubhaH sa vAsaro

yatra devi nayanA~nchalena mAm |

garvitaM vihasituM niyokShyase

dyUta-saMsadi vijitya mAdhavam ||56||

kiM janasya bhavitAsya tad dinaM
yatra nAtha muhurenam AdRRitaH |

tvaM vrajeshvara-vayasya-nandinI-

mAna-bha~Nga-vidhim arthayiShyase ||57||

tvad-AdeshaM shArI-kathitam aham AkarNya mudito

vasAmi tvat-kuNDopari sakhi vilambastava katham |

itIdaM shrIdAma-svasari mama sandesha-kusumaM
hareti tvaM dAmodara janam amuM notsyasi kadA ||58||

shaTho'yaM nAvekShya punariha mayA mAna-dhanayA
vishantaM strI-veshaM subala-suhRRidaM vAraya girA |

idaM te sAkUtaM vachanam avadhAryochChalita-dhIsh
ChalATopairgopa-pravaram avarotsyAmi kim aham ||59||

aghahara balIvardaH preyAn navastava yo vraje

vRRiShabha-vapuShA daityenAsau balAd abhiyujyate |

iti kila mRRiShA-gIrbhish chandrAvalI-nilaya-sthitaM
vanabhuvi kadA neShyAmi tvAM mukunda mad-IshvarIm ||60||

nigirati jagad uchchaiH sUchi-bhedye tamisre

bhramara-ruchi-nicholenA~Ngam AvRRitya dIptam |

parihRRita-maNi-kA~nchI-nUpurAyAH kadAhaM
tava navam abhisARRiaM kARRiayiShyAmi devi ||61||

Asye devyAH katham api mudA nyastam AsyAt tvayesha

kShiptaM parNe praNaya-janitAd devi vAmyAt tvayAgre |

AkUtaj~nastad atinibhRRitaM charvitaM kharvitA~Ngas

tAmbUlIyaM rasayati janaH phulla-romA kadAyam ||62||

parasparam apashyatoH praNaya-mAninorvAM kadA
dhRRitotkelikayorapi svam abhirakShatorAgraham |

dvayoH smitam uda~nchaye nudasi kiM mukundAmunA
dRRiganta-naTanena mAm uparamety alIkoktibhiH ||63||

kadApy avasaraH sa me kim u bhaviShyati svAminau

jano'yam anurAgataH pRRithuni yatra ku~njodare |

tvayA saha tavAlike vividha-varNa-gandha-dravyaish
chiraM virachayiShyati prakaTa-patra-vallI-shriyam ||64||

idaM sevA-bhAgyaM bhavati sulabhaM yena yuvayosh
ChaTApy asya premNaH sphurati nahi suptAv api mama |

padArthe'smin yuShmad-vrajam anu nivAsena janitas

tathApy AshA-bandhaH parivRRiDha-varau mAM draDhayati ||65||

prapadya bhavadIyatAM kalita-nirmala-premabhir

mahadbhirapi kAmyate kim api yatra tArNaM januH |

kRRitAtra kujanerapi vraja-vane sthitirme yayA
kRRipAM kRRipaNa-gAminIM sadasi naumi tAm eva vAm ||66||

mAdhavyA madhurA~Nga kAnana-pada-prAptAdhirAjya-shriyA
vRRindAraNya-vikAsi-saurabha-tate tApi~nCha-kalpa-druma |

nottApaM jagad eva yasya bhajate kIrti-chChaTA-chChAyayA
chitrA tasya tavA~Nghri-saMnidhi-juShAM kiM vA phalAptirnèNAm ||67||

tval-lIlA-madhu-kulyayollasitayA kRRiShNAmbudasyAmRRitaiH
shrI-vRRindAvana-kalpa-valli-paritaH saurabhya-visphArayA |

mAdhuryeNa samastam eva pRRithunA brahmANDam apyAyitaM
nAshcharyaM bhuvi labdha-pAda-rajasAM parvonnatirvIrudhAm ||68||

pashupAla-vareNya-nandanau

varam etaM muhurarthaye yuvAm |

bhavatu praNayo bhave bhave

bhavatoreva padAmbujeShu me ||69||

udgIrNAbhUd utkalikA-vallariragre

vRRindATAvyAM nitya-vilAsa-vratayorvAm |

vA~N-mAtreNa vyAharato'py ullalam etAm

AkarNyeshau kAmita-siddhiM kurutaM me ||70||

chandrAshva-bhuvane shAke pauShe gokula-vAsinA |

iyam utkalikA-pUrvA vallarI nirmitA mayA ||71||

||1471 shakAbde, 1550 khRRiShTAbde||

ity utkalikA-vallarI samAptA ||

shrI-shrI-rAdhA-kRRiShNayoH ku~njAd veshmAgamanam

srastaM srastam uda~nchayanty adhishiraH shyAmaM nicholA~nchalaM
hastena shlatha-durbalena lulitAkalpyaM vahantI tanum |

muktArdhAm avarudhya veNim alasa-spande kShipantI dRRishau

ku~njAt pashya gRRihaM pravishya nibhRRitaM shete sakhI rAdhikA ||1||

mlAnAm utkShipya mAlAM truTita-maNi-saraH kajjalaM vibhrad-oShThe

sa~NkIrNA~Ngo nakhA~Nkairdishi dishi vikiran ghUrNite netra-padme |

pashya mlAnA~Nga-yaShTiH sphuTam aparichito gopa-goShThIbhiragre

goShThaM goShThendra-sUnuH pravishati rajanau dhvaMasam AsAdayantyAm ||2||

iti shrI-shrI-rAdhA-kRRiShNayoH ku~njAd veshmAgamanaM samAptam

Chando.aShTAdashakam

varNanIya-pratij~nA | namaH shrI-kRRiShNAya | 

jIyAn nAma murAreH prema-marandasya navyam aravindam |

bhavati madAbhAso.api svAtijalaM mukti-muktAyAH ||1||

nandotsavAdayastAH kaMsa-vadhAntA harermahA-lIlAH |

ChandobhirlalitA~NgairaShTAdashabhirnirUpyante ||2||

danuja-tRRiNaka-damboddAma-dAvAgni-rAshe

kusumita-ravi-kanyA-tIra-vanyA-karIndra |

madakala-pashupAlI-lochanendIvarendo 

bhavatu tava charitraM mad-girAM maNDanAya ||3||

mUlotkhAta-vidhAyinI bhavataroH kRRiShNAnya-tRRiShNAkShayAt 

kheladbhirmuni-chakravAka-nichayairAchamyamAnA muhuH |

karNAnandi-kala-svanA vahatu me jihvA-taTI-prA~ngaNe

ghUrNat-tu~Nga-rasAvalistava kathA-pIyUSha-kallolinI ||4||

(1)

atha shrI-nandotsavAdi-charitam

nija-mahima-maNDalI-vraja-vasati-rochanaM
vadana-vidhu-mAdhurI-ramita-pitRRi-lochanam |

shruti-nipuNa-bhUsura-vraja-vihita-jAtakaM
tanu-jalada-tarpita-svajana-gaNa-chAtakam ||

subahu-vidhadAnakRRij-janaka-kRRita-kautukaM
nikhila-pashupAvalI-samupahRRita-yautukam |

jani-samaya-maNDitI-kRRita-puruSha-yoShitaM
rajani-rasa-gorasa-kShapaNa-jana-toShitam ||

bahula-dadhi-pa~NkilI-kRRita-vilasad-a~NganaM
pramada-bhara-lolita-prakaTa-naTad-a~Nganam |

janaka-paritoShita-sphurad-akhila-vallavaM
vraja-janita-padmajAvibhava-bhara-pallavam ||

kapaTa-paTu-pUtanAkaTu-nayana-vIkShitaM
vraja-bhaya-danurjana-vraja-nidhana-dIkShitam |

viShama-baka-pUrvajAkucha-savidha-shAyinaM
tad-asuparimishrita-stana-jarasapAyinam ||

tad-arutara-vigraha-druma-nivaha-pAtanam 

pRRithuka-ripu-rAkShasI-vividha-bhava-shAtanam |

nipuNa-pashupA~NganAkula-kalita-rakShaNaM
praNaya-kRRita-gorajaH-shakRRid-amala-lakShaNam ||

spuTa-nikhila-vallavI-hRRidaya-nava-chandanaM
bhaja chapala-mAnasa vraja-nRRipati-nandanam ||

guchChakAkhyam idaM ChandaH |

tava jayati nandanandana padAravindoru-bhakti-makarandaH |

yan mAdhurI-lavAgre mukti-sukhaM shuktitAm eti ||5||

(2)

atha shakaTa-tRRiNAvarta-bha~NgAdi

mama matiruchchala-charaNe bhagavati parya~Nki-kAshayite |

kapaTa-krandita-kushale shakaTa-vighaTTini parisphuratu ||6||

atha shakaTAriShTa-daitya-vadhaH 

autthAnika-maha-sa~NkulitAmbaka 

shakaTAdhastana-shayanAlambaka 

kucha-rasa-tRRiShNA-virachita-rodana

cha~nchala-pada-kRRita-shakaTa-vinodana 

vismita-pashupa-sudurgama-cheShTita

kathita-nijehita-shAvaka-veShTita

kAtara-jananI-janaka-gatAntika

mAntrika-dharaNI-sura-kRRita-shAntika ||

atha tRRiNAvarta-vadhaH 

jananI-durvaha-gaurava-vigraha sapadi vidhitsita-danuja-vinigraha |

danu-tanayena kShaNam apavAhita kaNTha-taTI-graha-nirmathitAhita |

viklava-jananI-nirbhara-shochita virudad-gopI-kula-parilochita |

nirmita-jananI-bandhu-mahodaya mAm api gokula-ma~Ngala modaya ||

atha nAma-karaNa-saMskAraH
nava-shishu-lIlA-la~Nghita-hAyana gargAviShkRRita-nAma-rasAyana |

ri~Ngana-maNDita-nanda-niketana mudhurima-tarpita-gokula-chetana |

chalatara-tarNaka-puchCha-vikarShaNa vismRRita-gRRiha-kRRiti-ramaNI-harShaNa |

kutukinna-samaya-vatsa-vimochana chaurya-visha~Nkita-cha~nchala-lochana |

Akroshana-kRRita-hasitADambara mukha-pATava-kRRita-lu~nchana-saMvara |

rachitolUkhala-pRRiShTha-virAjana randhrita-shikya-sthita-vara-bhAjana |

gavya-nirmita-kapi-kula-ra~njana kalpita-nava-dadhi-haNDI-bha~njana |

jananI-vIkShita-sabhaya-vilochana jaya jaya gokula-padma-virochana ||

atha mRRid-bhakShaNa-lIlA
rAma-prakaTIkRRita-mRRid-bhakShaNa jananI-sammukha-dhRRita-bhaya-lakShaNa |

mukha-puTa-darshita-nikhila-charAchara gopeshvara-suta mayi mudam Achara ||

korakAkhyam idam ChandaH |

atha dadhi-haraNam 

gRRihaM sakhi karAlike pravishati sma nIlaH shishur

dRRiDhIkuru kavATikAM dadhi-haraM dadhAmy uddhuram |

iti prakaTam Irite mukharayA mahA-sha~NkaTaM
vilokya tanu-ka~NkaTIkRRitatamA hariH pAtu vaH ||7||

(3)

atha yamalArjuna-bha~njanam

indranIla-madhura-prabhaM janaM 

hAsayantam anasaH prabha~njanam |

bibhrataM puraTa-pi~NgalaM paTaM
dhehi chitta navanIta-lampaTam ||8||

dhRRita-dadhi-manthana-daNDa jananI-chumbita-gaNDa 

pIta-savitra-dugdha kala-bhAShita-kula-mugdha |

jananI-payasA-tRRipta bhAjana-bha~njana-dRRipta

kRRita-haiya~Ngava-moSha mAtRRi-vinirmita-roSha |

janayitrI-kRRita-dhAva muni-gaNa-durlabha-bhAva

vidita-sAvitrI-pIla parihRRita-dhAvana-lIla |

dhRRita-haiya~Ngava-gandha kalitolUkhala-bandha

dRRiShTArjuna-taru-mUla sura-muni-vAg-anukUla |

kRRita-yamalArjuna-bha~Nga guhyaka-nuti-dhRRita-ra~Nga 

nija-bhaktIkRRita-yakSha mAdhava mAm api rakSha |

vismita-vallava-dRRiShTa susmita-mukha-puTa hRRiShTa

nanda-vimochita-bandha jaya jaya ma~Ngala-kanda ||3||

anukUlAkhyam idaM ChandaH |

bRRihad-vipina-maNDane kaluSha-maNDalI-khaNDane

vraja-praNaya-shaMsane danuja-vRRiddhi-vidhvaMsane |

muhurdharaNi-rochane mahita-vallavI-lochane

parisphuratu kaishave ratiratIva naH shaishave ||9||

(4)

atha shrI-vRRindAvana-govatsa-chAraNAdi-lIlA
kadA vRRindAraNye mihira-duhituH sa~Nga-mahite

muhurbhrAmaM bhrAmaM charita-laharI gokula-pateH |

lapann uchchairuchchairnayana-payasAM veNibhirahaM
kariShye sotkaNTho niviDam avasekaM viTapinAm ||10||

vrajendurupanandAntarINam atinodI 

manoj~natara-vRRindAvanAntar-anumodI |

antaHstha-janayitryA nijA~Ngam upanItaH
kura~Nga-nayanAbhiH saharSham anugItaH |

praphulla-pRRithu-vRRindAvanopahRRita-ra~NgaH
kalinda-giri-putrI-taTAnta-dhRRita-sa~NgaH |

girIndra-kaTakA~NgIkRRitoru-paritoShaH
samasta-sakhi-rAjI-vilAsa-maNi-koShaH |

samIpa-bhuvi vatsa-prachAra-dhRRita-tarShaH
suhRRitsu guru-khelA-bhareNa kRRita-harShaH |

tara~Ngad-uru-geNDu-praviShTa-chala-dRRiShTiH
praNIta-vara-vaMshI-ninAda nava-sRRiShTiH |

tarakShu-nakha-lakShmI-parIta-mRRidu-kaNThaH 

kaTIra-taTa-kUjad-vichitra-laghu-ghaNTaH |

samUDha-shikhi-chUDA-praNIta-vara-chUDaH 

suma~njutara-gu~njaAvalIbhirupagUDhaH |

suhRRidbhirapi sArdhaM prapanna-vRRiSha-veShaH
kaThoratara-vatsAsurebhaharireShaH |

sthaviShTha-baka-tuNDa-pravesha-kRRita-lIlas

tad-a~Nga-giri-kUTa-prabheda-parishIlaH |

suhRRidbhiratihRRiShTairbhujAbhirabhimRRiShTaH
suraish cha sumanobhirvarAbhirabhivRRiShTaH |

tanotu mayi tuShTiM sva-vatsa-kula-pAlI
praphulla-kusumAlI-dharo.adya vanamAlI ||4||

praphulla-kusumAlI-nAmedaM ChandaH |

api sphArAmode pratipada-sudhAkoTi-madhure 

purANa-grAmAntar-vahati tava lIlA-rasa-jhare |

mano-vatsaH pAtuM viShaya-viSha-garte vishati me

kRRipA-yaShTyA tUrNaM damaya tam amuM tarNaka-pate ||11||

(5)

atha vatsa-chAraNAdi-charitam

AbhAso.api shruti-parisaraM tAvakInasya nAmnaH
sarpann alpaM laghutaram agha-stoma-mokShaM karoti |

naitach chitraM sakhibhirakhilairantarAlaM praviShTo

yad govinda svayam ayam agahaM mokShayasy ekam eva ||12||

kAnanAnta-bhukti-kamam uchcha-nAda-pUra-dhAma-

shRRi~Nga-buddhavatsa-pAla-valgu-bAla-chakravAla-

sa~Nga-labdhatoSha-jAlam agra-nunna-vatsa-pAlam

adbhutAti-bhUri-khela-mitra-sa~Nga-nItavelam

a~Nga-ruddha-kAnanasya shArvarA~nchitAnanasya 

dAvatulya-lochanasya pUti-gandhi-mochanasya

megha-bhAga-tAnavasya sarpa-rUpa-dAnavasya

vIkShayAtivismitena tasya kukShim Ashritena

vatsapAla-maNDalena nIta-khedam uchchalena 

tatra ma~NkShu saMpraviShTam uddhUta-sva-bhakta-riShTa-

medhitA~Nga-ruddha-vAta-marditAhi-janma-jAtam

IkShayAbhIjIvitena Dimbha-sa~nchayena tena

sArdham etya sat-taDAga-tIram Apta-bhukti-rAgam

eShu bhotkum udyateShu bhUri-rAji-santateShu

madhyasImni rAjamAnam arpitebha-Dimbha-mAnam

atra sarva-saMmukhAsyam ujjihAna-manda-hAsyam

adhvaropapanna-bhakSham arbhakopabhoga-dakSham

indramukhya-deva-varga-vIkShamANa-keli-sargam

eShu vatsapAlakeShu bhakShayatsu bAlakeShu 

dUragAmi-vatsa-pu~nja-sa~NgamAya labdha-ku~njam

ambujanma-yoninA tad-utsakena vatsa-jAtam

arbha-maNDalaM cha nItam abhram AbhisaMparIta-

dhItayAdhigatya hAsam udvamantam indubhAsam

Ashu tat-tad-Atma-rUpa-sanniveshita-svarUpam

etadIya-mAtRRi-toSha-hetu-shIla-ratna-koSham

ullasantam atra varSham edhitAnurAga-tarSham

abjayoni-dRRiShTa-tattvam adbhutAti-shuddha-sattva-

rUpa-vIkShaNAti-matta-gokulAnuvRRitt-yatta-

padmaja-stutAnubhAvam AhRRitAtma-goShTha-shAvam

ambujAkSha bho bhavantam AshrayAmi kunda-danta

nanda-goShTha-bhUri-bhAga chAru-kuntalAgra-bhAg-a-

shoka-puShpa-ma~njarIka gandha-lubdha-cha~ncharIka

pIta-keli-puNDarIka vashya-vatsa-maNDalIka

bAhu-rAjad-a~NgadAya mitra-sa~Ngha-ra~NgadAya

pAda-shobhi-haMsakAya sundarAvataMsakAya

gupta-chAru-tarNakAya kLLipta-dhAtu-varNakAya

gopa-gotra-vallabhAya yogi-varga-durlabhAya

karNa-sa~Ngi-champakAya durgatAnukampakAya

tubhyam iddha-kIrti-gAtha sarvadA namo.astu nAtha

dehi dehi bhakti-lesham apy asheSha-pUru-sheSha ||

ashoka-puShpa-ma~njarI-ChandaH 

|

 yAM nirvaktum abhUt prabhurnahi chatur-vaktro.api te mAdhurIM
tAm udghATayatAdya yadyapi satAM hAso mayA svIkRRitaH |

vaiphalyAya tathApi deva bhavitA nAyaM mamopAkramaH
sarvAnartha-harastvadIya-bhajanAbhAso.api yad vishrutaH ||13||

(6)

atha tAlavana-charitam |

sa pAtu mAM yastRRiNa-rAja-rAjI-

phalairvirAjan vraja-rAja-putraH |

sukhAni chakrA~Nka-karaH sakhInAM
chakrIvatAM chakram udasya chakre ||14||

jaya dhenu-lakSha-shata-gupti-dakShavana-maNDalAntam anusRRitya kAntam

upalabdha-harSha kRRita-keli-varSha baladeva-gIta-ghana-shAkhi-shIta-

vanarAji-rUpa pashupAla-bhUpa kRRita-pakShi-vAra-chariktAnukAra-

dhRRita-mitra-ra~Nga rasa-valgad-a~Nga puru-malla-yuddha paTu-bAhu-ruddha-

bala-durdurUDha-nija-mitra-kUTa yamunopakUla-taru-rAji-mUla-

pada-bhadra-sena-kRRita-dugdha-phena-paTalAnukalpa-nava-puShpa-talpa-

vara-madhya-supta suhRRidAli-gupta vRRiShabhAnu-baddha-mRRidu-rAga-naddha-

kala-gIta-hRRiShTa subalAbhimRRiShTa kRRita-padmAnanda-charaNAravinda

viTapAvatAna-parivIjyamAna paripakva-tAla-phala-lubdha-bAla-

kala-vAkya-rUDha-hasitopagUDha-mukhatArakesha dhRRita-vIra-vesha

ghana-tu~Nga-tAla-vipinAntarAlam upalabdha-rAma-sahitAtma-dhAma-

dhuta-ghUrNad-agra-tRRiNa-rAT-samagra-phala-vRRinda-pAta-kRRita-harSha-jAta

phala-shabda-ruShTa-khara-rUpa-duShTa-hara-kAma-pAla-kRRita-harSha-mAla

turagAri-kAla khara-chakravAla-tRRiNa-vIti-hotra ramitAtma-gotra

hata-dhenukAdya vibudhAbhivAdya tRRiNa-rAja-bha~Nga-bhara-jAta-ra~Nga

ripu-varga-bhIda mayi samprasIda ||6||

kala-gIta-nAmedaM ChandaH |

pInApIna-bharodgatairanudinaM yAH kShIra-pUrairbalAd

ambhojAkSha viDambayanti niviDaM kShIrAmbudhairvaibhavam |

tAsAM rAjata-gaNDa-shaila-paTalI-pANDu-tviShAM maNDalaM
dhenUnAM paripAlayantam aTavI-ku~nje bhavantaM bhaje ||15||

(7)

atha kAliya-damanam

kAliyasya phaNa-ratna-kuTTimaM 

kuTTayan pada-saroja-ghaTTanaiH |

ma~NgalAni vitanotu tANDave

paNDitastava shikhaNDa-shekharaH ||16||

jagad-vinAshi sa~NgamaM garutmatA gaja~NgamaM
bhuja~Nga-maNDalI-padaM pata~Nga-nandinI-hradaM
viShAgni-dagdha-nIrajaM nirIkShya tasya tIrajaM
mudAdhiruhya darpataH kadambam ugra-sarpataH
payo vikIrNavAn alaM parijvalad-viShAnalaM
dhanuH-shate satAM gatirbhujoddhatAmbu-saMhatiH 

karAla-dRRiShTi-dAruNaiH phaNairmaNi-prabhAruNair

yutena loka-dAhinA vinadya kAliyAhinA 

ruShodbhaTena veShTitaH prapanna-bAla-chesTitas

tato.adbhutAvalokataH sametya tIvar-shokatas

tanu-skhalat-paTAlibhirmahArta-nAda-shAlibhir

balopadesha-sAratastadA hradAvatArataH 

shaniarnivRRitta-lAlasairmuhurvyathA-kulAlasaiH
sadAra-vRRiddha-bAlakaiH samasta-dhenu-pAlakair

vilokitaH smitAnanaH kRRitoragAvamAnanaH
praNunna-bhoga-rodhanaH suhRRid-gaNAdhishodhanaH
shritANDajendra-vibhramaH sphurat-karAla-vikramaH
sva-mUrdha-ratna-pi~njaraM nirasya nAga-ku~njaraM
plutena tasya ra~NgataH phaNA~NgaNShu sa~NgataH
praNIta-divya-nartanaH kRRitotsavAnuvartanaH 

prasUna-vRRinda-varShibhiH khalArdanena harShibhiH
sapadma-bhU-pinAkibhirnabhasy analpa-nAkibhiH
stuto vichitra-bAlakaH sulAsyatash cha lAlakaH
sakhi svabAlya-cha~nchalaM paribhramad-dRRig-a~nchalaM
sushobhanA~Nga-hArakaM bhuja~Nga-darpa-dArakaM
praNIta-nRRitya-hastakaM vilAsa-kampi-mastakaM
vikAsi-hAsya-korakaM volola-kaNNTha-DorakaM
rasAd amuM samagrataH sphuTaM naTantam agrataH 

sutaM vilokayAdhunA tvam IkShaNena sAdhunA
vrajeshvarIti yoShitAM giraM pramoda-ghoShitAM
nishamya labdha-modayA vilokito yashodayA
khala-pramaardane kharaH shriyA hy ana~Nga-shekharaH
phaNa-vraje muhuH plutaH phaNAvatI-gaNaiH stutas

tadAti-dakShiNAshayaH phaNIshvare kRRitAbhayaH 

kShaNAd amUbhirarchitaH parArdha-gandha-charchitaH 

shruti-prasakta-kairavaH phaNi-vrajeShv abhairavaH
sva-bandhu-vRRinda-nandanaH kRRitArya-pAda-vandanaH 

praharShato.avilambayA vichumbitastvam ambayA
jaya prabho kRRipA-nidhe vilAsa-ratna-vAridhe

natArti-pUra-shAtana prasIda me sanAtana ||7||

ana~Nga-shekhara-chChandaH |

kAmaM dAmodara mama manaH-pannagaH pIna-bhogo

duShTAshIbhiH kuTila-valanaiH kShobhayaty eSha lokam |

tad-vikrAntastvam udita-pada-dvandva-pa~NkeruhA~NkaM
kurvan darvIkara-damana he tANDavairdaNDayAmum ||17||

(8)

atha bhANDIra-krIDanAdi

bhANDIrasya taTAnte taruShaNDA-khaNDalasya raNa-shauNDa |

sakhi-maNDalAni bADhaM vikrIDaya puNDarIkAkSha ||18||

suhRRid-Avali-parivItaH shruti-hara-muralI-gItaH 

surabhI-vIthy-anusArI vara-pItAmbara-dhAra

pInojjvala-bhuja-daNDaH shirasi sphurita-shikhaNDaH
shashi-khaNDAbha-lalATaH pIvara-hRRidaya-kavATaH
khara-mihirAtapa-vAse prasaraty api shuchi-mAse

dhRRita-madhu-lakShmI-bhAraM parihRRita-dAva-vikAraM
dhenu-manohara-shAdaM pika-kRRita-pa~nchama-nAdaM
ShaD-jodgAri-mayUraM visRRimara-saurabha-pUraM
vikasita-chAru-shirIShaM sphuTa-mallI-nivirIShaM 

vRRindAvanam atihRRiShTaH sabalaH svayam abhiviShTaH
kalpita-bhuja-sa~NgrAmaH kvachid Ihita-vishrAmaH
kutrachid abhinava-tumbaiH kvachid atikomala-kumbhaiH
kva cha paripAkima-gu~njaiH kva cha bilvAmala-pu~njaiH
krIDann adbhuta-charyaH keliShu paNDita-varyaH
pIvara-kutukAdhAre dvandvIbhAva-vihAre

kalpita-nirbhara-rAgaH kRRita-sakhi-varga-vibhAgaH
shItala-marud-anukUle bhANDIra-druma-mUle

kRRitvA vallava-veshaM pravishantaM danujeshaM
jAnann eva vilAsI svIkRRitavAn khala-shAsI 

jaitrI-kRRita-bala-pakShaH sudurUha-krama-dakShaH
shrIdAma-priya-kAmaH sura-ripu-vAhita-rAmaH
kShapayan pralamba-kAyaH halinA nirmita-mAyaM
daivata-pariNuta-lIlaH suhRRid-Ananda-shIlaH
tatra vidUraM yAtAH surabhIrlaghu-pada-pAtAH
samam anviShyan gopaiH sha~Nkita-nija-dhana-lopair

mu~njAvali-vikarAle vipine kvachana vishAle

labdhAkhila-dhavalAkastu~Ngita-sukha-paripAkaH
pIta-bhaya~Nkara-dAvaH prakaTollasad-anubhAvaH
praNata-janotsava-kArI tvaM bhANDIra-vihArI 

gokula-jana-rasa-sindho jaya jaya durvidha-bandho ||8||

dvipadikA chChandaH |

kalita-shrIdAmAnaM shrIdAmAnandi-keli-tundilitam |

vande rAmAvarajaM rAmAvaraja~Ngama-dyutarum ||19||

(9)

atha varShAsharad-vihAra-charitam

premollAsana-shIlA vallava-mallasya vijayate lIlA |

yan mAdhurIM vipa~nchI viri~nchi-sUnoH prapa~nchayati ||20||

megha-samaya-pUrtiramita-vRRiShTiShu taru-kanda-rachita

nIpakakubha-puShpa-valita sAndra-vipina-labdha-lalita-

bhakta-pariShad-iShTa-varada hAri-vibhava-dhAri-sharad-

ala~NkRRita-bahu-pakShi-bharita-kAnana-kRRita-divya-rachita

vesha-tulita-nartaka-vara chandraka-chita-chAru-kavara

gopa-yuvati-dhairya-mathana-rUpa tad-abhinIta-kathana

lochana-phala venu-valana-valgad-adhara-vaktra-kalana

sarva-sukRRita-vaibhava-dhara-veNu-rasita-rajyad-adhara

veNu-madhu-nAda-naTita-keki-nivaha megha-ghaTita-

seva janita-mukta-yavasa-dhenu-nichaya-chitta-rabhasa-

rUpa-vilasad-a~Nga-valana-mohita-sura-vRRinda-lalana

bhilla-yuvati-toShi-masRRiNa-shampa-milita-pAda-ghusRRiNa

hAri-hariNa-yoShid-amala-netra-sukhada-vaktra-kamala

dAsya-nirata-shaila-rachita-sevana pashu-pAsha-khachita

pAhi varuNa mad-vidha-janam Ishvara duravApa-bhajana ||9||

hAri-hariNa-chChandaH
ghana-praNaya-ghaTTanodghurita-ghoSha-sImantinI-

prapa~nchita-jagat-trayI-shruti-viTa~Nka-vikrIDite |

sharad-vihasitATavI-kuhara-bhU-vihAra-priye

ratistvayi tarasvinI mama salIlam unmIlatu ||21||

(10)

atha vastra-haraNam

smerAbhiH salile kalinda-duhiturmagnAbhirAkandharaM
skandha-nyasta-samasta-paTTa-vasano narmokti-bha~NgI-paTuH |

nirvyAjaM vraja-kanyakAbhirasakRRid bhavyAbhirabhyarthitaH
pAyAt tu~Nga-kadamba-shAkhi-shikharArUDhastrilokIM hariH ||22||

nija-guNodayollAsa-lobhitA giri-sutA-vratArambha-shobhitAH
pashupa-kanyakAH sUrajAvane rachita-majjanAH prekShya pAvane

tvaritam Agato lu~nchitAmbaraH priyakam Ashrito ra~NgiNAM varaH
sapadi lokayan goShTha-bAlikA bhrU-kuTi-vallarI-bha~NgurAlakAH
smita-parisphurad-vaktra-maNDalaH sphuTita-mAlatI-kLLipta-kuNDalaH
sarabhasaM tataH shIta-vepitaiH praNaya-kopibhiH suShThu-hrepitair

vadana-visphurat-kAku-jalpanairvihita-sAmabhirbheda-kalpanaiH 

sichaya-sa~nchayaM sambhramAkulairjhaTiti-yAchitaH kanyakAkulaiH
pRRithutarAMsayorarpitAMshukaH sitaradollasan-ma~njulAMshukaH
prakaTitAgrahairbhUpa-helibhiH sakhi-kulAdRRitairjalpa-kelibhis

taru-purastaTe tAstadA balAd achiram Anayan gokulAbalAH
mudita-mugdha-dhIH keli-narmadaH sakala-vallavI-vRRinda-sharmadaH
prakaTam ambarI-bhUta-hastakAH savidham AgatA namra-mastakAH
sa paTurAtmano vAkya-kArikA-dhRRita-mahotsavaH prekShya dArikAH
salila-majjane vyajya nagnatAM vrata-vidhervadan suShThu bhagnatAM
shirasi kArayann asya pUrtaye prasabham Atmane kShema-mUrtaye

madhuram a~njaliM ma~nju-lochanaH praNayinI-manas-tApa-mochanaH
kim api kanyakAlIbhirAnataH praNaya-sa~NkulAd Ashu mAnataH
sukha-bharAd amUratra tarpayan vasana-sa~nchayaM tUrNam arpayan

kRRita-kumArikA-chitta-dohadaH sakala-sundarI-prema-mohadaH 

praNata-maNDalAbhIShTa-kAma-dhuk kamana-vallavI-mallikA-madhuH
tvam akhilesha mAm indirAlaya vraja-mahendra he deva pAlaya ||10||

indirA chChandaH |

vidadhAnayApi dhavalaM tava jagad evAdya kIrti-chandrikayA |

keshava pashupAlInAM chitraM dviguNIkRRito rAgaH ||23||

(11)

atha yaj~napatnI-prasAdaH 

paritoShayituM na yAyajUkais

tvam anUchAna-janaish cha nAsi shakyaH |

rati-hArya ratiM dadasva vande

tava govinda sadA padAravindam ||24||

ra~NgatastoShita-j~nAtinA sa~Ngato dhenukArAtinA
karNa-pAlI-milat-pallavairveShTitaH sarvato vallavair

gopa-sImantinI-kAmukaH kAnanotsa~Nga-saMgAmukaH
kLLipta-vRRindATavI-mAnanaH prekShita-smera-gopAnanaH
saMstuvan bhUruhAM sampadaH shlAghayan vyAjataH shaM-pradaH 

svAn sakhIn kuShud-bharottApitAn premabhiH prArthanAm ApitAn

preShayann adhvare.adUrataH khyApita-brAhmaNa-krUrataH
kalpita-brAhmaNAvaj~nayA preShTha-saMkrAmita-praj~nayA
la~Nghita-kShemba-bhAk-satrayA pUrikApUritAmatrayA
sthAkikA-nyasya-sad-bhaktayA sneha-sampattito.abhyaktayA
ratna-pAtrI-dhRRita-kShIrayA kAnanopakramAdhIrayA 

bhAjananyasta-saMyAvayA kautukottu~Nga-saMrAvayA
gauravAn nirbharottAlayA prekShito brAhmaNI-mAlayA
spardhamAnaM ruchA hATakaM dhArayann ujjvalaM shATakaM
sakhuraMse karaM dakShiNaM nyasya lokotrayI-rakShiNaM
visphuran-nartakAla~NkRRitiH sa~ncharat-ki~nkiNI-jha~NkRRitiH
kAntibhirninditendIvaraH sundarorastaTe pIvaraH
sa~ncharan-ma~njarI-kuNDalaH shlAghita-brAhmaNI-maNDalaH
kRRiShNa he sundara-kuNThayA preirtAstUrNam utkaNThayA
rakSha naH sa~NgatA dUrataH svAntike tvaM yataH sUrataH
kShmAsurI-kAkum ity agrataH shIlayan vya~njita-vyagrataH
sarvathA datta-tad-vA~nChitaH kIrti-vi~nCholi-kAlA~nChitaH
proShita-brAhmaNI-ko.amalaH pallavAd apy alaM komalaH
sad-guNairindiryAmodanaM bhuktavAn bhojayan nodanaM
matta-mAta~Nga-lIlA-karaH ki~NkarAnandi-shIlAkaraH
sarvadA vibhramArambhavAn khelatAd gokule.alaM bhavAn

santataM dAruNApaddhataM pAhi govinda mAm uddhatam ||11||

matta-mAta~Nga-lIlA-kara-chChandaH |

duHkhochChittiH parama-madhurAnanda-pUrAnubhUtiH
seyaM dAmodara tad-uchitA sAdhanAnuShThitirvA |

sattAM dhatte na kamala-bhuvo.apy antareNArta-bandho

kAruNyaM te muhuraham ataH prArthaye tasya bindum ||25||

(12)

atha govardhanoddharaNam

amanda-mada-maNDaliralam akhaNDam AkhaNDalaM
nyaruddha rabhasena yaH pRRithu-mudasya govardhanam |

achaNDakara-mAdhurI-paTala-daNDi-tuNDa-shriyaM
tam Atta-vara-maNDanaM makara-kuNDala tvAM bhaje ||26||

hetu-vAdaja-jalpita-vraja-vAsavAdhvara-mardane

bhUsurotkara-go-mahIdhara-pUjanotsava-vardhane

kalpitAtula-yUpa-sa~Nkula-sha~NkulAdadhi-modake

parvatArchana-sampad-arjana-hetutA-paribodhake

puShpa-vandana-dhAtu-chanadan-maNDitAkhila-godhane

gopa-maNDala-kalpitAchala-sAnukandara-shodhane

udbhaTArava-bhU-dharotsava-sa~njitAkhila-bandhute

tat-parikrama-pUjana-krama-bhUri-sambhrama-sandhute

kShmAdharopama-vigrahottama-bhukta-sisphurad-odane

ma~NgalAkara-visphurad-vara-vRRinda-vallava-modane

ruShTa-vAsava-vRRiShTi-saMplava-khinna-gokula-veShTite

trAsa-sa~Nkula-bandhu-maNDala-sharmadAdbhuta-chesTite

dakShiNetara-pANi-puShkara-shIlatAtula-parvate

vibhramA~Nkura-nirdhUtoddhura-jambha-mardana-garvite

gotra-gahvara-vAsitAb-bhara-vihvalAtma-suhRRij-jane

kAritodbhavadadbhUtArNava-bAndhava-vraja-majjane

nanditAshaya-mitra-sa~nchaya-vIkShita-sphurad-Anane

medura-smita-kaumudI-kRRita-rakta-yauvata-mAnane

bhIta-nandita-vismayA~nchita mAtRRi-pANy-upalAlite 

chAru-cha~nchala-lochanA~nchala-rAdhayApi nibhAlite

mArutonmada-chaNDa-nIrada-maNDalAshani-vAraNe

sampad-andhita-shakra-sa~nchita-garva-charvaNa-kAraNe

sapta-vAsara-hasta-saMstara-shAyitAtula-parvate

nirmadIkRRita-shakra-saMvRRita-nIradekShaNa-nirvRRite

ma~nju-bhAShita-mudrayA kRRita-bAndhavAvali-niShkrame

kautukochchala-mitra-maNDala-gIta-ma~Ngal-vikrame

pAdapojjvala-tan-nija-sthala-yojita-pravarAchale 

sarvadA vraja-bAndhava-vraja-rakShaNa-vrata-nishchale

phulla-vallava-nAthayornava-harSha-vIkShaNa-sakShaNe

ku~NkumAkShata-pallavAkShata-vallavI-kRRita-rakShaNe

Channa-bhAnuni shaila-sânuni pIThita-pravarAMshuke

bhIta-lajjita-shakra-vandita-pAda-pa~Nkaja-pAMshuke

smera-saMmukha-visphuran-mukha-lupta-vAsava-bhI-bhrame

tan-manohara-varNa-nirbhara-bhAratI-bhara-vibhrame

go-shiva-pradam indratA-padam etya nirbhara-nandite

gAyad-ambara-lambi-tumburu-rAga-Dambara-vandite

mugdha-saurabha-digdha-saurabha-dugdha-pUra-kRRitokShaNe

kalpitAkhila-piShTa-pAtulatApa-maNDala-mokShaNe

matta-kokila-vibhrame kila mAdhava tvayi sammukhI
vartatAM mama puruShottama lola-buddhi-shilImukhI ||12||

mugdha-saurabha-chChandaH
shyAmottu~Nga-bhujArgale vinihitaH kRRiShNena vRRiShTi-chChaTA-

dhaitairdhAtubhireSha tAlakunaTI-mukhyairgirirgauritaH |

shuddhAShTApada-kalpitasya vipula-chChatrasya lakShmI-bharaM
bibhrad-gAruDa-ratna-nirmita-mahA-daNDasya vibhrAjate ||27||

(13)

atha nandApaharaNam

nandApahAra-chakitasya kirITa-shRRi~Nga

bhRRi~NgAvalI-parichitaM salileshvarasya |

hRRidyaM sanandana-durApa-parAga-gandhaM
vande mukunda tava deva padAravindam ||28||

nIrAdhipa-bhRRityAhRRita-gopeshvara-mArgAshrita

labdhAmbudhi-nAthAlaya pAshIDita-lIlA-chaya

shuddhojjvala-vANI-sudha dAsAyita-pAshAyudha

mantu-klama-saMmArjana tan-nirmita-harShArjana

bhakty-arpita-nandekShaNa labdhAtula-chitta-kShaNa

pitrA saha gehaM gata-mAtRRi-klama-hAri-vrata

sarvAdbhuta-sandarshana-chittAnvita-nandAnana

sa~NkarNita-lokottara-tat-tan-nija-charyAbhara-

sambhAvita-sarveshvara-bhAvotsuka-gopotkara-

hRRidye~Ngita-saMvedana-sa~Nkalpita-tat-sAdhana

divya-hrada-madhyArpita-godhug-gaNa-sandarshita-

sach-chin-maya-lokottama niShkAsita-gopa-bhrama

sandhukShita-bandhu-vraja sa~nchArita-kIrti-dhvaja

gopI-gaNa-sharmAkara mAM pAlaya dAmodara ||13||

saMphulla-chChandaH |

loko ramyaH ko.api vRRindATavIto

nAsti kvApIty a~njasA bandhu-vargam |

vaikuNThaM yaH suShThu sandarshya bhUyo

goShThaM ninye pAtu sa tvAM mukundaH ||29||

(14)

atha rAsa-krIDA
parisphuratu sundaraM charitam atra lakShmI-pates

tathA bhuvana-nandinastad-avatAra-vRRindasya cha |

harerapi chamatkRRiti-prakara-vardhanaH kintu me

bibharti hRRidi vismayaM kam api rAsa-lIlA-rasaH ||30||

shArada-vidhu-vIkShaNa-madhu-vardhita-mada-pUra

iShTa-bhajana-vallabha-jana-chitta-kamala-sUra

gopa-yuvati-maNDala-mati-mohana-kala-gIta

mukta-sakala-kRRitya-vikala-yauvata-parivIta

yoShid-amala-netra-kamala-lobhi-dashana-mAla

kautuka-bhara-nirmita-khara-narma-vachana-jAla

tan-nishamana-sAshru-nayana-bhIrubhiranunIta

vallabha-jana-kheda-shamana-vibhrama-bhara-vIta

shyAma-vimala-kAnti-paTala-dhUta-madana-lakSha

raktima-dhara-yoShid-adhara-chumba-rachana-dakSha

vigraha-pada-yauvata-mada-vIkShaNa-parilIna

chaNDima-dhara-bhakta-nikara-mAna-bhuja-gavIna

lola-gatibhirArta-matibhirAbhiranabhidRRiShTa

puShpa-guruShu valli-taruShu bhUriShu paripRRiShTa

labdha-nalina-gandha-pulina-gopy-anukRRita-lIla

shashvad-amita-ra~Nga-ramita-rAdhika vara-shIla

phulla-suShama-vanya-kusuma-maNDita-dayitA~Nga

keli-talina-vaktra-nalina-bhRRi~Ngita-tad-apA~Nga

nirbhara-rati-vardhana-mati-nihnata-nija-deha

prema-sharaNa-vallabha-gaNa-mAnasa-kusha-leha

dRRiShTa-vikala-rAdha-nikhila-yauvata-parihUta

bhUri-rudita-tat-tad-udita-vIthibhirabhibhUta

viklava-tanu-gopa-sutanu-lochana-padavIta

chAru-hasana pIta-vasana ku~Nkuma-bhara-pIta

nandita-mati-yoSha-yuvati-vAsasi viniviShTa

tuShTi-rachana-chAru-vachana-dhUta-hRRidaya-riShTa

saMmada-chaya-phulla-hRRidaya-yauvata-tata-rAsa

kunda-radanachAru-vadana-shobhita-mRRidu-hAsa

dvi-dvi-yuvati-madhya-vasati-vardhita-ruchi-kAmya

labdha-lalitabhRRi~Nga-valita-champaka-tati-sAmya

sva-sva-savidha-bodhi-vividha-vesha-yuvati-hRRidya

sha~Nkara-mukha-daivata-sukha-vardhi-naTana-vidya

mohita-shashi-maNDala vashi-khechara-muni-yoSha

ki~NkiNi-yuta-nUpura-ruta-lambhita-paritoSha

saurabha-pura-miShTa-khapura-ra~njita-madhurAsya

suShThu-mahita-gIta-sahita-yauvata-tata-lAsya

vishva-karaNa-dhairya-haraNa-kAraNa-kala-gAna

raktibhiruparuddha-pashupa-bhIru-kalitama

kUji-valaya-tANDava-laya-ghUrNita-sura-rAji

komala-raNa-ShaTpada-gaNa-gu~njita-bhara-bhAji

tatra rahasi rAsa-mahasi sambhRRita-vara-shobha

mauktika-shuchi-susmita-ruchi-sRRiShTa-yuvati-lobha

mArjita-rati-khinna-yuvati-maNDala-mRRidu-gaNDa

prema-lalaha-kAma-kalaha-paNDita-bhuja-daNDa

vibhrama-para-valgu-nakhara-chihnita-nava-vAma

sauShThava-yuta-kAntibhiruta kAma-manasi-kAma

shIta-salila-keli-kalila-chitta-yuvati-sikta

dIvyad-achira-jAta-ruchira-dIptibhiratirikta

deva-vichita-puSh puSha-rachita-vRRiShTibhirabhivRRiShTa

prema-sarala-keli-tarala-gopa-sutanu-dRRiShTa

visphurad-ibha-nAyaka-nibha ma~njula-jala-khela

cha~nchala-kara-puShkara-vara-kRRiShTa-yuvati-chela

ratna-bhavana-sannibha-vana-ku~nja-vihita-ra~Nga

rAga-nirata-yauvata-rati-chihna-vilasad-a~Nga

sandhRRita-naya nanda-tanaya sundara jaya vIra

yAmuna-taTa-maNDala-naTa rAsa-rachana-dhIra

pApAni mayi durgati-jayi-pAda-bhajana-lesha

dhehi karuNa dRRiShTim aruNa-lochana nikhilesha ||14||

lalita-bhRRi~Nga-chChandaH |

rambhorU-nikuramba-nirbhara-parIrambheNa labdha-dyuter

bibhrANasya taDit-kadamba-vilasat-kAdambinI-vibhramam |

krIDADambara-dhUta-jRRimbha-mathana-stamberamoru-shriyo

rAsArambha-rasArthinastava vibho vande padAmbhoruham ||31||

ullala-vallava-lalanA dhara-pallava-chumbanollasitam |

naumi samallI-mAlyaM harim iha hallIsakotphullam ||32||

(15)

atha sudarshanAdi-mochanaM sha~NkhachUDa-nidhanaM cha

bibhrataM shravaNa-sImni shAradaM 

padmam ujjvala-kalA-vishAradam |

vallavI-hRRidaya-hAra-nAyakaM 

hanta chitta bhaja goShTha-nAyakam ||33||

bhUruhollasad-ambikA-vana-maNDalAntara-bhUmi-pAvanam

abja-sambhava-kanyakodaka-nirmitAplavam akShi-modaka-

vAridojjvala-kAnti-Dambaram Apta-kA~nchana-bhAsvara-dambaram

Atta-vallava-rAD-bhuja~Ngama-mUrti-kalpita-pAda-sa~Ngamam

ugra-sa~NkaTa-bhAk-sudarshana-shApa-mochanam iShTa-darshanam

Atma-vallabha-nanda-mochanam uddhRRitAkhila-gopa-shochanam

AshrayAmi bhavantam ujjvala-kAnti-kandala-dhuta-kajjvalam

Anitojjvala-sharvarI-mukham Apta-pUrvaja-sa~Nga-sa~Ngam unmukha-

vallavAkhila-vallabhAtula-netra-kha~njana-vibhramAkulam

adbhutAmala-gIti-mohita-vallavI-kulam Atta-lohita-

chandanaM khala-yakSha-nAyaka-bhIti-yauvata-shAnti-dAyakam

ugra-vigraha-yakSha-mardanam a~NganA-gaNa-ra~Nga-vardhanam

Apta-guhyaka-ratna-nandita-pUrvajaM bhuvanendra-vandita-

pAda-padma bhavantam Ahita-gokulotsavam a~NganAhita

naumi mAdhava mAM kRRipAlaya durgataM jagadIsha pAlaya ||15||

kAnti-Dambara-chChandaH |

jayati mahotsava-vidyA vidyAdhara-shApa-mardinI mUrtiH |

paribhUta-sha~NkhachUDa-chUDAmanNirakhila-lokasya ||34||

(16) 

atha gopikA-gItam

niryAsaH shyAmalimnAM pariNatiramala-prema-lakShmI-bharANAM
sAkShAtkAraH kRRipANAm akhila-madhuratA-sampadAM sampradAyaH |

gAmbhIryaM bibhramANAm upachitiramitash chAturINAM chiraM vo

bhUyAd AbhIra-nArI-kucha-kalasa-taTAla~NkRRitirma~NgalAya ||35||

divasa-virahArta-yuvati-kRRita-vArta

pRRithulatara-vAma-bhuja-shikhara-dhAma

vilasad-avataMsa vadana-dhRRita-vaMsha

sura-nagara-yoShid-akhila-mati-moShi-

madhuratara-gIta pashu-nivaha-vIta

sarid-udaka-pUra-virati-vidhi-shUra

kamala-bhava-bharga-mukha-vibudha-varga

mati-duranumAna-rasada-kala-gAna

madayad-avaloka muShita-nata-shoka

hRRita-haraNa-jAta kalita-sukha-vAta

girisha-mukha-deva kRRita-charaNa-seva

mada-janita-ghUrNa-nayana rasa-pUrNa

gati-vijita-nAga dhRRita-ghusRRiNa-rAga 

yuvati-dina-tApa-hara-madhura-lApa

chaTula naTavesha kRRipaya mathuresha ||16||

mukhadeva-chChandaH ||

jagad-uddhura-mAdhurI-dhUrINAm

adhunA mandiram indirA-durApA |

mama tarSha-bharAn murAntaka tvan-

muralI-nAda-sudhAdhunI dhunItAm ||36||

(17)

athAriShTa-vadhAdikam

turaga-danu-sutA~Nga-grAva-bhede dadhAnaH
kulisha-ghaTita-taTa~NkoddaNDa-visphUrjitAni |

tad-uru-vikaTa-daMShTronmRRiShTa-keyUra-mudraH
prathayatu kushalaM vaH kaishavo vAma-bAhuH ||37||

vRRiSha-danuja-janita-ruja-pashupa-kula-toShaNaM
svakaratala-ninada-khala-vRRiShabha-pariroShaNaM
dayita-vara-bhuja-shikhara-nihita-bhuja-daNDakaM
jagad-asukha-vikaTa-mukha-danuja-mada-khaNDakaM
niviDa-bala-chaTula-milad-anaDud-apanodanaM
gagana-tala-milad-akhila-sura-nikara-modanaM
bhuja-vibhava-mahima-lava-dalita-vRRiSha-shRRi~NgakaM
tad-abhihati-dalita-diti-tanuja-tanu-bhRRi~NgakaM
nija-nikaTa-gati-vikaTa-haya-danuja-lochitaM
praNaya-bhara-mRRidulatara-yuvati-gaNa-shochitaM
avagaNita-guru-raNitaturaga-khura-ghaTTanaM
nija-lalita-gati-kalita-tad-uru-mada-kuTTanaM
dhanur-ayuta-parigamita-haya-danuja-vigrahaM
pRRithu-vadana-bhuja-ghaTana-kRRita-tad-atinigrahaM
bhuja-bhujaga-yuti-turaga-rada-haraNa-kAraNaM
tad-upachaya-vihita-haya-danuja-tanu-dAraNaM
nija-lalita-lava-dalita-jagad-avasha-keshinaM
pramada-kula-rasa-chaTula-pashapa-sabha-veshinaM
dara-hasita-ruchi-ramita-nuti-chatura-nAradaM
girisha-vara-nikhila-sura-nikara-sukha-bhAradaM
uraNa-daticha-pala-mati-suhRRida-vana-khelanaM
tad-apahRRiti-milad-amati-danuja-kRRita-melanaM
sva-shachara-nikara-hara-danuja-kRRiti-vedinaM
jagad-abhaya-valad-anaya-maya-tanaya-bhedinaM
sakRRid-amala-padakamala-vinata-bhaya-mochanaM
bhaja sadaya-mayi hRRidaya sarasiruha-lochanam ||17||

guchChakam idaM ChandaH |

yenAriShTaH prApito.abhUd ariShTaM
chakre keshI lIlayaivAvakeshI |

vyomo.alambhi vyoma-sAmyaM sa kaShTAd

goShThAdhIshaH suShThu gopAyatAn naH ||38||

apavarga-sukha-spRRihoru-vallI-

sthala-kula~NkaSha-vIchirambujAkSha |

tava keli-sudhA-nadI madIyaM
shishirA~NgI-gala-jA~NgalaM gatAstu ||39||

puruShottamasya parito

gokula-charitAmRRitena kRRita-sekaH |

prema-maranda-syandaM
tanotu mama chitta-mAkandaH ||40||

(18)

atha ra~Nga-sthala-krIDA
kriyAd vaH kalyANaM bhuja-samara-shauTIrya-kaNikA-

vikAsenodbhUya prakaTa-bala-malla-pratibhaTAn |

bhajan svarI ra~Nge mada-kala-mRRigendrasya lalitaM
kachAkRRiShTi-krIDA-mathita-mathurArirmadhuripuH ||41||

yaH paura-lokAravindAvalI-heli-ra~NgI-kRRitottu~Nga-ra~Nga-sthalI-kelir

ApIta-kausheya-shobhollasan-mUrtirAvartitAsheSha-lokotsava-sphUrtir

akShINa-kaNThIr-avAkuNTha-vikrAntirugraM mamardoru-dantIndram ashrAnti

yaM nirmitottu~Nga-mAta~Nga-nirvANam urvI-mahAnanda-vRRindAni kurvANam

udbhAsi-dAnAsra-bindUrmi-varmANam Anamra-santoSha-nirmANa-karmANam

unmIlitAstoka-vistAra-tAruNyam antastamastoma-vidhvaMsi-kAruNyam

AlokayAmAsa bhinnAri-marmANam agre jana-shreNir-uddAma-sharmANam

uddaNDa-dor-daNDa-darpAnuviddhena vismApitAmanda-gandharva-siddhena

pInAMsa-piNDollasad-danta-daNDena vidyeti-gharmAmbu-saMvIta-gaNDena

dIptendra-nIlAvalI-rAjad-a~Ngena labdha-pralambAri-gopAla-sa~Ngena

mallAvalI yena ra~Nga-praveshena vikShobhitA ma~NkShu vIrendra-veshena

manda-smitArabdha-kundAli-nindAya vRRindArakAnandi-pAdAravindAya

cha~nchan-nakha-shreNi-bhA-chakra-bAlAya vakShas-taTI-lakShya-nakShatra-mAlAya

phullI-bhavach-chilli-chApa-prasarpAya nirvAhitApUrva-kandarpa-darpAya

nAryo muhurdRRiShTa-mAdhurya-charyAya yasmai spRRihAM chakrurAbhIra-varyAya

yasmAd vilAsena ra~Nga-sthale ranturAnamra-lokAtishokApadAhantur

indrAdi-vRRindArakAnanda-nirmAturakShNorvinodena vRRiShNy-andhakAn pAtur

AryA~NganA-tIvra-sAdhvI-vrata-chChetturavyagra-mallA~NganA-tuShTir-nirbettur

AvalgataH kShauNi-bhartApi sa trAsam AsAdya vibhrAntAgra-bAlasya

padmAvatI-putra-hRRinmarma-kIlasya sarvAtmanAbhIShTa-dor-yuddha-lIlasya

yuddhaM parisphAra-shauTIrya-ghorasya chAnUra-mallena vRRittaM kishorasya

yasmin muni-shreNi-vakra-sphuran-nAmni vistIrNa-vakShaH-sthalI-vibhramad-dAmni

navyollasad-vAri-vAhAvalI-dhAmni niHshesa-vIrotkarolla~Nghana-sthAmni

prodyat-pada-dyota-nirdhUta-pa~ncheShu saundarya-darpodgame ramya-ma~ncheShu

tu~NgeShv avasthAya chakrurvilakShANi bhaktiM prabhau bhoja-dashArha-lakShANi

chANUra-mUrdhanya-mallebha-pArIndra sa shrI-bhavAn pAtu mAM gopa-nArIndra

savya-bhraman-muShTikottADitAlA~Nka nepathya-bhAra-sphurad-dhenu-pAlA~Nka

vidrAvitoddAma-durmalla-pAlIka niHsha~Nka-lAsyollasat-pAda-nAlIka

ramyA~Nga-hAra-shriyAkRRiShTa-sAdhvIka tAbhirnipItA~Nga-saurabhya-mAdhvIka

gopA~NganA-netra-pAnaika-bhRRi~NgAra puShpAvalI-labdha-sarvA~Nga-shRRi~NgAra

bho devakI-shauri-bandhArti-luNThAka dik-chakravAla-kvaNat-kIrti-ghaNTAka

bhaktograsenArpita-sphIta-saptA~Nga mAM rakSha kubjA~Nga-rAgeNa liptA~Nga ||18||

bhRRi~NgAra-chChandaH
mallAnAm ulla~Nghya ra~Nge kara-vichalad-asiryena ma~ncha-prapa~nche

kesheShv AkRRiShya kaMso vighaTita-mukuTaM vighna-heturnijaghne |

sa tvaM sattvAdhirAja sphurad-uru-karuNADambarAlambi-chetAH
pAtAd duHkhAbdhipAtAd yadu-kula-kamaloddaNDa-chaNDa-dyutirmAm ||42||

manasija-phaNi-juShTe labdha-pAto.asmi duShTe

timira-gahana-rUpe hanta saMsAra-kUpe |

ajita nikhila-rakShA-hetum uddhAra-dakShAm

upanaya mama haste bhakti-rajjuM namaste ||43||

samasta-puruShArthataH pRRithutayAdya bhaktiM vidan

vadann api na yad bhajet tvad-akRRipAtra heturvibho |

prasIda yamunA-taTe luThita-mUrtirabhyarthaye 

kRRipAM kRRipaNa-nAtha he kuru mukunda mande mayi ||44||

iti Chando.aShTAdashakaM samAptam |

atha shrI-govardhanoddharaNam

shrI-govardhanoddharaNAya namaH
jhamajjham iti varShati stanita-chakra-vikrIDayA
vimuShTa-ravi-maNDale ghana-ghaTAbhirAkhaNDale |

rarakSha dharaNI-dharoddhRRiti-paTuH kuTumbAni yaH 

sa dArayatu dAruNaM vraja-purandaraste daram ||1||

mahA-hetu-vAdairvidIrNendra-yAgaM
giri-brAhmaNopAsti-vistIrNa-rAgam |

sapady eka-yuktIkRRitAbhIra-vargaM
puro-datta-govardhana-kShmAbhRRid argham ||2||

priyA-shaMsinIbhirdalottaMsinIbhir

virAjat-paTAbhiH kumArI-ghaTAbhiH |

stuvadbhiH kumArairapi sphAra-tAraiH
saha vyAkirantaM prasUnairdharaM tam ||3||

giri-sthUla-dehena bhutkepahAraM
vara-shreNi-santoShitAbhIra-dAram |

samuttu~Nga-shRRi~NgAvalI-baddha-chailaM
kramAt prIyamANaM parikramya shailam ||4||

makha-dhvaMsa-saMrambhataH svarga-nAthe

samantAt kilArabdha-goShTha-pramAthe |

muhurvarShati chChanna-dik-chakravAle

sad-ambholi-nirghoSham ambhoda-jAle ||5||

muhurvRRiShTi-khinnAM paritrAsAbhinnAM
vrajesha-pradhAnAM tatiM vallavAnAm |

vilokyApta-shItAM gavAlIM cha bhItAM
kRRipAbhiH samunnaM suhRRit-prema-nunnam ||6||

tataH savya-hastena hastIndra-khelaM
samuddhRRitya govardhanaM sAvahelam |

adabhraM tam abhraMlihaM shaila-rAjaM
mudA bibhrataM vibhramaj-jantu-bhAjam ||7||

praviShTAsi mAtaH kathaM shoka-bhAre

paribhrAjamAne sute mayy udAre |

abhuvan bhavanto vinaShTopasargA
na chitte vidhatta bhramaM bandhu-vargA ||8||

hatA tAvadIirvidheyA na bhItiH 

kRRiteyaM vishAlA mayA shaila-shAlA |

tad asyAM praharShAd avaj~nAta-varShA
vihasyAmareshaM kurudhvaM pravesham ||9||

iti svairam AshvAsitairgopa-vRRindaiH
parAnanda-sandIppitAsyAravindaiH |

girergartam AsAdya harmyopamAnaM
chireNAtihRRiShTaiH pariShTUyamAnam ||10||

girIndraM guruM komale pa~ncha-shAkhe

kathaM hanta dhatte sakhA te vishAkhe |

purastAd amuM prekShya hA chintayedaM
muhurmAmakInaM mano yAti bhedam ||11||

stanadbhiH kaThore ghanairdhvAnta-ghore

bhramad-vAta-mAle hatAshe.atra kAle |

ghana-sparshi-kUTaM vahann anna-kUTaM
kathaM syAn na kAntaH sarojAkShi tAntaH ||12||

na tiShThanti goShThe kaThorA~Nga-daNDAH
kiyanto.atra gopAH samantAt prachaNDAH |

shirISha-prasUnAvalI-saukumArye

dhRRitvA dhUriyaM bhUrirasmin kim Arye ||13||

gire tAta govardhana prArthaneyaM
vapuH sthUlanAlIlaghiShThaM vidheyam |

bhavantaM yathA dhArayann eSha haste

na dhatte shramaM ma~NgalAtman namaste ||14||

bhramat-kuntalAntaM smita-dyotakAntaM
lasad-gaNDa-shobhaM kRRitAsheSha-lobham |

sphuran-netra-lAsyaM murArestvam AsyaM
varAkUTa-shAli sphuTaM lokayAli ||15||

nipIyeti rAdhA-latA-vA~N-marandaM
vara-prema-saurabhya-pUrAd amandam |

dadhAnaM madaM bhRRi~Ngavat-tu~Nga-kUjaM
varA~NgI-chalApA~Nga-bha~NgApta-pUjam ||16||

kathaM nAma dadhyAt kShudhAkShAma-tundaH
shishurme gariShThaM girIndraM mukundaH |

tad etasya tuNDe haThAd arpayAraM 

vrajAdhIsha dadhnAchitaM khaNDa-sAram ||17||

mahA-bhAra-niShThe sRRite te kaniShThe

labhe vatsa nIlAmbaroddAma-pIDAm |

avaShTabhya sattvaM tad asami bala tvaM
dadasvAvilambaM sva-hastAvalambam ||18||

iti snigdha-varNAM samAkarNayantaM
giraM mAturenAM cha nirvarNayantam |

kaniShThA~NgulI-shRRi~Nga-vinyasta-gotraM
pariprINita-vyagra-gopAla-gotram ||19||

amIbhiH prabhAvaiH kuto.abhUd akuNThaH
shishu-dhUli-kelI-paTuH kShIra-kaNThaH |

bibharty adya sAptAbdiko bhUri-bhAraM
giriM yach chirAd eSha kailAsa-sAram ||20||

na sha~NkA dhara-bhraMshane.asmAkam asmAn

nakhAgre sahelaM vahaty eSha yasmAt |

giri-dik-karIndrAgrahaste dharAvad

bhuje pashyaty Asya sphuraty adya tAvat ||21||

iti sphAra-tArekShaNairmukta-bhogair

vrajendreNa sArdhaM dhRRita-prIti-yogaiH |

muhurvallavairvIkShyamAnAsya-chandraM
puraH sapta-rAtrAntara-tyakta-tandram ||22||

taDid-dAma-kIrNAn samIrairudIrNAn

visRRiShTAmbu-dhArAn dhanuryaShTi-hArAn |

tRRiNIkRRitya ghorAn sahasrAMshu-chaurAn

durantoru-shabdAn kRRitAvaj~nam abdAn ||23||

aha~NkAra-pa~NkAvalI-lupta-dRRiShTer

vraje yAvad iShTaM praNItoru-vRRiShTeH |

balAresh cha durmAnitAM visphurantaM
nirAkRRitya duShTAli-daNDe durantam ||24||

visRRiShToru-nIrAH sa-jha~njhA-samIrAs

taDidbhiH karAlA yayurmegha-mAlAH |

ravish chAmbarAnta-vibhAty eSha shAntaH
kRRitAnanda-pUrA bahiryAta shUrAH ||25||

iti prochya niHsArita-j~nAti-vAraM
yathA-pUrva-vinyasta-shailendra-bhAram |

dadhi-kShIra-lAjA~NkurairbhAvinIbhir

mudA kIryamANaM yashaH-stAvnIbhiH ||26||

vayaM hanta govinda saundaryavantaM
namaskurmahe sharma-hetorbhavantam |

tvayi spaShTa-niShThyUta bhUyash chid-induM
mudA naH prasAdIkuru prema-bindum ||27||

kShubhyad-dambholi-jRRimbhottarala-ghana-ghaTArambha-gambhIra-karmA
nistambho jambha-vairI giri-dhRRiti-chaTulAd vikramAd yena chakre |

tanvA nindantam indIvara-dala-valabhI-nandad-indindirAbhAM
taM govindAdya nandAlaya-shashi-vadanAnanda vandemahi tvAm ||28||

iti shrI-govardhanoddharaNam

atha vastra-haraNam

shrI-vallavendra-nandanAya namaH 

vanyAshritA murAriH kanyAH sanyAyam unmadayan |

anyAbhilAShitAM te dhanyArpita-sauhRRido hanyAt ||1||

sahasi vratinIrabhitaH kRRitinIrgirijAstavane salilAplavane

kalitollasanAH kila dig-vasanAstaTa-bhAk-paTikA rasa-lampaTikAH
sphuTa-bAlya-yutAH pashupAla-sutAH kutukI kalayan matim ullalayann

upagatya manobhavavat-kamano hRRitavAn sichayAn suhRRidAM
nichayAntaragaM tarasA priyakaM svarasAd adhiruhya nagaM taTa-kAnana-gaM
kRRipayA snapayann atha tAstrapayan pRRithulAM sa-raTI-dhRRita-dhauta-paTI-

paTalo hasita-prabhoyollasitaH shRRiNuta pramadA giram ashramadAm

upagatya hitAm abhitaH sahitA yadi vA kramataH sphuTa-vibhramataH
sichayAn nayata chChalanaM na yataH kathitaM na mayA januShaH samayAd

anRRitaM lalitA yashasojjvalitA vidurindu-hRRidastad amI suhRRidas

tanavai na hasAd uditaM sahasA bata yUyam itA vratataH shramitA
iti sa~Nkathayan paTutAM pratahyann aticha~nchala he visha mA kalahe

vitarAdya paTaM kuru mA kapaTaM karavAma sadA vachanaM rasadAs

tava dAsya-parA na vayaM tv aparA na hi chet tvaritaM nikhilaM charitaM
khalu rAj~ni tava prabale kitava pragadAma madoddhata-ghora-mado

vachanaM cha ruShA prasarat-puruShAkSharam ity uditaM saruShA ruditaM
jaDatA-kalile yamunA-salile vilasad-vapuShAM guru-kampa-juShAM
chala-chAru-dRRishAM bahudhA sudRRishAM nishamayya tataH praNayI satata-

smita-chandrikayA sphurito.adhikayA yadi yUyam RRite mama vAg-amRRite

bhavatha grahilA niyataM mahilA upasRRitya tataH priyakAt patataH 

svapaTI-padakAn sva-parichChadakAn urarIkuruta pramadAd gurutas

tyajatAnuchitaM hRRidi sa~NkuchitaM na hi chen nitarAM na paTAn vitarAmy

uru-vIrya-chaye mayi kiM rachayen nRRipatiH paritaH sa ruShA bharitaH 

sphuTam ity amalaM nigadan kamalaM bhramayann uditaH shashivan muditaH 

svakarAmbariNIratha tA hariNI-nayanAH kalayan sva-shirash chalayan

bata nagnatayA spRRihayonnatayA jala-majjanataH kRRita-varjanataH
kapaterjanitA laghutA vanitAstad alaM durita-kShataye sphurita-

dyuti-sundarayoryugalaM karayoH shirasi prayatA drutam arpayatA-

ruNam ity adhunA nija-vA~N-madhunA parilabhya madaM hRRidi vibhra-madaM
kiratIbhiralaM nayanaM viralaM rachitA~njalIbhiH pramadAvalIbhiH
praNato madhuraH kRRitakA-madhuraH subhaga~NkaraNaM vasana-bharaNaM
vihitAnataye lAlanA-tataye dadad-a~Nkurita-praNaya-chChuritaH
parito hRRiShite madanottRRiShite trapayA namite priya-sa~Ngamite

nava-rAga-dhare dyuti-bhAga-dhare hasitA~NkurataH sphurite purataH
sthagite rasanA-vilasad-vasanA-kulite pRRithunA sphuTa-vepathunA
chalad-agra-kare pramadA-prakare vihiteShTa-varaH praNayi-pravaraH
sutarAM sukhibhirvalitaH sakhibhirbahudhAkhuralI-vilasan-muralI-

nava-kAkali-kAlibhirutkalikA-kulam unnamayan sudRRishAM ramayan

dhiyam unmadanaH kRRipayA sadana-prahita-pramadaH kalita-pramadaH
kusuma-stavakaM shravaNe navakaM dadhad-AbharaNaM jagatAM sharaNaM
jaya keshi-hara pramaNA vihara tvam atipraNayaM svajane praNayan

mayi durhRRidaye bhagavan vidaye kalayeraruNAdhara he karuNAm ||1||

kusuma-stavaka-chChandaH
yasya sphUrti-lavA~NkureNa laghunApy antarmunInAM manaH
spRRiShTaM mokSha-sukhAd virajyati jhaTity AsvAdyamAnAd api |

premNastasya mukunda sAhasitayA shaknotu kaH prArthane

bhUyAj janmani janmani prachayinI kintu spRRihApy atra me ||2||

atha rAsa-krIDA
namaH shrI-rAsa-rasikAya 

shArada-shashadhara-vIkShaNa-hRRiShTaH
parama-vilAsAlibhirabhimRRiShTaH |

vallava-ramaNI-maNDala-bhAvaH
prollAsaka-kala-muralI-rAvaH ||1||

atha sakalAbhirmada-vikalAbhir

nishi paribhUya svajanAn bhUyaH |

aviruvatIbhirnava-yuvatIbhir
vihitoddeshaH sundara-veshaH ||2||

milita-mRRigAkShI-vA~nChita-sAkShI-

kRRita-parihAsaH sphIta-vilAsaH |

tad amala-vANI-nishita-kRRipANI-

dalita-nikAraH kalita-vikAraH ||3||

pramadottaralita-vallava-nArI-

mukha-chumbana-parirambhaNa-kArI |

unnata-manasAM sudRRishAM mAna-

prekShaNataH kalitAntardhAnaH ||4||

anukRRita-charitaH puline paritas
taruShu cha pRRiShTaH kvApi na dRRiShTaH |

yavati-chamUbhistvaritam amUbhir

muhuranugItaH kutuka-parItaH ||5||

kAkibhirAbhiH prArthita-sa~NgaH
prakaTita-mUrtirdhRRita-rati-ra~NgaH |

kim api nigUDha-ruShA paripRRiShTaH
kalitottara-vidhiralam upaviShTaH ||6||

karuNA-shIlaH khaNDita-pIlaH 

stavakita-lIlaH kuvalaya-nIlaH |

dhRRita-mRRidu-hAsaH prema-vilAsas
tata-tanu-vAsaH kalpita-rAsaH ||7||

atha parikalpita-maNDala-bandhaH
kusuma-sharAsana-vibhrama-kandaH |

yuvatI-yuga-yuga-subhaga-skandha-

nyasta-lasad-bhuja-daNDa-dvandvaH ||8||

aliparivIte mAruta-shIte 

vara-sa~NgIte bhuvanAtIte |

bhUShaNatAra-dhvani-parisAra-

krAnta-vanAnte shashi-ruchi-kAnte ||9||

madhyaga-madhyaga-madhupa-virAji-

sphuTa-champaka-tati-vibhrama-bhAji |

rAse kRRita-ruchiranta-sthAyI
veNu-mukhAdhara-pallava-dAyI ||10||

stambhita-rAkA-patiravikArAn 

api sura-dArAn madayann ArAt |

kutukAkRRiShTash chiram abhivRRiShTaH
sapadi vilUnaiH sura-taru-sUnaiH ||11||

atha kalpIkRRita-rajani-vihArI
khastha-surAsura-vismaya-kArI | 

nija-nija-nikaTa-sthiti-vij~nAna-

pramudita-ramaNI-kRRita-saMmAnaH ||12||

nija-dRRig-bha~NgI-kShubhita-kura~NgI-

nayanAmaNDala-guru-kucha-sa~NgI |

keli-vilolaH prachala-nicholaH
sveda-jalA~Nkura-chAru-kapolaH ||13||

kumuda-yutAyAM taraNi-sutAyAM
salila-vinoda-pravalita-modaH |

yuvati-nikAya-prokShita-kAyaH
shithilita-mAlaH pulaka-karAlaH ||14||

atha vanamAlI vara-vipinAlI-

ku~nja-niketana-vIkShaNa-shAlI |

jayati vihAri nishi maNi-hArI
vraja-taruNI-gaNa-mAnasa-hArI ||15||

nata-jana-bandho jaya rasa-sindho

vadanollasita-shrama-jala-bindo |

tvam akhila-devAvali-kRRita-sevA-

santatiradhamA vayam iha ke vA ||16||

jaya jaya kuNDala-yuga-ruchi-maNDala-

vRRita-gaNDa-sthala damitAkhaNDala |

dhRRita-govardhana gokula-vardhana

dehi ratiM me tvayi mura-mardana ||17||

iti rAsa-krIDaH
atha svayam utprekShita-lIlA

shrI-rAdhA-vallabhAya namaH
shyAmala-sauhRRida-baddhA kAmita-tat-pada-sa~NgatiraddhA |

dhairyam asau smara-vardhita-rAdhA prApa na mandira-karmaNi rAdhA ||1||

taM kamalekShaNam IkShitukAmA sA chChalataH savyam ujjhita-dhAmA |

yAmuna-rodhasi chAru charantI dUram avindata sundara-dantI ||2||

(dodhakam)

prApyodArAM parimala-dhArAM kaMsArAterudayati vAte |

seyaM dattA dishi dishi yattA dRRiShTiM kamrAm akirad anamrA ||3||

bhRRi~NgIveyaM tam aparimeyaM mugdhA gandhaM hRRidi kRRita-bandham |

vyagra-prAyA pulakita-kAyA premodbhrAntA drutam abhiyAtA ||4||

kRRiShNam avekShya tataH parituShTA puShpa-gaNAhRRiti-kaitava-juShTA |

manthara-pAda-saroruha-pAtA ku~nja-kuTIra-taTIm upayAtA ||5||

sA pRRithu-vepathu-dolita-hastA prema-samutthita-bhAva-vihastA |

phulla-mahIruha-maNDala-kAnte tatra puraH prasasAra vanAnte ||6||

(dodhakam eva)

mAdhavastAM tad Alokayan rAdhikAM
vallavI-vargataH sad-guNenAdhikAm |

keyam udbAdhate mad-vanaM rAgatas

tUrNAm ity ullapan phulla-dhIrAgataH ||7||

bhAla-vidyotita-sphIta-go-rochanaM
pArshvataH prekShya taM vibhramal-lochanam |

sA paTenAvRRitA kaitavAd bhAminI
vakrita-bhrUrabhUd dUra-bhU-gAminI ||8|| (sragviNI)

lIlodbhrAntaM muhuratha nudatI
netra-dvandvaM dishi dishi sudatI |

vIkShAMchakre dala-bharAvakaTAM
mallI-vallIM taTa-bhuvi nikaTAm ||9||

tAm unmIlad-bhramara-vilasitAM
labdhA puShpairupari kila sitAm |

lInevAbhUd vikasita-madanA 

tasyAH prAnte sarasija-vadanA ||10|| (bhramara-vilasitA)

a~njasA vyAharat ka~njasArekShaNas

tAm asau sragviNIM dAma-saurabhya-bhAk |

mAdhurIm udgrian sAdhu-rIty-ujjvalAM
nUtanAnandadAM pUtanA-mardanaH ||11||

bha~NgurAn a~NkurAn nirdayaM ChindatI
vIrudhaH komaoldbhedinIbhirbhindatI |

AH kathaM luNThasi tvaM mRRigA~NkAnane

puShpa-rAjIm asau hanta mat-kAnane ||12||

sadAtra chinumaH prasUnam ajane

vayaM hi niratAH surAbhi-bhajane |

na ko.api kurute niShedha-rachanaM
kim adya tanuShe pragalbha-vachanam ||13||

prasIda kusumaM vichitrya sarasA
prayAmi sarasIruhAkSha tarasA |

kriyAdya mahatI mamAsti bhavane

vilambam adhikaM tanuShva na vane ||14|| (jaloddhata-gatiH)

niyuktaH kShitIndreNa tenAsmi kAmaM
vanaM pAlayAmi krameNAbhirAmam |

janaH shIrNam apy uddhared yo dalArdhaM
harAmy ambaraM tasya vittena sArdham ||15||

parij~nAtam adya prasUnAlim etAM
lunIShe tvam evaM pravAlaiH sametAm |

dhRRitAsau mayA kA~nchana-shreNi-gauri

praviShTAsi gehaM kathaM puShpa-chauri ||16|| (bhuja~Nga-prayAtam)

sa patiH pishunaH kupito.apishunaH
sadane mukharA jaratI mukharA |

chaturA guravo bhavitA kuravo

vyasanaM puruSheshvara kiM kuruShe ||17||

jalajekShaNa he kulajAm abalAM
na hi duryashasA rachayAdhavalAm |

tarasA viramat-kiraNaM taraNiM
divi pashya tatastyaja me saraNim ||18|| (toTakam)

jAne tava kacha-pakShaM 

sambhRRita-vara-mallikA-lakSham |

urasi cha ka~nchuka-rAjaM
dhruvam arbudha-mAdhavI-bhAjam ||19||

ehi tava kShaNa-mAtraM
vichArayAmi kramAd gAtram |

tattve kila nirNIte

prayAhi bhavanaM taDita-pIte ||20|| (AryA)

na muShA mAdhava rachaya vivAdaM
vidadhe tava muhuraham abhivAdam |

gokula-vasatau svaram iva mUrtaM
na kim u bhavantaM jAne dhUrtam ||21||

vetti na gopI vRRindArAmaM 

vRRindAvanam api bhuvi kaH kAmam |

aham iha tad idaM kitava rasAlaM
katham avacheShye na kusuma-jAlam ||22|| (pajjhaTikA)

nedam atra kalasa-stani shaMsa

krodhano nRRipatireSha nRRishaMsaH |

tena hanta vidite vana-bha~Nge

yauvataM patati bhIti-tara~Nge ||23||

tanvi geha-gamana-vyavasAyaM
chet karoShi shRRiNu ramyam upAyam |

atra matta-bahu-ShaTpada-vIre

lIlayA pravisha ku~nja-kuTIre ||24|| (svAgatA)

gokule kula-vadhUbhirarchitA
shIla-chandana-rasena charchitA |

rAdhAham adhikAritAm ataH 

kiM karoShi may dhUrta kAmataH ||25||

nAkShiNI kShipa kura~Ngi sarvataH
sAkShiNI bhava sakhIbhiranvitA
mAdhavaH kila dunoti mAm asau

sAdhavaH shRRiNuta bhoH shikhi-striyaH ||26|| (rathoddhatA)

bhrUlekhAM kim arAlAM tvaM nirmAsi karAlAM
kiM vA pashyasi vAmaM saMrambhAd abhirAmam |

diShTyA kAnana-lolA helotphulla-kapolA
vRRittA tvaM hari-haste trAtAnyo bhuvi kaste ||27||

Aruhya druma-vATIM mu~nchemAM paripATIM
gehAntastava sarvaM jAne bhAmini garvam |

nediShThaH kila bhUpaH so.ayaM bhairava-rUpas

tasyAgre chala vAme cholIm arpaya vAme ||28|| (lolA)

iti vachana-kadambaistatra narmAvalambaiH
skalad-amala-dukUlAM prollasad-bAhu-mUlAm |

avishada-pada-baddhaM  gadgadodgAra-naddhaM
kim api kim api jalpaM kalpyantIm analpam ||29||

smita-mudita-kapolAM nirmitApA~Nga-dolAM
vara-yuvatiShu rAdhAM prema-pUrAd agAdhAm |

sadanitalatikAntaryo ninAyAtikAntaH 

sa hariralam abhIShTa-prApaNaM me kRRiShIShTa ||30|| (mâlinI)

iti svayam utprekShita-lIlA |

atha khaNDitA 

namaH shrI-vraja-nAgarAya

avaj~nAya bharturmahA-ghora-daNDaM
gurorbhAShitaM cha vyatikramya chaNDam |

niShedhoddhurAM ki~NkarIm AkShipantI
hare kRRiShNa nAtheti bAlA japantI ||1||

rasan-megha-jAle taDidbhiH karAle

galad-vAri-dhAre durantAndhakAre |

milad-bhUri-doShe sakhi me pradoShe

prayANAya lajjAm anAdRRitya sajjA ||2|| (yugmakam)

adUrollasad-bhallUkArabdha-yuddhAM
valad-dandashUkAvalI-bhoga-ruddhAm |

samandAd dhvanad-vAyasArAti-bhImAM
rasotphullam ulla~Nghya kAntAra-sImAm ||3||

pravishyAnavadyaM latA-geha-madhyaM
dhRRitautsukya-chakrA nisargAd avakrA |

nakhAgra-prasUnaiH sugandhi-prasUnaiH 

payaH-phena-kalpaM vyadhatteha talpam ||4|| (yugmakam)

praNItekShaNeyaM muhuste padavyAM
dadhAnA mukunda spRRihAM navya-navyAm |

alabdhaM tatastvAm avetyAtikhinnA
babhUva prasUneShu-bANairvibhinnA ||5||

sukaNThI shaTheyaM bhajantI prajalpaM
muhurbhAvayantI nimeShaM cha kalpam |

chakArAdya ku~nje batAlabdha-kAme 

sakhI jAgaraM sambhramAdekikA me ||6||

aho bhAgyam adya prapanno.asi sadyas

tvam asminn agAre yad ArAn murAre |

sakhI-vRRinda-dRRiShTirdhRRitAnanda-vRRiShTir

babhUvAtta-ra~NgaM vilokya tvad-a~Ngam ||7||

dukUlasya lakShmIM samantAd vishAlAm 

asau vIkShya pItasya te malli-mAlA |

luThantI kuchodbhAsi-kAshmIra-pa~Nke

nijaM pItam a~NgaM chakArAdya sha~Nke ||8||

vikIrNAlakAntaH parishrAntikAntas

tava vyakta-tandraH sphuraty Asya-chandraH |

kRRitAna~Nga-yAgaM vibhaktA~Nga-rAgaM
nakhA~NkAli-pAtraM tathedaM cha gAtram ||9||

sphurad-bandhujIva-prasUnApta-sa~NgaM
parispardhamAno vilAsena bhRRi~Ngam |

mudaM kasya bimbAdharastena raktaH
karoty ujjvalAM kajjalenAdya saktaH ||10||

alaM deva-divyenaa jAne bhavantaM
sadA rAdhikAyAm atipremavantam |

alindAt kuru tvaM mamAdhi-prabhAtaM
drutaM gopakanyA-bhuja~Nga prayAtam ||11||

iti prema-garbhAM samAkarNya sarvAM
tadA rAdhikAlI-giraM ratna-mAlI |

haristoSha-bhAraM sa vindann apAraM
sadA me mahiShThaM vidhattAm abhIShTam ||12||

iti shrI-bhuja~Nga-prayAtaM ChandaH |

atha shrI-lalitokta-toTakAShTakam

nayanerita-mAnasa-bhU-vishikhaH 

shirasi prachala-prachalAka-shikhaH |

muralI-dhvanibhiH surabhIstvarayan

pashupI-viraha-vyasanaM tirayan ||1||

parito jananI-paritoSha-karaH
sakhi lampaTayann akhilaM bhuvanam |

taruNI-hRRidayaM karuNI vidadhat

taralaM sarale kara-lambi-guNaH ||2||

divasoparame paramollasitaH 

kalasha-stani he vilasad-dhasitaH |

atasI-kusumaM vihasan-mahasA
hariNI-kulam Akulayan sahasA ||3||

praNayi-pravaNaH subhaga-shravaNa-

prachalan-makaraH sa-sakhi-prakaraH |

madayann amarIrbhramayan bhramarI-

militaH katibhiH shikhinAM tAtabhiH ||4||

ayam ujjvalayan vraja-bhU-saraNIM
ramayan kramaNairmRRidubhirdharaNIm |

ajire militaH kalita-pramade 

harirudvijase tad api pramade ||5||

vada mA paruShaM hRRidaye na ruShaM 

rachaya tvam atash chala vibhramataH |

udite mihikA-kiraNe na hi kA
rabhasAd ayi taM bhajate dayitam ||6||

kalaya tvarayA vilasat-sichayaH
prasaraty abhito yuvatI-nichayaH |

nidadhAti harirnayanaM saraNau

tava vikShipa sa-praNayaM charaNau ||7||

iti tAm upadishya tadA sva-sakhIM
lalitA kila mAnitayA vimukhIm |

anayat prasabhAd iva yaM javataH
kurutAt sa harirbhavikaM bhavataH ||8||

chitra-kavitvAni

tatra dvyakSharANi—

rasAsArasusArorurasurAriH sasAra saH |

saMsArAsirasau rAse suriraMsuH sasArasaH ||1||

charchorurochiruchchorA ruchiro.araM charAchare |

chaurAchAro.achirAchchIraM ruchA chArurachUchurat ||2||

dhare dharAdharadharaM dhArAdharadhurArudham |

dhIradhIrArarAdhAdhirodhaM rAdhA dhuraMdharam ||3||

ekAkSharam—

ninunnAnenonanaM nUnaM nAnUnonnAnanano.anunIH |

nAnenAnAM ninunnenaM nAnaunnAnAnano nanu ||4||

chakra-bandhaH—

gandhAkRRiShTa-gurUnmadAlini vane hAra-prabhAti-plutaM
sampuShNantam upaskRRitAdhvani yamI-vIchi-shriyo ra~njakam |

sadyastu~Ngita-vibhramaM sunibhRRite shItAnilaiH saukhyade

devaM nAga-bhujaM sadA rasamayaM taM naumi ka~nchin mude ||5||

sarpa-bandhaH—

rAse sAra~Nga-sa~NghA-chita-nava-nalina-prAya-vakShaH-stha-dAmA
barhAla~NkAra-hAra-sphurad-amala-mahA-rAga-chitre jayAya |

gopAlo dAsa-vIthI-lalita-hita-rava-sphAra-hAsaH sthirAtmA
navyo.ajasraM kShaNopAshrita-vitata-balo vIkShya ra~NgaM babhAShe ||6||

padma-bandhaH—

kala-vAkya sadAloka kalodAra milAvaka |

kavalAdyAdbhutAnUka kanUtAbhIra-bAlaka ||7||

pratilomyAnulomya-samam—

tAyisAradharAdhArAtibhAShAtamadArihA |

hAridAmatayA bhAti rAdhArAdhara-sAyitA ||8||

gomUtrikA-bandhaH—

sA malla-ra~Nge ramayA phulla-sArA muderdhitA |

shrama-nIra-dharA tuShTA vallavI-rAsa-devatA ||9||

muraja-bandhaH—

shubhAsAra-sasAra-shrIH prabhAsAndrama-sArabhA |

bhArasA mahasAvitta tarasA rasa-sAritAm ||10||

sarvatobhadraH—

rAsAvahA hAvasArA sA lalAsa salAlasA |

balAramA mAralAvahAsam AdadamAsahA ||11||

bRRihat-padma-bandhaH—

tAra-prasphAra-tAlaM sarabhasa-rasalaM bhAsurAsyaM subhAlaM
pApaghnaM gopa-pAlaM karaNa-hara-kalaM nIrabhRRid-vAra-nIlam |

chArugrIvaM ruchAlaM rata-mada-taralaM chetasA pIta-chelaM
shIta-prasphIta-shIlaM varaya vara-balaM vAsudevaM subAlam ||12||

iti chitra-kavitvAni |

shrI-lalitAShTakam

rAdhA-mukunda pada-sambhava-gharma-bindu-

nirma~nChanopakaraNI-kRRita deha-lakShAm |

uttu~Nga-sauhRRida-visheSha-vashAt pragalbhAM
devIM guNaiH sulalitAM lalitAM namAmi ||1||

rAkA-sudhA-kiraNa-maNDala-kAnti-daNDi

vaktra-shriyaM chakita-chArU chamUru-netrAm |

rAdhA-prasAdhana-vidhAna-kalA-prasiddhAM
devIM guNaiH sulalitAM lalitAM namAmi ||2||

lAsyollasad-bhujaga-shatru-patatra-chitra-

paTTAMshukAbharaNa-ka~nchulikA~nchitA~NgIm |

gorochanA-ruchi-vigarhaNa gaurimANaM
devIM guNaiH sulalitAM lalitAM namAmi ||3||

dhUrte vrajendra-tanaye tanu suShThu-vAmyaM
mA dakShiNA bhAva kala~Nkini lAghavAya |

rAdhe giraM shRRiNu hitAm iti shikShayantIM
devIM guNaiH sulalitAM lalitAM namAmi ||4||

rAdhAm abhi-vraja-pateH kRRitam Atmajena

kUTaM manAg api vilokya vilohitAkShIm |

vAg-bha~Ngibhistam achireNa vilajjayantIM
devIM guNaiH sulalitAM lalitAM namAmi ||5||

vAtsalya-vRRinda-vasatiM pashupAla-rAj~nyAH
sakhyAnushikShaNa-kalAsu guruM sakhInAm |

rAdhA-balAvaraja jIvita-nirvisheShAM
devIM guNaiH sulalitAM lalitAM namAmi ||6||

yAM kAm api vraja-kule vRRiShabhAnujAyAH
prekShya sva-pakSha-padavIm anuruddhyamAnAm |

sadyastad iShTa-ghaTanena kRRitArthayantIM
devIM guNaiH sulalitAM lalitAM namAmi ||7||

rAdhA-vrajendra-suta-sa~Ngama-ra~Nga-charyAM
varyAM vinishchitavatIm akhilotsavebhyaH |

tAM gokula-priya-sakhI-nikuramba-mukhyAM
devIM guNaiH sulalitAM lalitAM namAmi ||8||

nandan amUni lalitA-guNa-lAlitAni

padyAni yaH paThati nirmala-dRRiShTiraShTau |

prItyA vikarShati janaM nija-vRRinda-madhye

taM kIrtidA-pati-kulojjvala-kalpa-vallI ||9||

shrI-yamunAShTakam

bhrAturantakasya pattane .abhipatti-hAriNI
prekShayAti-pApino .api pApa-sindhu-tAriNI |

nIra-mAdhurIbhirapy asheSha-chitta-bandhinI
mAM punAtu sarvadAravinda-bandhu-nandinI ||1||

hAri-vAri-dhArayAbhimaNDitoru-khANDavA
puNDarIka-maNDalodyad-aNDajAli-tANDavA |

snAna-kAma-pAmarogra-pApa-sampad-andhinI
mAM punAtu sarvadAravinda-bandhu-nandinI ||2||

shIkarAbhimRRiShTa-jantu-durvipAka-mardinI
nanda-nandanAntara~Nga-bhakti-pUra-vardhinI |

tIra-sa~NgamAbhilAShi-ma~NgalAnubandhinI
mAM punAtu sarvadAravinda-bandhu-nandinI ||3||

dvIpa-chakravAla-juShTa-sapta-sindhu-bhedinI
shrI-mukunda-nirmitoru-divya-keli-vedinI |

kAnti-kandalIbhirindranIla-vRRinda-nindinI
mAM punAtu sarvadAravinda-bandhu-nandinI ||4||

mAthureNa maNDalena chAruNAbhimaNDitA
prema-naddha-vaiShNavAdhva-vardhanAya paNDitA |

Urmi-dor-vilAsa-padmanAbha-pAda-vandinI
mAM punAtu sarvadAravinda-bandhu-nandinI ||5||

ramya-tIra-rambhamANa-go-kadamba-bhUShitA
divya-gandha-bhAk-kadamba-puShpa-rAji-rUShitA |

nanda-sUnu-bhakta-sa~Ngha-sa~NgamAbhinandinI
mAM punAtu sarvadAravinda-bandhu-nandinI ||6||

phulla-pakSha-mallikAkSha-haMsa-lakSha-kUjitA
bhakti-viddha-deva-siddha-kinnarAli-pUjitA |

tIra-gandhavAha-gandha-janma-bandha-randhinI
mAM punAtu sarvadAravinda-bandhu-nandinI ||7||

chid-vilAsa-vAri-pUra-bhUr-bhuvaH-svar-ApinI
kIrtitApi durmadoru-pApa-marma-tApinI |

ballavendra-nandanA~NgarAga-bha~Nga-gandhinI
mAM punAtu sarvadAravinda-bandhu-nandinI ||8||

tuShTa-buddhiraShTakena nirmalormi-cheShTitAM
tvAm anena bhAnu-putri! sarva-deva-veShTitAm |

yaHstavIti vardhayasva sarva-pApa-mochane

bhakti-pUram asya devi! puNDarIka-lochane ||9||

shrI-mathurA-stavaH
muktergovinda-bhaktervitaraNa-chaturaM sachchidAnanda-rUpaM
yasyAM vidyoti vidyA-yugalam udayate tArakaM pArakaM cha |

kRRiShNasyotpatti-lIlA-khanirakhila-jagan-mauli-ratnasya sA te

vaikuNThAd yA pratiShThA prathayatu mathurA ma~NgalAnAM kalApam ||1||

koTIndu-spaShTa-kAntI rabhasa-yuta-bhava-klesha-yaudherayodhyA
mAyA-vitrAsi-vAsA muni-hRRidaya-muSho divya-lIlA sravantI |

sAshIH kAshIsha-mukhyAmara-patibhiralaM prArthita-dvAra-kAryA
vaikuNThodgIta-kIrtirdishatu madhupurI prema-bhakti-shriyaM vaH ||2||

bIjaM muktitaroranartha-paTalI-nistArakaM tArakaM
dhAma prema-rasasya vA~nChita-dhurA-saMpArakaM pArakam |

etad yatra nivAsinAm udayate chich-Chakti-vRRitti-dvayaM
mathnAtu vyasanAni mAthura-purI sA vaH shriyaM cha kriyAt ||3||

adyAvanti patad-grahaM kuru mAye shanairvIjaya

chChatraM kA~nchi gRRihANa kAshi purataH pAdU-yugaM dhAraya |

nAyodhye bhaja sambhramaM stuti-kathAM nodgAraya dvArake

devIyaM bhavatIShu hanta mathurA dRRiShTi-prasAdaM dadhe ||4||

iti mathurA-stavaH |

prathamaM shrI-govardhanAShTakam

namaH shrI-govardhanAya

govindAsyottaMsita vaMshI-kvaNitodyal-

lAsyotkaNThA-matta-mayUra-vraja-vIta |

rAdhA-kuNDottu~Ngatara~NgA~NkuritA~Nga

pratyAshAM me tvaM kuru govardhana pUrNAm ||1||

yasyotkarShAd vismita-dhIbhirvraja-devI-

vRRindairvarShaM vaNitam Aste haridAsyam |

chitrairyu~njana sa dyuti-pu~njairakhilAshAM
pratyAshAM me tvaM kuru govardhana pUrNAm ||2||

vindadbhiryo mandiratAM kandara-vRRindaiH
kandaish chendorbandhubhirAnandayatIsham |

vaidUryAbhairnirjhara-toyairapi so.ayaM
pratyAshAM me tvaM kuru govardhana pUrNAm ||3||

shashvad-vishvAla~NkaraNAla~NkRRitimedhyaiH 

premNA dhautairdhAtubhiruddIpita-sAno |

nityAkrandat-kandara veNu-dhvani-harShAt

pratyAshAM me tvaM kuru govardhana pUrNAm ||4||

prAjyA rAjiryasya virAjaty upalAnAM
kRRiShNenAsau santatam adhyAsita-madhyA |

so.ayaM bandhurbandhuradharmA surabhANAM
pratyAshAM me tvaM kuru govardhana pUrNAm ||5||

nirdhunvAnaH saMhRRiti-hetuM ghana-vRRindaM
jitvA jabhArAtimasambhAvita-bAdham |

svAnAM vairaM yaH kila niryApitavAn saH
pratyAshAM me tvaM kuru govardhana pUrNAm ||6||

bibhrANo yaH shrI-bhuja-daNDopari-bhartush
ChatrI-bhAvaM nAma yathArthaM svam akArShIt |

kRRiShNopaj~naM yasya makhastiShThati so.ayaM
pratyAshAM me tvaM kuru govardhana pUrNAm ||7||

gAndharvAyAH keli-kalA-bAndhava ku~nje

kShuNNaistasyAH ka~NkaNa-hAraiH prayatA~Nga |

rAsa-krIDA-maNDitayopatyakayADhya 

pratyAshAM me tvaM kuru govardhana pUrNAm ||8||

adro-shreNI-shekhara padyAShTakam etat

kRRiShNAmbhoda-preShTha paThed yastava dehI |

premAnandaM tundilayan kShipram amandaM
taM harSheNa svIkurutAM te hRRidayeshaH ||9||

iti matta-mayUrAkhyaM prathamaM shrI-govardhanAShTakam |

dvitIyaM govardhanAShTakam

shrI-govardhanAya namaH |

nIla-stambhojjvala-ruchi-bharairmaNDite bAhu-daNDe

Chatra-chChAyAM dadhad-aghariporlabdha-saptAha-vAsaH |

dhArApAta-glapita-manasAM rakShitA gokulAnAM
kRRiShNa-preyAn prathayatu sadA sharma govardhano naH ||1||

bhIto yasmAd aparigaNayan bAndhava-sneha-bandhAn 

sindhAv adristvaritam avishat pArvatI-pUrvajo.api |

yastaM jambhu-dviSham akuruta stambha-saMbheda-shUnyaM
sa prauDhAtmA prathayatu sadA sharma govardhano naH ||2||

AviShkRRitya prakaTa-mukuTATopam a~NgaM sthavIyaH
shailo.asmIti sphuTam abhidadhat tuShTi-visphAra-dRRiShTiH |

yasmai kRRiShNaH svayam arasayad vallavairdattam annaM
dhanyaH so.ayaM prathayatu sadA sharma govardhano naH ||3||

adyApy Urja-pratipadi mahAn bhrAjate yasya yaj~naH
kRRiShNopaj~naM jagati surabhI-sairibhI-krIDayADhyaH |

shaShpAlambottama-taTayA yaH kuTumbaM pashUnAM
so.ayaM bhUyaH prathayatu sadA sharma govardhano naH ||4||

shrI-gAndharvA-dayita-sarasI-padma-saurabhya-ratnaM
hRRitvA sha~Nkotkara-para-vashairasvanaM sa~ncharadbhiH |

ambhaH-kShoda-praharika-kulenAkulenAnuyAtair

vAtairjuShTaiH prathayatu sadA sharma govardhano naH ||5||

kaMsArAtestari-vilasitairAtarAna~Nga-ra~Ngair

AbhIrINAM praNayam abhitaH pAtram unmIlayantyAH |

dhauta-grAvAvaliramalinairmAnasAmartya-sindhor

vIchi-vrAtaiH prathayatu sadA sharma govardhano naH ||6||

yasyAdhyakShaH sakala-haThinAmAdade chakravartI
shulkaM nAnyad vraja-mRRiga-dRRishAm arpaNAd vigrahasya |

ghaTTasyochchairmadhukara-ruchastasya dhAma-prapa~nchaiH
shyAma-prasthaH prathayatu sadA sharma govardhano naH ||7||

gAndharvAyAH surata-kalahoddAmatA-vAvadUkaiH
klAnta-shrotrotpala-valayibhiH kShipta-pi~nChAvataMsaiH
ku~njaistalpopari pariluThad-vaijayantI-parItaiH |

puNyA~Nga-shrIH prathayatu sadA sharma govardhano naH ||8||

yastuShTAtmA sphuTam anupaThech ChraddhayA shuddhayAntar

medhyaH padyAShTakam achaTulaH suShThu govardhanasya |

sAndraM govardhana-dhara-pada-dvandva-shoNAravinde

vindan premotkaram iha karoty adri-rAje sa vAsam ||9||

iti shrI-girIndra-vAsAnanda-daM nAma dvitIyaM shrI-govardhanAShTakam |

shrI-vRRindAvanAShTakam

mukunda-muralI-rava-shravaNa-phulla-hRRid-vallarI-

kadambaka-karambita-prati-kadamba-ku~njAntarA |

kalinda-giri-nandinI-kamala-kandalAndolinA
sugandhiranilena me sharaNam astu vRRindATavI ||1||

vikuNTha-pura-saMshrayAd vipinato.api niHshreyasAt

sahasra-guNitAM shriyaM praduhatI rasa-shreyasIm |

chaturmukha-mukhairapi spRRihita-tArNadehodbhavA
jagadgurubhiragrimaiH sharaNam astu vRRindATavI ||2||

anArata-vikasvara-vratati-pu~nja-puShpAvalI-

visAri-vara-saurabhodgama-ramA-chamatkAriNI |

amanda-makaranda-bhRRid-viTapi-vRRinda-vRRindIkRRita-

dvirepha-kula-vanditA sharaNam astu vRRindATavI ||3||

kShaNa-dyuti-ghana-shriyo-vraja-navIna-yUnoH padaiH
suvaglubhirala~NkRRitA lalita-lakShma-lakShmI-bharaiH |

tayornakhara-maNDalI-shikhara-keli-charyochitair

vRRitA kishalayA~NkuraiH sharaNam astu vRRindATavI ||4||

vrajendra-sakha-nandinI-shubhatarAdhikAra-kriyA-

prabhAvaja-sukhotsava-sphurita-ja~Ngama-sthAvarA |

pralamba-damanAnuja-dhvanita-vaMshikA-kAkalI-

rasaj~na-mRRiga-maNDalA sharaNam astu vRRindATavI ||5||

amanda-mudirArbudAbhyadhika-mAdhurI-medura-

vrajendra-suta-vIkShaNonnaTNta-nIlakaNThotkarA |

dinesha-suhRRid-AtmajAkRRita-nijAbhimAnollasal-

latA-khaga-mRRigA~NganA sharaNam astu vRRindATavI ||6||

agaNya-guNa-nAgarI-gaNa-gariShTha-gAndharvikA-

manoja-raNa-chAturI-pishuna-ku~nja-pu~njojjvalA |

jagat-traya-kalA-gurorlalita-lAsya-valgat-pada-

prayoga-vidhi-sAkShiNI sharaNam astu vRRindATavI ||7||

variShTha-haridAsa-tApada-samRRiddha-govardhanA
madhUdvaha-vadhU-chamatkRRiti-nivAsa-rAsa-sthalA |

agUDha-gahana-shriyo madhurima-vrajenojjvalA
vrajasya sahajena me sharaNam astu vRRindATavI ||8||

idaM nikhila-niShkuTAvali-variShTha-vRRindATavI-

guNa-smaraNa-kAri yaH paThati suShThu padyAShTakam |

vasan vyasana-mukta-dhIra-nisham atra sad-vAsanaH
sa pIta-vasane vashI ratim avApya vikrIDati ||9||

iti shrI-vRRindAvanAShTakaM sampUrNam |

shrI-kRRiShNa-nAmAShTakam

nikhila-shruti-mauli-ratna-mAlA-

dyuti-nIrAjita-pAda-pa~NkajAnta |

ayi mukta-kulairupAsyamAnaM 

paritastvAM harinAma saMshrayAmi ||1||

jaya nAma-dheya muni-vRRinda-geya he

jana-ra~njanAya paramAkSharAkRRite |

tvam anAdarAd api manAg udIritaM 

nikhilogra-tApa-paTalIM vilumpasi ||2||

yad-AbhAso.apy udyan kavalita-bhava-dhvAnta-vibhavo

dRRishaM tattvAndhAnAm api dishati bhakti-praNayinIm |

janastasyodAttaM jagati bhagavan-nAma-taraNe

kRRitI te nirvaktuM ka iha mahimAnaM prabhavati ||3||

yad brahma-sAkShAt-kRRiti-niShThayApi 

vinAsham AyAti vinA na bhogaiH |

apaiti nAma sphuraNena tat te

prArabdha-karmeti virauti vedaH ||4||

aghadamana-yashodAnandanau nandasUno

kamalanayana-gopIchandra-vRRindAvanendrAH |

praNatakaruNa-kRRiShNAv ity aneka-svarUpe

tvayi mama ratiruchchairvardhatAM nAma-dheya ||5||

vAchyo vAchakam ity udeti bhavato nAma svarUpa-dvayaM
pUrvasmAt param eva hanta karuNA tatrApi jAnImahe

yastasmin vihitAparAdha-nivahaH prANI samantAd bhaved

Asyenedam upAsya so.api hi sadAnandAmbudhau majjati ||6||

sUditAshrita-janArti-rAshaye 

ramya-chid-ghana-sukha-svarUpiNe |

nAma gokula-mahotsavAya te

kRRiShNa-pUrNa-vapuShe namo namaH ||7||

nArada-vINojjIvana-sudhormi-niryAsa-mAdhurI-pUra |

tvaM kRRiShNa-nAma kAmaM sphura me rasane rasena sadA ||8||

iti shrI-rUpa-gosvAmi-kRRita-stava-mAlAyAM 

shrI-nAmAShTakaM sampUrNam

atha gItAvalI
prathamaM nandotsavAdi

shrI-rAdhA-kRRiShNau jayataH
[1]

bhairava-rAgeNa gIyate |

putram udAram asUta yashodA |

samajani vallava-tatiratimodA || dhruvam ||

ko.apy apanayati vividham upahAram |

nRRityati ko.api jano bahu-bAram ||

ko.api madhuram upagAyati gItam |

vikirati ko.api sad adhi navanItam ||

ko.api tanoti manoratha-pUrtim |

pashyati ko.api sanAtana-mUrtim ||1||

[2]

AsAvarI |

vipra-vRRindam abhUd ala~NkRRiti-godhanairapi pUrNam |

gAyanAn api mad-vidhAn vrajanAtha toShaya tUrNam ||

sUnuradbhuta-sundaro.ajani nandarAja tavAyam |

dehi goShTha-janAya vA~nChitam utsavochita-dAyam || dhruvam ||

tAvakAtmaja-vIkShaNa-kShaNa-nandi mad-vidha-chittam |

yan na kairapi labdham arthibhiretad ichChati vittam ||

shrI-sanAtana-chitta-mAnasa-keli-nIla-marAle |

mAdRRishAM ratiratra tiShThatu sarvadA tava bAle ||2||

[3]

vasanta-pa~nchamI
vasanta-rAgaH
abhinava-kuTmala-guchCha-samujjvala-ku~nchita-kuntala-bhAra |

praNayi-janerita-vandana-saha-kRRita-chUrNita-vana-ghana-sAra ||

jaya jaya sundara nanda-kumAra |

saurabha-sa~NkaTa-vRRindAvana-vihita-vasanta-vihAra || dhruva ||

adhara-virAjita-mandatara-smita-lobhita-nija-parivAra |

chaTula-dRRig-a~nchala-rachita-rasochchala-rAdhA-madana-vikAra ||

bhuvana-vimohana-ma~njula-nartana-gati-valgita-maNi-hAra |

nija-vallabha-jana-suhRRit-sanAtana-chitta-viharad-avatAra ||3||

[4]

dolotsavaH
vasanta-rAgaH
keli-rasa-mAdhurI-  tatibhiratimedurI-

kRRita-nikhila-bandhu-pashu-pAlam |

hRRidi vidhRRita-chandanaM    sphurad-aruNa-vandanaM 

deha-ruchi-nirjita-tamAlam ||

sundari mAdhavam avakalayAlam |

mitra-kara-lolayA    ratna-maya-dolayA
chalita-vapur-ati-chapala-mAlam || dhruva ||

vraja-hariNa-lochanA-    rachita-gorochanA
tilaka-ruchi-ruchiratara-bhAlam |

smita-janita-lobhayA    vadana-shashi-shobhayA
vibhramita-nava-yuvati-jAlam ||

narma-maya-paNDitaM    puShpa-kula-maNDitaM
ramaNam iha vakShasi vishAlam |

praNata-bhaya-shAtanaM     priyam adhi sanAtanaM
goShTha-jana-mAnasa-marAlam ||4||

[5]

AsAvarI
nipatati parito vandana-pAlI |

taM dolayati mudA suhRRid-AlI ||

vilasati dolopari vanamAlI |

tarala-saroruha-shirasi yathAlI || dhruva ||

janayati gopI-jana-karatAlI |

kApi puro nRRityati pashupAlI ||

ayam AraNyaka-maNDana-shAlI |

jayati sanAtana-rasa-paripAlI ||5||

[6]

dhanAshrIH
na kuru kadarthanam atra saraNyAm |

mAm avalokya satIm asharaNyAm ||

cha~nchala mu~ncha paTA~nchala-bhAgam |

karavANy adhunA bhAskara-yAgam || dhruva ||

na rachaya gokula-vIra vilambam |

vidadhe vidhu-mukha vinati-kadambam ||

rahasi bibhemi vilola-dRRig-antam |

vIkShya sanAtana deva bhavantam ||6||

[7]

sauraShTrI
rAdhe nigada nijaM gada-mUlam |

udayati tanum anu kim iti tApa-kulam anukRRita-vikaTa-kukUlam ||dhruva||

prachura-purandara-gopa-vinindaka-kAnti-paTalam anukUlam |

kShipasi vidUre mRRidulaM muhurapi sambhRRitam urasi dukUlam ||

abhinandasi na hi chandra-rajo-bhara-vAsitam api tAmbUlam |

idam api vikirasi vara-champaka-kRRitam anupama-dAma sa-chUlam ||

bhajad-anavasthitim akhila-pade sakhi sapadi viDambita-tUlam |

kalita-sanAtana-kautukam api tava hRRidayaM sphurati sa-shUlam ||7||

[8]

sauraShTrI
kuTilaM mAm avalokya navAmbujam upari chuchumba sa ra~NgI |

tena haThAd aham abhavaM vepathu-maNDala-sa~nchalad-a~NgI ||

bhAmini pRRichCha na vAraM vAram |

hanta vimuhyati vIkShya mano mama vallava-rAja-kumAram ||dhruva||

dADima-latikAm anu nistala-phala-namitAM sa dadhe hastam |

tad anubhavAn mama dharmojjvalam api dhairya-dhanaM gatam astam ||

adashad ashoka-latA-pallava-mayam atanu-sanAtana-narmA |

tad aham avekShya babhUva chiraM bata vismRRita-kAyika-karmA ||8||

[9]

dhanAshrIH
anadhigatAkasmika-gada-kAraNam arpita-mantrauShadhi-nikurambam |

avirata-rudita-vilohita-lochanam anushochati tAm akhila-kuTumbam ||

deva hare bhava kAruNya-shAlI |

sA tava nishita-kaTAkSha-sharAhata-hRRidayA jIvati kRRisha-tanUrAlI ||dhruva||

hRRidi valad-avirala-saMjvara-paTalI-sphuTad-ujjvala-mauktika-samudAyA |

shItala-bhUtala-nishchala-tanuriyam avasIdati samprati nirupAyA ||

goShTha-janAbhaya-satra-mahA-vrata-dIkShita bhavato mAdhava bAlA |

katham arhati tAM hanta sanAtana viShama-dashAM guNa-vRRinda-vishAlA ||9||

[10]

AsAvarI
hanta na kim u mantharayasi santatam abhijalpam |

danta-rochirantarayati santam asamanalpam ||

rAdhe pathi mu~ncha bhuri sambhramam abhisAre |

chAraya charaNAmburuhe dhIraM sukumAre ||dhruva||

santanu ghana-varNam atula-kuntala-nichayAntam |

dhvAntaM tava jIvatu nakha-kAntibhirabhishAntam ||

sa-sanAtana-mAnasAdya yAntI gata-sha~Nkam |

a~NgIkuru ma~nju-ku~nja-vasateralam a~Nkam ||10||

[11]

gauDI
sichayam uda~nchaya hRRidayAd alpam |

vilikhAmy adbhuta-makarAkalpam ||

iha na hi sa~Nkucha pa~Nkaja-nayane |

veshaM tava karavai rati-shayane ||dhruva||

rAdhe dolaya na kila kapolam |

chitraM rachayAmy aham avilolam ||

tava vapuradya sanAtana-shobham |

janayati hRRidi mama ka~nchana lobham ||11||

[12]

AsAvarI
tava cha~nchala-matirayam aghahantA |

aham uttama-dhRRiti-digdha-digantA ||

dUti vidUraya komala-kathanam |

punarabhidhAsye na hi madhu-mathanam ||dhruva||

shaTha-charito.ayaM tava vanamAlI |

mRRidu-hRRidayAhaM nija-kula-pAlI ||

tava harireSha nira~Nkusha-narmA |

aham anubaddha-sanAtana-dharmA ||12||

[13]

bhairavaH
maNDita-hallIsaka-maNDalAm

naTayan rAdhAM chala-kuNDalAm ||

nikhila-kalA-sampadi parichayI |

priya-sakhi pashya naTati murajayI ||dhruva||

muhurAndolita ratna-valayam |

salayaM chalayan kara-kishalayam ||

gati-bha~NgibhiravashIkRRita-shashI |

sthagita-sanAtana-sha~Nkara-vashI ||13||

[14]

bhairavaH
dAmodara-rati-vardhana-veshe 

hari-niShkuTa-vRRindA-vipineshe |

rAdhe jaya jaya mAdhava-dayite 

gokula-taruNI-maNDala-mahite ||dhruva||

vRRiShabhAnu-dadhi-nava-shashi-lekhe 

lalitA-sakhi guNa-ramita-vishAkhe |

karuNAM kuru mayi karuNA-bharite |

sanaka-sanAtana-varNita-charite ||14||

[15]

dhanAshrIH |

rAja-purAd gokulam upayAtam |

pramadonmAdita-jananI-tAtam ||

svapne sakhi punaradya mukundam |

Alokayam avataMsita-kundam ||dhruva||

parama-mahotsava-ghurNita-ghoSham |

nayane~Ngita-kRRita-mat-paritoSham ||

nava-gu~njAvali-kRRita-para-bhAgam |

prabala-sanAtana-suhRRid-anurAgam ||15||

[16]

saurAShTrI
pulakam upaiti bhayAn mama gAtram |

hasasi tathApi madAd atimAtram ||

vAraya tUrNam imaM sakhi kRRiShNam |

anuchita-karmaNi nirmita-tRRiShNam ||dhruva||

jAne bhavatIm eva vipakShAm |

mAm upanItA yad vana-kakShAm ||

adya sanAtanam atisukha-hetum |

na parihariShye vidhi-kRRita-setum ||16||

atha rAsaH
[17]

dhanAshrIH
komala-shashikara-ramya-vanAntara-nirmita-gIta-vilAsa |

tUrNa-samAgata-vallava-yauvata-vIkShaNa-kRRita-parihAsa ||

jaya jaya bhAnu-sutA-taTa-ra~Nga-mahA-naTa sundara nanda-kumAra |

sharad-a~NgIkRRita-divya-rasAvRRita ma~Ngala-rAsa-vihAra ||dhruva||

gopI-chumbita rAga-karambita mAna-vilokana-lIna |

guNa-vargonnata-rAdhA-sa~Ngata-sauhRRida-sampad-adhIna ||

tad-vachanAmRRita-pAna-madAhRRita valayI-kRRita-parivAra |

sura-taruNI-gaNa-mati-vikShobhaNa khelana-valgita-hAra ||

ambu-vigAhana-nandita-nija-jana maNDita-yamunA-tIra |

sukha-saMvid-ghana pUrNa-sanAtana nirmala-nIla-sharIra ||17||

[18]

dhanAshrIH
shuddha-satI-vrata-vittA aham atinirmala-chittA |

prathayasi sujana-vimuktaM narmedaM kim ayuktam ||

mAdhava parihara me paTam etam |

yAmi javena niketam ||dhruva||

yadi jAnAmy adhitIraM tvAm atigUDha-sharIram |

dUre sUra-sutAyAM sAyaM katham upayAyAm ||

vidadhe bhavad avanAmaM charitaM parihara vAmam |

vartma sanAtanam uchitaM pAlaya dhArmika-ruchitam ||18||

[19]

karNATaH
kiM vitanoShi mudhA~Nga-vibhUShaNa-kapaTenAtra vighAtam |

soDhum ahaM samayasya na samprati shaktA lavam api pAtam ||

gokula-ma~Ngala-vaMshI-

dhvanirudgarjati vana-gataye smara-bhUpati-shAsana-shaMsI ||dhruva||

mAdhava-charaNA~NguShTha-nakha-dyutirayam udayati hima-dhAmA |

mA gurujana-bhayam udgira muhuriyam abhavaM dhAvita-kAmA ||

taM sevitum iha pashya sanAtana-paramAraNya-javesham |

gopa-vadhU-tatiriyam upasarpati bhAnu-sutA-taTa-desham ||19||

[20]

karNATaH
sphurad-indIvara-nindi-kalevara 

rAdhA-kucha-ku~Nkuma-bhara pi~njara |

sundara-chandraka-chUDa manohara 

chandrAvali-mAnasa-shuka-pa~njara ||

jaya jaya jaya gu~njAvali-maNDita |

praNaya-vishRRi~Nkhala-gopI-maNDala-vara-

bimbAdhara-khaNDana-paNDita ||dhruva||

mRRiga-vanitAnana-tRRiNa-visraMsana-

karma-dhurandhara-muralI-kUjita |

svArasika-smita-suShamonmAdita-

siddha-satI-nayanA~nchala-pUjita ||

tAmbUlollasad-Anana-sArasa 

jAmbUnada-ruchi-visphurad-ambara |

hara-kamalAsana-sanaka-sanAtana-

dhRRiti-vidhvaMsana-lIlA-Dambara ||20||

[21] 

kedAraH
saurabha-sevita-puShpa-vinirmita

nirmala-vana-mAlA-parimaNDita |

madnatara-smita-kAnti-karambita-

vadanAmbuja-nava-vibhrama-paNDita ||

jaya jaya marakata-kandala-sundara |

vara-chAmIkara-pItAmbara-dhara

vRRindAvana-jana-vRRinda-purandara ||dhruva||

nava-gu~njA-phala-rAjibhirujjvala-

keki-shikhaNDaka-shekhara-ma~njula |

guNa-vargAtula-gopa-vadhU-kula-

chitta-shilImukha-puShpita-va~njula ||

kala-muralI-kvaNa-pUra-vichakShaNa

pashupAlAdhipa-hRRidayAnandana |

girisha-sanAtana-sanaka-sanandana-

nArada-kamalAsana-kRRita-vandana ||21||

[22]

gauDI
yAmuna-jala-kaNikAbhirupete |

sa~Ngatam ujjvala-ku~nja-nikete ||

tvayi vinihita-vara-sauhRRida-bhAram |

vihitApara-taruNI-parihAram ||

bhaja sakhi vallava-rAja-kumAram |

kAmita-tAvaka-sa~Nga-vihAram ||dhruva||

nava-gu~njA-phala-ma~njula-hAram |

mAlya-vihAri-madhupa-parivAram ||

nirmala-narma-vibhAvana-shIlam |

vallavam atra sanAtana-lIlam ||

[23]

mallAraH
taruNI-lochana-tApa-vimochana-

hAsa-sudhA~Nkura-dhArI |

manda-maruchchala-pi~nCha-kRRitojjvala-

maulirudAra-vihArI ||

sundari pashya milati vanamAlI |

divase pariNatim upagachChati sati

nava-nava-vibhrama-shAlI ||dhruva||

dhenu-khuroddhuta-reNu-paripluta-

phulla-saroruha-dAmA |

achira-vikasvara-lasad-indIvara-

maNDala-sundara-dhAmA ||

kala-muralI-ruti-kRRita-tAvaka-ratir

atra dRRig-anta-tara~NgI |

chAru-sanAtana-tanuranura~njana-

kAri-suhRRid-gaNa-sa~NgI ||23||

[24]

dhanAshrIH
yadyapi samAdhiShu vidhirapi pashyati 

na tava nakhAgra-marIchim |

idam ichChAmi nishamya tavAchyuta 

tad api kRRipAdbhuta-vIchim ||

deva bhavantaM vande |

man-mAnasa-madhukaram arpaya nija-

pada-pa~Nkaja-makarande ||dhruva||

bhaktiruda~nchati yadyapi mAdhava

na tvayi mama tila-mAtrI |

parameshvaratA tad api tavAdhika-

durghaTa-ghaTana-vidhAtrI ||

ayam avilolatayAdya sanAtana

kalitAdbhuta-rasa-bhAram |

nivasatu nityam ihAmRRita-nindini

vindan-madhurima-sAram ||24||

atha nAyikA-bhedAH
athAbhisArikA vAsa-sajjApy utkaNThitA tathA |

vipralabdhA khaNDitA cha kalahAntaritA parA ||

proShita-preyasI proktA tathA svAdhIna-bhartRRikA |

ity aShTau nAyikA-bhedA rasa-tantre prakIrtitAH ||

tatrAbhisArikA
yA paryutsuka-chittAtimadena madanena cha |

AtmanAbhisaret kAntaM sA bhaved abhisArikA ||

[25]

dhanAshrIH
tvaM kucha-valgita-mauktika-mAlA |

smita-sAndrI-kRRita-shashi-kara-jAlA ||

harim abhisara sundari sitaveshA |

rAkA-rajanirajani gurureShA ||dhruva||

parihita-mAhiSha-dadhi-ruchi-sichayA |

vapurarpita-ghana-chandana-nichayA ||

karNa-karambita-kairava-hAsA |

kalita-sanAtana-sa~Nga-vilAsA ||25||

atha vAsaka-sajjA 

bhaved vAsaka-sajjAsau sajjitA~Nga-ratAlayA |

nishchityAgamanaM bharturdvArekShaNa-parAyaNA ||

[26]

kalyANaH
kusumAvalibhirupaskuru talpam |

mAlyaM chAmala-maNisara-kalpam ||

priyasakhi keli-parichChada-pu~njam |

upakalpaya satvaram adhiku~njam ||dhruva||

maNi-sampuTam upanaya tAmbUlam |

shayanA~nchalam api pIta-dukUlam ||

viddhi samAgatam apratibandham |

mAdhavam Ashu sanAtana-sandham ||25||

athotkaNThitA
sA syAd utkaNThitA yasyA vAsaM naiti drutaM priyaH |

tasyAnagamane hetuM chintayantyA shuchA bhRRisham ||

[27]

AsAvarI
kim u chandrAvaliranaya-gabhIrA |

nyaruNad amuM rati-vIram adhIrA ||

atichiram ajani rajani-rati-kAlI |

sa~Ngam avindata na hi vanamAlI ||dhruva||

kim iha jane dhRRita-pa~Nka-vipAke |

vismRRitirasya babhUva varAke ||

kim uta sanAtana-tanuralaghiShTham |

raNam Arabhata surAribhiriShTam ||27||

atha vipralabdhA 

yasyA dUtIM svayaM preShya samaye nAgataH priyaH |

shochantI taM vinA duHsthA vipralabdhA tu sA smRRitA ||

[28]

gauDI
komala-kusumAvalI-kRRita-chayanam |

apasAraya rati-lIlA-shayanam ||

shrI-hariNAdya na lebhe shamaye |

hanta janaM sakhi sharaNaM kamaye ||dhruva||

nidhRRita-manohara-gandha-vilAsam |

kShipa yAmuna-taTa-bhuvi paTa-vAsam ||

labdham avehi nishAntim ayAmam |

mu~ncha sanAtana-sa~Ngati-kAmam ||28||

atha khaNDitA
anyayA saha kAntasya dRRiShTe sambhoga-lakShaNe |

IrShyA-kaShAyitAtmAsau khaNDitA khalu kathyate ||

[29]

rAmakeliH
hRRidayAntaram adhishAyitam | ramaya janaM nija-dayitam ||

kiM phalam aparAdhikayA | samprati tava rAdhikayA ||

mAdhava parihara paTima-tara~Ngam |

vetti na kA tava ra~Ngam ||dhruva||

AghUrNati tava nayanam | yAhi ghaTIM bhaja shayanam ||

anulepaM rachayAlam | nashyatu nakha-pada-jAlam ||

tvAm iha vilasati bAlA | mukhara-sakhInAM mAlA ||

deva sanAtana vande | na kuru vilambam Alinde ||29||

[30]

yAM sevitavAn asi jAgarI |

tvAm ajayat sA nishi nAgarI ||

kapaTam idaM tava vindati hare |

nAvasaraM punarAli-nikare ||dhruva||

mA kuru shapathaM gokula-pate |

vetti chiraM kA charitaM na te ||

mukta-sanAtana-sauhRRida-bhare |

na punarahaM tvayi rasam Ahare ||30||

atha kalahAntaritA 

nirasto manyunA kAnto namann api yayA puraH |

sAnutApa-yutA dInA kalahAntaritA bhavet ||

[31]

lalitaH 

nAkarNayam atisuhRRid-upadesham |

mAdhava-chATu-paTalam api lesham ||

sIdati sakhi mama hRRidayam adhIram |

yad abhajam iha na hi gokula-vIram ||dhruva||

nAlokayam arpitam uru-hAram |

praNamantaM cha dayitam anuvAram ||

hanta sanAtana-guNam abhiyAntam |

kim adhArayam aham urasi na kAntam ||31||

atha virahiNI proShita-preyasI
kutashchit kAraNAd yasyA vidUrastho bhavet patiH |

tad-anAgama-duHkhArtA sA syAt proShita-bhartRRikA ||

[32]

gauDI
kurvati kila kokila-kule ujjvala-kala-nAdam |

jaiminiriti jaiminriti jalpati saviShAdam ||

mAdhava ghore viyoga-tamasi nipapAta rAdhA |

vidhura-malina-mUrtiradhikam adhirUDha-bAdhA ||dhruva||

nIla-nalina-mAlyam ahaha vIkShya pulaka-vItA |

garuDa garuDa garuDety abhirauti parama-bhItA ||

lambhita-mRRiga-nAbhim aguru-kardamam anu dInA |

dhyAyati shiti-kaNTham api sanAtanam anulInA ||32||

atha svAdhIna-bhartRRikA 

yasyAH prema-guNAkRRiShTaH priyaH pArshvaM na mu~nchati |

vichitra-sambhramAsaktA sA syAt svAdhIna-bhartRRikA ||

[33]

mallAraH
patrAvalim iha mama hRRidi gaure |

mRRigamada-bindubhirarpaya shaure ||

shyAmala sundara vividha-visheSham |

virachaya vapuShi mamojjvala-vesham ||dhruva||

pi~nCha-mukuTa mama pi~nCha-nikAsham |

varam avataMsaya kuntala-pAsham ||

atra sanAtana shilpa-lava~Ngam |

shruti-yugale mama lambhaya sa~Ngam ||33||

[34]

vasanta-rAgaH
kim ayaM rachayati nayana-tara~Ngam |

kairavinI na hi bhajati pata~Ngam ||

vAraya mAdhavam udyad-ana~Ngam |

spRRishati yathAyaM na sakhi mad-a~Ngam ||dhruva||

kampikarAn mama patati lava~Ngam |

tvam api tathApi na mu~nchasi ra~Ngam ||

kam api sanAtana-dharmam abha~Ngam |

na parihariShye hRRidi kRRita-sa~Ngam ||34||

[35]

bhairava-rAgaH
apaghana-ghaTita-ghusRRiNa-ghana-sAra |

pi~nCha-khachita-ku~nchita-kacha-bhAra ||

jaya jaya vallava-rAja-kumAra |

rAdhA-vakShasi hari-maNi-hAra ||dhruva||

rAdhA-dhRRiti-hara-muralI-tAra |

nayanA~nchala-kRRita-madana-vikAra ||

rasa-ra~njita-rAdhA-parivAra |

kalita-sanAtana-chitta-vihAra ||35||

[36]

karNATa-rAgaH, ekatAlI tAlaH
sundari sAdhvI tvam iha kishorI |

tat katham asi vada goShTha-purandara-nandana hRRin-maNi-chaurI ||

na hi sa~Ngopaya para-dhanam adhunA tvaM viditA kula-pAlI |

lalitA-sakhi kuru karuNAM sIdati kandara-bhuvi vanamAlI ||

ayi ramaNI-maNi ramaNIyaM maNim arpaya punarAvalambam |

bahvatu nirAkulam atikRRipayA tava hari-parijana-nikurambam ||

dUtI-yugam idam avanamati svayam avani-luThita-kacha-juTam |

tanvi sanAtana-sauhRRidam anusara vistAraya na hi kUTam ||36||

[37]

mallAra-rAgaH, ekatAlI tAlaH 

rAdhe kalaya hRRidayam anukUlam |

dalati dRRiga~nchala-shara-hata-hRRit tava gokula-jIvita-mUlam ||dhruva||

shIlita-pa~nchama-gItiradakShiNa-pANi-saroruha-haMsI |

tanute sAmpratam asya munivratam arati-bharAd iva vaMshI ||

bhramad indindira-vRRinda-vikarShaNa-parimala-paTala-vishAlA |

patitA kaNTha-taTAd abhishuShyati tasya vane vanamAlA ||

adaye dadhatI tanurapi tanutAM tasya samujjhita-lIlA |

shIryati kandara-dhAmni sanAtana-hRRidayAnandana-shIlA ||37||

[38]

vasanta-rAgaH
madhuripuradya vasante |

khelati gokula-yuvatibhirujjvala-puShpa-sugandha-dig-ante ||dhruva||

prema-karambita-rAdhA-chumbita-mukha-vidhurutsava-shAlI |

dhRRita-chandrAvali-chAru-karA~Nguliriha nava-champaka-mAlI ||

nava-shashi-rekhA-likhitAvashAkhA-tanuratha lalitA-sa~NgI |

shyAmalayAshrita-bAhuruda~nchita-padmA-vibhrama-ra~NgI ||

bhadrAlambita-shaivyodIrita-rakta-rajo-bhara-dhArI |

pashya sanAtana-mUrtirayaM ghana-vRRindAvana-ruchi-kArI ||38||

 [39]

vasanta-rAgaH
RRiturAjArpita-toSha-ra~Ngam |

rAdhe bhaja vRRindAvanaM-ra~Ngam ||dhruva||

malayAnila-guru-shikShita-lAsyA |

naTati latA-tatirujjvala-hAsyA ||

pika-tatiriha vAdayati mRRida~Ngam |

pashyati taru-kulam a~Nkurad a~Ngam ||

gAyati bhRRi~Nga-ghaTAdbhuta-shIlA |

mama vaMshIva sanAtana-lIlA ||39||

[40]

vasanta-rAgaH
viharati saha rAdhikayA ra~NgI |

madhu-madhure vRRindAvana-rodhasi haririha harSha-tara~NgI ||dhruva||

vikirati yantreritam agha-vairiNi rAdhA ku~Nkuma-pa~Nkam |

dayitAmayam api si~nchati mRRigamada-rasa-rAshibhiravisha~Nkam ||

kShipati mitho yuva-mithunam idaM navam aruNataraM paTavAsam |

jitam iti jitam iti muhurapi jalpati kalpayad-atanu-vilAsam ||

subalo raNayati ghana-kara-tAlI jitavAn iti vanamAlI |

lalitA vadati sanAtana-vallabham ajayat pashya mamAlI ||40||

[41]

dhanAshrIH
rAdhA sakhi jala-keliShu nipuNA |

khelati nija-kuNDe madhuripuNA ||dhruva||

kucha-paTa-luNThana-nirmita-kalinA |

Ayudha-padavI-yojita-nalinA ||

dRRiDha-parirambhaNa-chumbana-haThinA |

hima-jala-sechana-karmaNi kaThinA ||

sukha-bhara-shithila-sanAtana-mahasA |

dayita-parAjaya-lakShaNa-sahasA ||

[42]

dhanAshrIH
rAdhe nija-kuNDa-payasi tu~NgIkuru ra~Ngam |

kiM cha si~ncha pi~nCha-mukuTam a~NgIkRRita-bha~Ngam ||dhruva||

asya pashya phulla-kusuma-rachitojjvala-chUDA |

bhItibhiratinIla-niviDa-kuntalam anu gUDhA ||

dhAtu-rachita-chitra-vIthirambhasi parilInA |

mAlApy atishithila-vRRittirajani bhRRi~Nga-hInA ||

shrI-sanAtana-sumaNi-ratnam aMshubhirapi chaNDam |

bheje pratibimba-bhAva-dambhI tava gaNDam ||42||

iti gItAvalI samAptA |

shrI-govinda-virudAvalI
oM namaH kRRiShNAya |

iyaM ma~Ngala-rUpA syAd govinda-virudAvalI |

yasyAH paThana-mAtreNa shrI-govindaH prasIdati ||1||

brahmA brahmANDa-bhANDe sarasija-nayana-sraShTum AkrIDanAni 

sthAnurbha~NkuM cha khleAkhuralita-matinA tAni yena nyayoji |

tAdRRik-krIDANDa-koTI-vRRita-jla-kuDavA yasya vaikuNTha-kulyA
kartavyA tasya kA te stutiriha kRRitibhiH projjhya lIlAyitAni ||2||

(1)

niviDataraturAShADantarINoShma-sampad-

vighaTana-paTu-khelADambarormi-chChaTasya |

sagarima-giri-rAja-chChatra-daNDAyita-shrIr

jagad idam aghashatroH savya-bAhurdhinotu ||3||

|| chaNDa-vRRittAyAH kalikAkhyAyA nakhe vardhitam ||

abhram upatimamada-mardi-pada-krama 

vibhrama-parimala-lipta-suhRRich-Chrama

duShTa-danuja-bala-darpa-vimardana 

tuShTa-hRRidaya-sura-pakSha-vivardhana

darpaka-vilasita-sarga-nirargala

sarpa-tulita-bhuja karNaga-kuNDala

nirmala-malayaja-charchita-vigraha

narma-lalita-kRRita-sarpa-vinigraha

duShkara-kRRiti-bhara-lakShaNa-vismita-

puShkara-bhava-bhaya-mardana-susmita

vatsala-haladhara-tarkita-lakShaNa

vatsara-virahita-vatsa-suhRRid-gaNa

garjita-vijayi-vishuddhatara-svara

tarjita-khala-gaNa-durjana-matsara 

||vIra||

tava muralI-dhvaniramarI
kAmAmbudhi-vRRiddhi-shubhrAMshuH |

achaTula-gokula-kulajA
dhariyAmbudhi-pAna-kumbhajo jayati ||4||

dhRRita-govardhana surabhI-vardhana

pashupAla-priya rachitopakriya 

|| dhIra ||

(2)

bhuja~Nga-ripu-chandraka-sphurad-akhaNDa-chUDA~Nkure

nira~Nkusha-dRRiga~nchala bhrami-nibaddha-bhRRi~Nga-bhrame |

pata~Nga-duhitustaTI-vana-kuTIra-keli-priye

parisphuratu me muhustvayi mukunda shuddhA ratiH ||5||

|| vIrabhadra ||

udyad-vidyud-dyuti-parichita-paTa

sarpat-sarpa-sphurad-uru-bhuja-taTa

svastha-svastha-tridasha-yuvati-nuta

rakShad-dakSha-priya-suhRRid-anusRRita

mugdha-snigdha-vraja-jana-kRRita-sukha

navya-shravyasvara-vilasita-mukha

hasta-nyasta-sphuTa-sarasija-vara

sarjad-garjat-khala-vRRiSha-mada-hara

yuddha-kruddha-pratibhaTa-laya-kara

varNa-svarNa-pratima-tilaka-dhara |

ruShyat-tuShyad-yuvatiShu kRRita-rasa

bhakta-vyakta-praNaya-manasi vasa 

|| vIra ||

prachura-paramahaMsaiH kAmam AchamyamAne

praNata-makara-chakraiH shashvad AkrAntaa-kukShau |

aghahara jagad-aNDAhiNDi-hillola-hAse

sphuratu tava gabhIre keli-sindhau ratirnaH ||6||

udgIrNa-tAruNya vistIrNa-kAruNya

gu~njA-latA-pi~nCha-pu~njADhya-tApi~nCha 

|| vIra ||

(3) 

uchitaH pashupaty ala~NkriyAyai

nitarAM nandita-rohiNI-yashodaH |

tava gokula-keli-sindhu-janmA 

jagad uddIpayati sma kIrti-chandraH ||

|| samagraH ||

ariShTa-khaNDana sva-bhakta-maNDana

prayukta-chandana prapanna-nandana

prasanna-cha~nchala sphurad-dRRig-a~nchala

shruti-pralambaka bhramat-kadambaka

prakRRiShTa-kandara-praviShTa sundara

sthaviShTha-sindhura-prasarpa-bandhura 

|| deva ||

vRRindAraka-taru-vIte vRRindAvana-maNDale vIra |

nandita-bAndhava-vRRinda sundara vRRindArikA ramaya ||8||

khalinI-Dumbaka muralI-chumbaka

jananI-vandaka-pashupI-nandaka 

|| vIra || 

(4)

anudinam anuraktaH padminI-chakravAle

nava-parimalam Adyach-cha~ncharIkAnukarShI |

kalita-madhura-padmaH ko.api gambhIra-vedI
jayati mihira-kanyA-kUla-vanyA-karIndraH ||9||

|| achyutaH ||

jaya jaya vIra smara-rasa-dhIra

dvija-jita-hIra pratibhaTa-vIra

sphura-uru-hAra pirya-parivAra

chChurita-vihAra sthira-maNi-hAra

prakaTita-rAsa stavakita-hAsa

sphuTa-paTa-vAsa sphurita-vilAsa 

dhvanad-ali-jAla-stuta-vana-mAla

vraja-kula-pAla praNaya-vishAla

pravilasad-aMsa bhramad-avataMsa

kvaNad-uru-vaMsha-svana-hRRita-haMsa

prashamita-dAva praNayiShu tAvad

vilasita-bhAva stanita-virAva

stana-ghana-rAga-shrita-para-bhAga

kShata-hari-yAga tvarita-dhRRitAga 

|| vIra ||

sthiti-niyatim atIte dhIratA-hAri-gIte

priya-jana-parivIte ku~NkumAlepa-prIte |

kalita-nava-kuTIre kA~nchy-uda~nchat-kaTIre

sphuratu rasa-gabhIre goShTha-vIre ratirnaH ||10||

ambA-vinihita chumbAmalatara

bimbAdhara-mukha-lambAlaka jaya 

|| deva ||

(5)

dRRiShTvA te pada-naka-koTi-kAnti-pUraM
pUrNAnAm api shashinAM shatairdurApam |

nirviNNo murahara mukta-rUpa-darpaH
kandarpaH sphuTam asharIratAmayAsIt ||11||

|| utpalam ||

nartita-sharkara-kRRita-karkara

vRRiddha-marud-bhara-tardana nirbhara

duShTa-vimardana shiShTa-vivardhana

sarva-vilakShaNa mitra-kRRita-kShaNa

sad-bhuja-lakShita-parvata-rakShita

niShThura-garjana khinna-suhRRij-jana

ruShTa-divaspati-garva-samunnati-

tarjana-vibhrama nirgalita-bhrama-

shakra-kRRitastava visphurad-utsava

|| vIra ||

buddhInAM parimohanaH kila hriyAm uchchATanaH stambhano

dharmodagra-bhiyAM manaH-karaTinAM vashyatva-niShpAdanaH |

kAlinId-kalahaMsa hanta vapuShAm AkarShaNaH subhruvAM
jIyAd vaiNava-pa~nchama-dhvani-mayo mantrAdhirAjaH stavaH ||12||

kAnanArabdha-kAkalI-shabda

pATavAkRRiShTa gopikA-dRRiShTa

chAturI-juShTa-rAdhikA-tuShTa

kAminI-lakSha-mohane dakSha

bhAvinI-pakSha mAm amuM rakSha

|| deva ||

(6)

ajarjara-pativartAhRRidaya-vajra-bhedoddhurAH 

kaThora-vara-varNinI-nikara-mAna-varma-chChidaH |

ana~Nga-dhanur-uddhata-prachala-chilli-chApa-chyutAH
kriyAsuraghavid viShastava mudaM kaTAkSheShavaH ||13||

|| tura~Nga ||

sa~nchala-vichakila kuNDala maNDita-vara-tanu-maNDala

kuNDali-pati-kRRita-sa~Ngara khaNDita-bhuvana-bhaya~Nkara

sha~Nkara-kamalaja-vandita ki~Nkara-nuti-lava-nandita

ga~njita-samada-purandara cha~nchala-damana-dhurandhara

bandhura-gati-jita-sindhura chandana-surabhita-kandhara

sundara-bhuja-lasad-a~Ngada sa~Ngada-sakhi-gaNa-ra~Ngada

jha~NkRRiti-kara-maNi-ka~NkaNa kuntala-luThad-uru-ra~NgaNa 

ku~Nkumaa-ruchi-lasad-ambara la~Ngima-parimala-Dambara

nanda-bhavana-vara-ma~Ngala ma~njula-ghusRRiNa-supi~Ngala

hi~Ngula-ruchi-pada pa~Nkaja sa~nchita-yuvati-sad-a~Ngaja

santata-mRRigamada-pa~Nkila saMtanu-mayi kushalaM kila 

|| vIra ||

giri-taTI-kunaTI kula-pi~Ngale 

khala-tRRiNAvali-saMjvalad-i~Ngale |

prakhara-sa~Ngara-sindhu-timi~Ngile

mama rati valatAM vraja-ma~Ngale ||14||

jaya chAru-dAma-lalanAbhirAma

jagatI-lalAma ruchi-hRRita-vAma 

|| vIra ||

(7)

udita-hRRidayendu-maNiH pUrNa-kalaH kuvalayollAsI |

paritaH shArvaram atha no vilasati vRRindATavI-chandraH ||15||

|| guNa-ratiH ||

prakaTI-kRRita-guNa shakaTI-vighaTana

nikaTI-kRRita-nava-lakuTI-vara vana

paTalI-taTa-chara naTa-lIla-madhura

surabhI-kRRita-vana surabhI-hita-kara

muralI-vilasita khuralI-hRRita-jagad

aruNAdhara nava-taruNAyata-bhuja

varuNAlaya-sama-karuNA-parimala

kalabhAyita-bala-shalabhAyita-khala

dhavalAdhRRiti-hara-gavalAshrita-kara

sarasIruha-dhara sarasI-kRRita-nara

kalashI-dadhi-hara kala-shIlita-mukha

lalitA-rati-kara lalitAvali-para 

|| dhIra ||

hariNI-nayanAvRRita prabho kariNI-vallabha-keli-vibhrama |

tulasI-priya-dAnavA~NganAkula-sImanta-hara prasIda me ||16||

chandana-charchita gandha-samarchita

gaNDa-vivartana-kuNDala-nartana 

sandalad-ujjvala-kundala-sad-gala-

sundara-vigraha nanda-lasad-graha 

|| vIra ||

(8)

ratim anuvadhya gRRihebhyaH 

karShati rAdhAM vanAya yA nipuNA
sA jayati nisRRiShTArthA
tava vara-vaMshaja-kAkalI dUtI ||17||

|| mAta~Nga-khelitam ||

nAtha he nanda-gehinI-shanda

pUtanA-paNDa-pAtane chaNDa

dAnave daNDa-kArakAkhaNDa-

sAra-paugaNDa-lIlayoddaNDa

gokulAlinda-gUDha govinda

pUrtiAmanda-rAdhikAnanda

vetasI-ku~nja mAdhavI-pu~nja

lokanArambha jAta-saMrambha

dIpitAna~Nga-keli-bhAg-a~Nga

gopa-sAra~Nga-lochanAra~Nga-

kAri-mAta~Nga khelitAsa~Nga

sauhRRidAsha~Nka-yoShitAm a~Nka-

pAlikAlamba-chAru-rolamba-

mAlikA-kaNTha kautukAkuNTha

pATalI-kunda-mAdhavI-vRRinda-

sevitottu~Nga-shekharotsa~Nga

mAM sadA hanta pAlayAnanta 

|| vIra ||

sphurad-indIvara-sundara sAndra-tarAnanda-kandalI-kanda |

mAM tava padAravinde nandaya gandhena govinda ||18||

kunda-dashana baddha-rashana 

rukma-vasana ramya-hasana 

|| deva ||

(9)

prapanna-janatA-tamaH-kShapaNa-shAradendu-prabhA
vrajAmbuja vilochana-smara-samRRiddhi-siddhauShadhiH |

viDambita-sudhAmbudhi-prabala-mAdhurI-DambarA
bibhartu tava mAdhava smita-kaDamba-kAnti-murdam ||19||

|| tilakam ||

amala-kamala-ruchi-kha~njana-paTu-pada

naTana-paTima-hRRita-kuNDali-pati-mada

nava-kuvalaya-kula-sundara-ruchi-bhara

ghana-taDid-upamita-bandhura-paTa-dhara

taraNi-duhitRRi-taTa-ma~njula-naTa-vara

nayana-naTana-jita-kha~njana-parikara

bhuja-taTa-gata-hari-chandana-parimala

pashupa-yuvatI-gaNa-nandana-varakala

nava-mada-madhura-dRRig-a~nchala-vilasita

mukha-parimala-bhara-sa~nchalad-ali-vRRita

sharad-upachita-shashi-maNDala-vara-mukha

kanaka-makara-maya-kuNDala-kRRita-sukha

yuvati-hRRidaya-shuka-pa~njara-nija-bhuja

parihita-vichakila-ma~njula-shirasija

sutanu-vadana-vidhu-chumbana-paTutara

danuja-niviDa-mada-Dumbana-raNa-khara 

|| vIra ||

raNati hare tava veNau

nAryo danujAsh cha kampitAH khinnAH |

vanam anapekShita-dayitAH
kara-bAlAn projjhya dhAvanti ||20||

ku~Nkuma-puNDraka gumphita-puNDraka

sa~Nkula-ka~NkaNa kaNThaga-ra~NgaNa 

|| deva ||

(10)

sAra~NgAkShI-lochana-bhRRi~NgAvali-pAna-chAru-bhRRi~NgAra |

tvAM ma~Ngala-shRRi~NgAraM shRRi~NgArAdhIshvara staumi ||21||

|| chaNDa-vRRittasya vishikhe pa~Nkeruham ||

jaya  gata-sha~Nka paNaya-viTa~Nka 

priya-jana-ba~Nka-smita-jita-sha~Nkha 

sphuTatara-shRRi~Nga-dhvani-dhRRita-ra~Nga

kShaNa-naTa-da~Nga praNayi-kura~Nga

vraja-kRRita-sa~Nga-shruti-taTa-ri~Ngan

madhu-rasa-pi~Nga-grathita-lava~Nga

sva-naTana-bha~Nga-vraNita-bhuja~Nga

stavakita-tu~Nga-kShiti-ruha-shRRi~Nga-

sthita-bahu-bhRRi~Nga-kvaNita-tara~Nga-

pravalad-ana~Nga bhrama-durUha-bhRRi~NgI-

mudita-kura~NgI-dRRig-udita-bha~NgI
mRRidimabhira~NgIkRRita-nava-sa~NgI
taka-dara-ba~NkekShaNa nava-sa~Nke-

tagasuhRRida~Nkeshaya sakala~Nke-

tara-pRRiShad-a~NkeDita-mukha pa~Nke-

ruha-pada ra~Nke kRRipaya sa-pa~Nke kila mayi 

|| vIra ||

uttu~Ngodaya-shRRi~Nga sa~Ngama-juShAM bibhrat-pata~Nga-tviShAM
vAsastulyam ana~Nga-sa~Ngara-kalA-shauTIrya-pAra~NgataH |

svAntaM ri~Ngad-apA~Nga-bha~NgibhiralaM gopA~NganAnAM gilan

bhUyAstvaM pashupAla-pu~Ngava-dRRishoravya~Nga-ra~NgAya me ||22||

vilasad-alika-gata-ku~Nkuma-parimala

kuTita-dhRRita-maNi-ki~NkiNi-vara-kala 

nava-jaladhara-kula-la~Ngima-ruchi-bhara

masRRiNa-murali-kala-bha~Nga-madhuratara 

|| vIra ||

(11)

avataMsita-ma~nju-ma~njare 

taruNI-netra-chakora-pa~njare |

nava-ku~Nkuma-pu~nja-pi~njare

ratirAstAM mama gopa-ku~njare ||23||

|| sita-ka~njam ||

jaya kacha-cha~nchad-dyuti-samuda~nchan-

madhurima-pa~ncha-stavakita-pi~nCha-

sphurita viri~ncha-stuta giri-ku~nja-

vraja-parigu~njan-madhukara-pu~nja-

druta-mRRidu-shi~nja dviShad-ahi-ga~nja

vratatiShu kha~njan-nava-rasa-ma~njan-

marud-atipi~nja pravalita-mu~njA-

nala-hara gu~njA-priya giri-ku~njA-

shrita rati-sa~njAgara nava-ka~njA-

mala-kara-jha~njhAnila-hara ma~njI-

raja-rava-pa~njI parimala-sa~njIvita-

nava-pa~nchAshuga-shara-sa~nchA-

raNa-jita-pa~nchAnana-mada

||  dhIra ||

kaNikAra-kRRita-karNikA-dyutir

varNikA-pada-niyukta-gairikA |

mechakA manasi me chakAstu me

mechakA-bharaNa bhAriNI tanuH ||24||

madana-rasa~Ngata sa~Ngata-parimala

bhuja-taTa-ra~Nga-tara~Ngita-jita-bala

yuvati-vilambita lambita-kacha-bhara

kusuma-viTa~Nkita TA~Nkata-giri-vara 

|| vIra ||

(12)

bhrU-maNDala-tANDavita-prasUna-kodaNDa-chitra-kodaNDa |

hRRit-puNDarIka-garbhaM maNDaya mama puNDarIkAkSha ||25||

|| pANDUtpalam ||

jaya jaya daNDa-priya kacha-khaNDa

grathita-shikhaNDa vraja shashi-khaNDa-

sphuraNasa-piNDa-smita-vRRita-gaNDa

praNaya-karaNDa divja-pata-tuNDa

smara-rasa-kuNDa kShata-phaNi-muNDa

prakaTa-pichaNDa-sthita-jagad-aNDa

kvaNad-anughaNTa sphuTa-raNa-ghaNTa

sphurad-uru-shuNDAkRRiti-bhuja-daNDA-

hata-khala-chaNDAsura-gaNa paNDAjanita-

vitaNDAjita-bala bhANDIra-

dayita khaNDI-kRRita-nava-hiNDIra-

bhad-adhihaNDI-gaNa kala-kaNThI
kRRita-kala-kaNThI-gaNa maNi-kaNThI
sphurita-sukaNThI-priya

vara-kaNThira-varaNa

|| dhIra ||

daNDI kuNDali-bhoga-kANDa-nibhayoruddaNDa-dor-daNDayoH
shliShTash chaNDima-DambareNa niviDa-shrIkhaNDa-puNDrojjvalaH |

nirdhUtodyad-achaNDa-rashmi-ghaTayA tuNDa-shriyA mAmakaM
kAmaM maNDaya punNDarIka-nayana tvaM hanta hRRin-maNDalam ||26||

kandarpa-kodaNDa-darpa-kriyoddaNDa-

dRRig-bha~Ngi-kANDIra saMjuShTa-bhANDIra 

|| dhIra ||

(13)

tvam upendra kalinda-nandinI
taTa-vRRindAvana-gandha-sindhura |

jaya sundara kAnti-kandalaiH
sphurad-indIvara-vRRinda-bandhubhiH ||27||

|| indIvaram ||

jaya jaya hanta dviShad-abhihantar-madhurima-santarpita-jagad-antar-

mRRidula vasanta-priya sita-danta sphurita-dRRig-anta prasarad-udanta

prabhavad-ananta-priya-sakha santastvayi ratimantaH  svam udaharanta

prabhu-vara nandAtmaja-guNa-kandAsita-nava-kandAkRRiti-dhara kundA-

mala-rada tundAtta-bhuvana vRRindAvana-bhava-gandhAspada-makarandA-

nivta-nava-mandAra-kusuma-vRRindArchita-kacha vandAru-nikhila-vRRindA-

raka-vara-vandIDita vidhu-sandIpita-lasad-indIvara-parinindI-

kShaNa-yuga nandIshvara-pati-nandIhita jaya 

|| dhIra ||

smita-ruchi-makaranda-syandi vaktrAravindaM
tava puru-parahaMsAnviShTa-gandhaM mukunda |

virachita-pashu-pAlI-netra-sAra~Nga-ra~NgaM
mama hRRidaya-taDAge sa~Ngam a~NgIkarotu ||28||

ambara-gata-sura-vinati-vilambita

tumburu-paribhava-murali-karambita

shambara-mukha-mRRiga-nikara-kuTumbita

sambhamvavalyita-yuvati vichumbita 

|| vIra ||

(14)

ambuja-kuTumba-duhituH kadamba-sambAdha-bandhure puline |

pItAmbara kuru keliM tvaM vIra-nitambinI-ghaTayA ||29||

|| aruNAmbhoruham ||

jaya rasa-sampad-virachita-jhampa smara-kRRita-kampa priya-jana-shampa

pravaNita-kampa-sphurad-anukampa dyuti-jita-shampa-sphuTa-nava-champa-

shrita-kacha-gumpa shruti-parilamba-sphurita-kadamba-stuta-mukha Dimbha-

priya ravi-bimbodaya-parijRRimbhonmukha-lasad-ambhoruha-mukha lambo-

dhbaTa-bhuja lambodara-vara-kumbhopama-kucha-bimboShTha-yuvati-chumbo-

dbhaTa-parirambhotsuka kuru shaM bhostaDid-avalamborjita-milad-ambho-

dhara-suviDambodbhura nata-shambho parijita-dambholi-garima-sambhA-

vita-bhuja-jambhAhita-mada lampAka-manasi sampAdaya mayi taM pA-

kimam anukampA-lavam iha 

|| dhIra ||

divye daNDa-dhara-svasustaTa-bhave phullATavI-maNDale

vallI-maNDapa-bhAji labdha-madira-stamberam ADambaraH |

kurvann a~njana-pu~nja-ga~njana-mati-shyAmA~Nga-kAnti-shriyA
lIlApA~Nga-tara~Ngitena tarasA mAM hanta santarpaya ||30||

ambuja-kiraNa-viDambaka

kha~njana-parichalad-ambaka

chumbita-yuvati-kadambaka

kuntala-luThita-kadambaka

|| vIra ||

(15)

premodvellita-valgubhirvalayitastvaM vallavIbhirvibho

rAgollApita-vallakI-vitatibhiH kalyANa-vallI-bhuvi |

solluNThaM muralI-kalAbhiramalaM mallAram ullAsayan

bAlyenollasite dRRishau mama taDil-lIlAbhirutphullaya ||31||

|| phullAmbujam ||

vraja-pRRithu-pallI-parisara-vallI-vana-bhuvi tallI-gaNa-bhRRiti mallI-

manasija-bhallI-jita-shiva-mallI-kumuda-matallI-juShi gata-jhillI-

pariShadi hallIsaka-sukha-jhallI-rata pariphullI-kRRita-chala-chillI-

jita-rati-mallI-mada-bhara sallIla-tilaka kalyA-tanu-shata-tulyA-

hava-rasa-kulyA-chaTulita-khalyA-pramathana kalyANa-charita 

|| dhIra ||

gopIH sambhRRita-chApala-chApa-latA-chitrayA bhruvA bhramayan |

vilasa yashodA-vatsala vatsa-lasad-dhenu-saMvIta ||32||

vallava-lIlA-samudaya-samuchita pallava-rAgAdhara-puTa-vilasita

vallabha-gopI-pravaNita muni-gaNa-durlabha-kelI-bhara-madhurima-kaNa

malla-vihArAdbhuta-taruNima-dhara phulla-mRRigAkShI-parivRRita-parisara

chilli-vilAsArpita-manasija-mada mallikalApAmala-parimala-pada

rallakarAjIharasumadhura-kala hallaka-mAlA-parivRRitaka-chakula 

|| vIra ||

(16)

vallava-lalanA-vallI-kara-pallava-shIlita-skandham |

ullasitaH pariphullaM bhajAmy ahaM kRRiShNa-ka~Nkellim ||33||

|| champakam ||

saMchalad-aruNa-cha~nchala-karuNa-sundara-nayana kandara-shayana

vallava-sharaNa pallava-charaNa ma~Ngala-ghusRRiNa-pi~Ngala-masRRiNa

chandana-rachana nandana-vachana khaNDita-shakaTa daNDita-vikaTa

garvita-danuja parvita-manuja rakShita-dhavala lakShita-gavala

pannaga-dalana sannaga-kalana bandhura-valana sindhura-chalana

kalpita-madana-jalpita-sadana ma~njula-mukuTa va~njula-lakuTa-

ra~njita-karabha ga~njita-sharabha-maNDala-valita kuNDala-chalita-

sandita-lapana nandita-tapana-kanyaka-suShuma vanyaka-kusuma-

garbhaka viraNad-arbhaka-sharaNa tarNaka-valita varNaka-lalita

shaM vara-valaya Dambara kalaya 

|| deva ||

dAnava-ghaTAla-vitre dhAtu-vichitre jagach-chitre |

hRRidayAnandi-charitre ratirAstAM ballavI-mitre ||34||

ri~Ngad-uru-bhRRi~Nga-tu~Nga-giri-shRRi~Nga

ruta-bha~Nga-sa~Nga-dhRRita-ra~Nga 

|| vIra ||

(16)

tvam atra chaNDAsura-maNDalInAM
raNDAvashiShTAni gRRihANi kRRitvA |

pUrNAnyakArShIrvraja-sundarIbhir

vRRindATavI-puNDraka-maNDapAni ||36||

|| va~njulam ||

jaya jaya sundara-vihasita mandara-vijita-purandara nija-giri-kandara-

rati-rasa-shandhara maNi-yuta-kandhara guNa-maNi-mandira hRRidi valad-indira

gati-jita-sindhura parijana-bandhura pashupati-nandana tilakita-chandana

vidhi-kRRita-vandana pRRithu-harichandana-parivRRita-nandana-madhurima-nindana-

madhuvana vandita-kusuma-sugandhita-vana-vara-ra~njita rati-bhara-sa~njita

shikhi-dala-kuNDala-sahakRRita-bhaNDila nava-sita-tandula-jayi-rada-maNDala

rati-raNa-paNDita vara-tanu-bhaNDita nakha-pada-maNDita dashana-vikhaNDita 

|| dhIra ||

nininda nijam indirA vapuravekShya yAsAM shriyaM
vichArya guNa-chAturIm achalajA cha lajjAM gatA |

lasat-pashupa-nandinI-tatibhirAbhirAnanditaM
bhavantam atisundaraM vraja-kulendra vandemahi ||36||

rasa-paripATI-sphuTa-taru-vATI-

manasija-dhATI-priya navashAtI-hara jaya 

|| vIra ||

(17)

sambhrAntaiH saShaDa~Nga-pAtam abhito vedairmudA vanditA
sImantopari gauravAd upaniShad-devIbhirapy arpitA |

AnamraM praNavena cha praNayato hRRiShTAtmanAbhiShTutA
mRRidvI te muralI-rutirmuraripo sharmANi nirmAtu naH ||37||

|| kundam ||

nanda-kula-chandra lupta-bhava-tandra kunda-jayi-danta duShTa-kula-hanta-

riShTa-suvasanta miShTa-samudanta sandalita-mallikandalita-valli-

gu~nja-dali-pu~nja-ma~njutara-ku~nja-labdha-rati-ra~Nga hRRidya-jana-sa~Nga-

sharma-lasad-a~Nga harSha-kRRid-ana~Nga matta-para-puShTa-ramya-kala-ghuShTa

gandha-bhara-juShTa puShpa-vana-tuShTa kRRitta-khala-yakSha yuddha-nayad-akSha

valgu-kacha-pakSha-baddha-shikhi-pakSha piShTa-nata-tRRiShNa tiShTha hRRidi kRRiShNa
|| vIra ||

tava kRRiShNa keli-muralI 

hitam ahitaM cha sphuTaM vimohayati |

ekaM sudhormi-suhRRidA
viSha-viShameNAparaM dhvaninA ||38||

saMnIta-daiteya-nistAra kalyANa-kAruNya-vistAra

puShpeShu kodaNDa-Ta~NkAra-visphAra-ma~njIra-jha~NkAra

|| vIra ||

(18)

ra~Nga-sthale tANDava-maNDalena 

nirasya mallottama-puNDarIkAn |

kaMsa-dviShaM chaNDam akhaNDayad yo 

hRRit-puNDarIke sa haristavAstu ||39||

|| bakula-bhAsuram ||

jaya jaya vaMshI-vAdya-vishArada shArada-sarasIruha-paribhAvaka-

bhAva-kalita-lochana-saMchAraNa chAraNa-siddha-vadhU-dhRRiti-hAraka 

hAraka-lApa-ruchA~nchita-kuNDala kuNDala-sad-govardhana-bhUShita 

bhUShita-bhUShaNa-chid-ghana-vigraha vigraha-khaNDita-khala-vRRiShabhAsura

bhAsura-kuTila-kachArpita-chandraka chandrakalApa-ruchAbhyadhikAnana

kAnana-ku~nja-gRRiha-smara-sa~Ngara sa~Ngara-soddhura-bAhu-bhuja~Ngama

ja~Ngama-nava-tApichCha-nagopama gopa-manIShita-siddhiShu dakShiNa

dakShiNa-pANi-ga-daNDa-sabhAjita bhAjita-koTi-shashA~Nka-virochana

rochanayA kRRita-chAru-visheShaka shesakamala-bhava-sanaka-sanandana-

nandana-guNa mA nandaya sundara

|| vIra ||

bhavataH pratApa-taraNAv udetum iha lohitAyati sphIte |

danujAndhakAra-nikarAH sharaNaM bhejurguhA-kuharam ||40||

pulina-dhRRita-ra~Nga-yuvati-kRRita-sa~Nga

madana-rasa-bha~Nga-garima-lasad-a~Nga

|| vIra ||

(19)

pashuShu kRRipAM tava dRRiShTvA nUnam ihAriShTa-vatsa-keshi-mukhAH |

darpaM vimuchya bhItAH pashubhAvaM bhejire danujAH ||41||

|| bakula-ma~Ngalam ||

tvaM jaya keshava kesha-bala-stuta vIrya-vilakShaNa lakShaNa-bodhita

keliShu nAgara nAga-raNoddhata gokula-nandana nanda-nati-vrata-

sAndra-mud-arpaka darpaka-mohana he suShamAnava-mAnavatI-gaNa-

mAna-nirAsaka rAsa-kalAshrita sa-stana-gaurava-gaura-vadhU-vRRita

ku~nja-shatoShita toShita-yauvata rUpa-bharAdhikarAdhikayArchita

bhIru-vilambita lambita-shekhara keli-kulAla-salAlasa-lochana

roSham adAruNa-dAruNa-dAnava-muktida-lokana loka-namaskRRita-

gopa-sabhAvaka bhAvaka-sharmada hanta kRRipAlaya pAlaya mAm api 

|| vIra ||

parAbhavaM phenila-vaktratAM cha

bandhaM cha bhItiM cha mRRitiM cha kRRitvA |

pavarga-dAtApi shikhaNDa-maule

tvaM shAtravANAm apavargado.asi ||42||

praNaya-bharita-madhura-charita

bhajana-sahita-pashupa-mahita

|| deva ||

(20)

nava-shikhi-shikhaNDa-shikharA
prasUna-kodaNDa-chitra-shastrIva |

kShobhayati kRRiShNa veNI
shreNIreNIdRRishAM bhavataH ||43||

anubhUya vikramaM te yudhi 

labdhAH kAndishIkatvam |

bhittvA kila jagad-aNDaM 

prapalAyAMchakrire danujAH ||44||

|| ma~njaryAM korakaH ||

mAnavatI-mada-hAri-vilochana dAnava-saMchaya-dhUka-virochana 

DiNDima-vAdi-surAli-sabhAjita chaNDima-shAli-bhujArgala-rAjita

dIkShita-yauvata-chitta-vilobhana-vIkShita susmita-mArdava-shobhana

parvata-saMdhRRiti-nirdhuta-pIvara-garva-tamaH-parimugdha-shachI-vara

ra~njita-ma~nju-parisphurad-ambara ga~njita-keshi-parAkrama-Dambara

komalatA~Nkita-vAg-avatAraka soma-lalAma-mahotsava-kAraka

haMsa-ratha-stuti-shaMsaita-vaMshaka kaMsa-vadhU-shruti-nunna-vataMsaka

ra~Nga-tara~Ngita-chAru-dRRig-a~nchala sa~Ngata-pa~ncha-sharodaya-cha~nchala

lu~nchita-gopa-sutA-gaNa-shATaka saMchita-ra~Nga-mahotsava-nATaka

tAraya mAm uru-saMsRRiti-shAtana dhAraya lochanam atra sanAtana

|| dhIra ||

turaga-danu-sutA~Nga-grAva-bhede dadhAnaH
kulisha-ghaTita-Ta~NkoddaNDa-visphUrjitAni |

tad-uru-vikaTa-daMShTronmRRiShTa-keyUra-mudraH
prathayatu paTutAM vaH kaishavo vAma-bAhuH ||45||

mAdhava visphura dAnava-niShThura

yauvata-ra~njita saurabha-sa~njita 

|| vIra ||

(21)

palita~NkaraNI dashA prabho muhurandha~NkaraNI cha mAM gatA |

subha~NkaraNI kRRipA shubhairna tavADha~NkaraNI cha mayy abhUt ||46||

|| guchChaH ||

jaya jalada-maNDalI-dhyuti-nivaha-sundara

sphurad-amala-kaumudI-mRRidu-hasita-bandhura

vraja-hariNa-lochanAvadana-shashi-chumbaka

prachuratara-kha~njana-dyuti-vilasad-ambaka

smara-samara-chAturI-nichaya-vara-paNDita

praNaya-yuta-rAdhikA-paTima-bhara-bhaNDita

kvaNad-atula-vaMshikA-hRRita-pashupa-yauvata

sthira-samara-mAdhurI-kula-ramita-daivata

grathita-shikhi-chandraka-sphuTa-kuTila-kuntala

shravaNa-taTa-sa~ncharan-maNi-makara-kuNDala

grathita-nava-tANDava-prakaTa-gati-maNDala

dvija-kiraNa-dhoraNI-vijita-sita-taNDula

sphurita-vara-dADimI-kusuma-yuta-karNaka

Chadana-vara-kAkalI-hRRita-chaTula-tarNaka

|| dhIra ||

punnAga-stavaka-nibaddha-kesha-juTaH
koTIrI-kRRita-vara-keki-pakSha-kUTaH |

pAyAn mAM marakata-meduraH sa tanvA
kAlindI-taTa-vipina-prasUna-dhanvA ||47||

garga-priya jaya bharga-stuta rasa-

sarga-sthira-nija-varga-pravaNita 

|| vIra ||

(22)

danuja-vadhU-vaidhavya-vrata-dIkShA-shikShaNAchAryaH |

sa jayati vidUra-pAtI mukunda tava shRRi~Nga-nirghoShaH ||48||

|| kusumam ||

kusuma-nikara-nichita-chikura nakhara-vijita-maNija-mukura

subhaTa-paTima-ramita-mathura vikaTa-samara-naTana-chatura

samada-bhujaga-damana-charaNa nikhila-pashupa-pani-chaya-sharaNa

mudita-madira-madhura-nayana shikhari-kuhara-rachita-shayana

ramita-pashupa-yuvati-paTala madana-kalaha-ghaTana-chaTula

viShama-danuja-nivaha-mathana bhuvana-rasada-vishada-kathana

kumuda-mRRidula-vilasad-amala-hasita-madhura-vadana-kamala

madhupa-sadRRisha-vichalad-alaka masRRiNa-ghusRRiNa-kalita-tilaka

nibhRRita-muShita-mathita-kalasa satatam ajita manasi vilasa 

|| vIra ||

sakhi-chAtaka-jIvAturmAdhava

sura-keki-maNDalollAsi |

tava daitya-haMsa-bhayadaM
shRRi~NgAmbuda-garjitaM jayati ||49||

puruShottama vIra-vrata yamunAdbhuta-tIra-sthita

murali-dhvani-pUra-kriya surabhI-vraja-nAda-priya

|| dhIra ||

(23)

jagatI-sabhAvalambaH 

sa tava jayaty ambujAkSha doH-stambhaH |

rabhasAd vibheda danujAn 

pratApa-nRRihariryato.abhyuditaH ||50||

chitraM murAre sura-vairi-pakShas

tvayA samantAd anubaddha-yuddhaH |

amitram uchchairavibhidya bhedaM
mitrasya kurvann amRRitaM prayAti ||51||

|| tribha~NgyAM daNDaka-tribha~NgI ||

shritam agha-jaladhervahitraM charitraM suchitraM vichitraM
phaNitraM samitraM pavitraM lavitraM rujAm

jagad-aparimita-pratiShThaM paTiShThaM baliShThaM gariShThaM
variShThaM mradiShThaM suniShThaM daviShThaM dhiyAm

nikhila-vilasite.abhirAmaM sa-rAmaM mudA ma~nju-dAma-

nn abhAmaM lalAmaM dhRRitAmanda-dhAma-traye 

madhumathana hare murAre purAre pAre sasAre

vihAre surArerudAre cha dAre prabhum

sphurta-mina-sutA-tara~Nge viha~Ngesha-ra~NgeNa ga~Nge-

ShTa-bha~Nge bhuja~Ngendra-sa~Nge sad-a~Ngena bhoH 

shikhari-vara-darI-nishAntaM prayAntaM sa-kAntaM vibhAntaM
nitAntaM cha kAntaM prashAntaM kRRitAntaM dviShAm

danuja-hara bhajAmy anantaM sudantaM nudantaM dRRigantaM
hasantaM vasantaM bhajantaM bhavantaM sadA 

|| vIra ||

pItvA bindu-kaNaM mukunda bhavataH saundarya-sindhoH sakRRit

kandarpasya vashaM gatA vimumuhuH ke vA na sAdhvI-gaNAH |

dUre rAjyam ayantrita-smita-kalA-bhrU-vallarI-tANDava-

krIDApA~Nga-tara~Ngita-prabhRRitayaH kurvantu te vibhramAH ||52||

chAru-taTa-rAsa-naTa gopa-bhaTa pIta-paTa

padma-kara daitya-hara ku~nja-chara vIra-vara

narma-maya kRRiShNa jaya 

|| nAtha ||

(24)

saMsArAmbhasi dustarormi-gahane gambhIra-tApa-trayI-

kumbhIreNa gRRihItam ugra-matinA kroshantam antarbhayAt |

dIpreNAdya sudarshanena vibudha-klAnti-chChidAkAriNA
chintA-santati-ruddham uddhara hare mach-chitta-dantIshvaram ||53||

|| vidagdha-tribha~NgI ||

chaNDI-priya-nata chaNDIkRRita-bala-raNDIkRRita-khala-vallabha vallava

paTTAmbara-dhara bhaTTAraka baka-kuTTAka lalita-paNDita-maNDita

nandIshvara-pati-nandI-hita-bhara sandIpita-rasa-sAgara nAgara

a~NgIkRRita-nava-sa~NgItaka vara-bha~NgI-lava-hRRita-ja~Ngama-la~Ngima

UrvI-priyakara kharvI-kRRita-khala-darvI-kara-pati-garvita-parvata

gotrA-hita-kara gotrAhita-daya gotrAdhipa-dhRRiti-shobhana-lobhana

vanyA-sthita-bahu-kanyA-paTa-hara dhanyAshaya-maNi-chora manorama

shampA-ruchi-paTa sampAlita-bhava-kampAkula-jana phulla samullasa

|| dhIra ||

piShTvA sa~NgrAma-paTTe paTalam akuTile daitya-go-kaNTakAnAM
krIDAloTI-vighaTTaiH sphuTam arati-karaM naichikI-chArukANAm |

vRRindAraNyaM chakArAkhila-jagad-agadaMkAra-kAruNya-dhAro

yaH saMchArochitaM vaH sukhayatu sa paTuH ku~nja-paTTAdhirAjaH ||45||

pichChala-sad-ghana-nIla-kesha chandana-charchita-chAru-vesha 

khaNDita-durjana-bhUr-mAya maNDita-nirmala-hAri-kAya 

|| vIra ||

(25) 

gIr-vANaM sphuTam akhilaM vivardhayantaM
nirvANaM danuja-ghaTAsu saMghaTayya |

kurvANaM vraja-nilayaM nirantarodyat-

parvANaM mura-mathana stuve bhavantam ||55||

uda~nchad-atima~njula-smita-sudhormi-lIlAspadaM
tara~Ngita-varA~NganA-sphurad-ana~Nga-ra~NgAmbudhiH |

dRRig-indu-maNi-maNDalI-salila-nirjhara-syandano

mukunda mukha-chandramAstava tanoti sharmANi naH ||56||

|| mishra-kalikA ||

duShTa-durdamAriShTa-kaNThIravakuNTha-vikhaNDana-khelad-aShTApada navInAShTApada

vispardhi-paTTAmbara-parIta gariShTha-gaNDa-shaila-sapiNDa-vakShaH-paTTa pATava-

daNDita-chaTula-bhuja~Ngama kanduka-vilasita-la~Nghima 

bhaNDila-vichakila-maNDita sa~Ngara-viharaNa-paNDita

dantura-danuja-viDambaka kuNThita-kuTila-kadambaka

khachitAkhaNDalopala-virAjad-aNDaja-rAja-kuNDala-maNDita-ma~njula-gaNDa-sthala

visha~NkaTa-bhANDIra-taTI-tANDava-kalA-ra~njita-suhRRin-maNDala nanda-vichumbita-

kunda-nibha-smita gandha-karambita shanda-vicheShTita tunda-parisphurad-aNDaka-Dambara

durjana-bhojendra-kaNTaka-kandoddhAraNoddAma-kuddAla vinamra-vipad-dAruNa-dhvAnta-

vidrAvaNa-mArtaNDopama-kRRipA-kaTAkSha shArad-AchaNDa-marIchi-mAdhurya-viDambi-

tuNDa-maNDala loShThI-kRRita-maNDi-koShThI-kula-muni-goShThIshvara madhuroShThI-priya

parameShThIDita parameShThI-kRRita-nara

|| dhIra ||

(26)

upahita-pashupAlI-netra-sAra~Nga-tuShTiH
prasarad-amRRita-dhArA-dhoraNI-dhauta-vishvA |

pihita-ravi-sudhAMshuH prAMshu-tApi~nCha-ramyA
ramayatu bakahantuH kAnti-kAdambinI vaH ||57||

|| athavA sApta-vibhaktikI kalikA ||

yaH sthira-karuNastarjita-varuNastarpita-janakaH saMmada-janakaH
praNata-vimAyaM jaguranapAyaM ghana-ruchi-kAyaM sukRRita-janA yam

sujana-kalita-kathanena prabala-danuja-mathanena

praNayiShu ratam abhayena prakaTa-ratiShu kila yena

yasmai paridhvasta-duShTAya chakruH spRRihAM mAlya-juShTAya

ghRRitotsAha-pUrAd-dyuti-kShipta-sUrAd yato.arirvidUrAd bhayaM prApa shUrAt |

yasyojjvalA~Ngasya saMchAry-apA~Ngasya veNurlalAmasya haste.abhirAmasya

smita-visphurite.ajani yatra hite ratirullasite sudRRishAM lalite |

sa tvaM jaya jaya duShTa-pratibhaya bhakti-sthira-daya lupta-vraja-bhaya

|| vIra ||

haMsottamAbhilaShitA sevaka-chakreShu darshitotsekA |

mura-jayinaH kalyANI karuNA-kallolinI jayati ||58||

mitra-kulodita-narma-sumodita

ra~njita-rAdhika sharma-bharAdhika

|| dhIra ||

(27)

madhuresha mAdhurImaya mAdhava muralI-matallikA-mugdha |

mama madana-mohana mudA mardaya manaso mahA-moham ||59||

|| akSharamayI ||

achyuta jaya jaya Arta-kRRipA-maya indra-makhArdana Iti-vishAtana

ujjvala-vibhrama Urjita-vikrama RRiddhi-dhuroddhara èbhu-dayA-para

LLidiva-kRRipekShita LLiLLivada-lakShita edhita-vallava aindava-kula-bhava

ojaH-sphUrjita augrya-vivarjita aMsa-visha~NkaTa aShTApada-paTa

ka~NkaNa-yuta-kara khaNDita-khala-vara gati-jita-ku~njara ghana-ghusRRiNAmbara

~Nuta-muralI-rata chala-chillI-lata Chalita-satI-shata jalajodbhava-nuta

jhaSha-vara-kuNDala ~no~Nuyita-dala Ta~Nkita-bhUdhara Thani-bhAnana-vara

Damara-ghaTAhara Dhakkita-karatala Nakhara-dhRRitAchala tarala-vilochana

thUtkRRita-kha~njana danuja-vimardana dhavalA-vardhana nanda-sukhAspada

pa~Nkaja-sama-pada pha~ne-nuti-modita bandhu-vinodita bha~NguritAlaka

ma~njula-mAlaka yaShTi-lasad-bhuja ramya-mukhAmbuja lalita-vishArada-

vallava-ra~Ngada sharmada-cheShTita ShaTpada-veShTita sarasIruha-dhara

haladhara-sodara kShaNada-guNotkara 

|| vIra ||

karNe kalpita-karNikaH kalikayA kAmAyitaH kAntibhiH
kAntAnAM kila-ki~nchitaM kisalaya-kIlAla-dhIH kIrtibhiH |

kurvan kUrdanakAni kesharitayA kaishoravAn koTishaH
kopI kaukura-kaMsa-kaShTa-kRRitikaH kRRiShNaH kriyAt kA~NkShitam ||60||

saurI-taTa-chara gaurI-vrata-para-

gaurI-paTa-hara chaurI-kRRita-kara 

|| vIra ||

(28)

premoru-haTTa-hiNDaka kakkhaTa-subhaTendra-kaNTha-kuTTAka |

kuru kau~Nkuma-paTTAmbara bhaTTAraka tANDavaM hRRidi me ||61||

|| sarva-laghuH ||

charaNa-chalana-hata-jaraTha-shakaTaka

rajaka-dalana vasha-gata-para-kaTaka

naTana-ghaTana-lasad-aga-vara-kaTaka

sakanaka-marakata-maya-nava-kaTaka

kapaTa-rudita naTad-akaThina-pada-taTa-

vighaTita-dadhi-ghaTa-niviDita-sushakaTa

ruchi-tulita-puraTa-paTala-ruchira-paTa-

ghaTita-vipula-kaTa kuTila-chikura-ghaTa

ravi-duhitRRi-nikaTa-luThada-jaraTha-jaTa-

viTapani-chita-vaTa-taTa-paTutara-naTa

nija-vilasita-haTha-vichaTita-suvikaTa-

chaTulad-anuja-ghaTa jaya yuvatiShu shaTha 

|| vIra ||

sphuTa-nATya-kaDamba-daNDita-

draDhimoDDAmara-duShTa-kuNDalI |

jaya goShTha-kuTumba-saMvRRittas

tvam iDA-Dimba-kadamba-Dumbaka ||62||

rasana-mukhara sukhara-nakhara

dashana-shikhara-vijita-shikhara 

|| dhIra ||

vivRRita-vividha-bAdhe bhrAnti-vegAd agAdhe

balavati bhava-pUre majjato me.avidUre |

asharaNa-gaNa-bandho he kRRipA-kaumudIndo

sakRRid-akRRita-vilambaM dehi hastAvalambam ||63||

nAmAni praNayena te sukRRitinAM tanvanti tuNDotsavaM
dhAmAni prathayanti hanta jalada-shyAmAni netrA~njanam |

sAmAni shruti-shaShkulIM muralikAjAtAny ala~Nkurvate

kAmAni nirvRRita-chetasAm iha vibho nAshApi naH shobhate ||64||

vyutpannaH susthira-matirgata-glAnirgala-svanaH |

bhaktaH kRRiShNe bhaved yaH sa virudAvali-pAThakaH ||65||

ramyayA virudAvalyA prokta-lakShaNa-yuktayA |

stUyamAnaH pramudito vAsudevaH prasIdati ||66||

yaH stauti virudAvalyA mathurA-maNDale harim |

anayA ramyayA tasmai tUrNam eSha prasIdati ||67||

iti govinda-virudAvalI |

� vilAsa-maïjarIti nAma kvachid dåshyate.


� This verse appears earlier in Chando’ñöAdashakam, 37.

